
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 308 


14 Μαρτίου 2003 


ΑΠΟΦΑΣΕΙ Σ 

Αριθ. 6.798 

Έγκριση του Οργανισμού Εσωτερικής Υπηρεσίας της 
ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΚΑΙ ΚΑΘΑΡΙΟΤΗΤΑΣ του Δήμου Αγίου Γεωρ¬ 
γίου Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Του άρθρου 7του Ν. 1069/1980 «Πε¬ 
ρί κινήτρων δια την ίδρυσιν Επιχειρήσεων Υδρεύσεως και 
Αποχετεύσεως». 

2. Την απόφασή μας 38.862/1999, που δημοσιεύθηκε 
στο ΦΕΚ 22/Β/18.1.2000, περί συστάσεως ενιαίας επιχεί¬ 
ρησης ύδρευσης-αποχέτευσης με την επωνυμία «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΚΑΙ ΚΑ¬ 
ΘΑΡΙΟΤΗΤΑΣ Δήμου Αγίου Γεωργίου Νομού Θεσσαλονί¬ 
κης». 

3. Την 1 /2003 απόφαση του Διοικητικού Συμβουλίου της 
Δημοτικής Επιχείρησης Ύδρευσης - Αποχέτευσης και Κα¬ 
θαριότητας του Δήμου Αγίου Γεωργίου του Νομού Θεσ¬ 
σαλονίκης, με την οποία συντάχθηκε ο Οργανισμός Εσω¬ 
τερικής Υπηρεσίας. 

4. Τη γνώμη του δημοτικού συμβουλίου Αγίου Γεωργί¬ 
ου, όπως διατυπώθηκε στην απόφασή του 33/2003, για 
την κατάρτιση του Οργανισμού Εσωτερικής Υπηρεσίας 
της παραπάνω επιχείρησης. 

5. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφάσε¬ 
ων, και άλλων πράξεων στο Γενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/τ.Β'/6.11.2000, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της 
Δημοτικής Επιχείρησης ΥΔΡΕΥΣΗΣ - ΑΠΟΧΕΤΕΥΣΗΣ ΚΑΙ 
ΚΑΘΑΡΙΟΤΗΤΑΣ (Δ.Ε.Υ.Α.Κ.Α.Γ) του Δήμου Αγίου Γεωρ¬ 
γίου Νομού Θεσσαλονίκης κατά τα οριζόμενα στην 
1/2003 απόφαση του διοικητικού συμβουλίου της καθώς 
και στην 33/2003 απόφαση του δημοτικού συμβουλίου 
του ίδιου δήμου, ο οποίος έχει ως εξής: 


Άρθρο Ιο 
Αντικείμενο Ο.Ε.Υ. 

Ο Οργανισμός Εσωτερικής Υπηρεσίας Ο.Ε.Υ. της Δη¬ 
μοτικής Επιχείρησης Ύδρευσης, Αποχέτευσης και Καθα¬ 
ριότητας Αγίου Γεωργίου ρυθμίζει τα ζητήματα που αφο¬ 
ρούν την οργάνωση, τη σύνθεση, τις αρμοδιότητες και τη 
λειτουργίατων υπηρεσιώντης, τον αριθμό των οργανικών 
(τακτικών) θέσεων του προσωπικού, τις αποδοχές, τον 
τρόπο πρόσληψης και απόλυσης, την πειθαρχική ευθύνη 
και γενικά κάθε θέμα που έχει σχέση με την υπηρεσιακή 
κατάσταση και τα δικαιώματα του απασχολούμενου προ¬ 
σωπικού και τις υποχρεώσεις της προς το προσωπικό που 
από την πρόσληψή του αποδέχεται τον Ο.Ε.Υ. ως εργα¬ 
σιακή σχέση. 

Άρθρο 2ο 

Γ ενική Οργάνωση της Επιχείρησης 

Η Δ.Ε.Υ.Α.Κ.Α.Γ. διοικείται από το Διοικητικό Συμβούλιο 
η σύνθεση του οποίου και οι αρμοδιότητες ορίζονται από 
την συστατική πράξη της Δ.Ε.Υ.Α.Κ.Α.Γ. και από τις διατά¬ 
ξεις του Ν. 1069/1980, όπως ισχύει κάθε φορά. 

Άρθρο 3ο 

ΟΡΓΑΝΩΤΙΚΗ ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΗΣ ΕΠΙΧΕΙΡΗΣΗΣ 

Το επίπεδο Διοικητικής και Οργανωτικής διάρθρωσης 
της Δ.Ε.Υ.Α.Κ.Α.Γ. είναι: 

• Γενική Διεύθυνση 

• Διεύθυνση 

• Υπηρεσία 

• Τμήμα 

• Γ ραφείο/Συνεργείο 

Οι αντίστοιχοι επικεφαλής των παραπάνω διοικητικών 
επιπέδων ονομάζονται: 

• Γενικός Διευθυντής 

• Διευθυντής Υπηρεσίας 

• Προϊστάμενος Τμήματος 

• Υπεύθυνος Γ ραφείου ή Συνεργείου 

Άρθρο 4ο 

ΚΑΛΥΨΗ ΘΕΣΕΩΝ ΠΡΟΪΣΤΑΜΕΝΩΝ 
ΟΡΓΑΝΙΚΩΝ ΜΟΝΑΔΩΝ 

Ο Γενικός Διευθυντής προσλαμβάνεται με απόφαση 
του Δ.Σ. και προΐσταται όλων των υπηρεσιών της 
Δ.Ε.Υ.Α.Κ.Α.Γ. 

Οι διευθυντές των υπηρεσιών Τεχνικών και Διοικητικών 
& Οικονομικών επιλέγονται με απόφαση του Διοικητικού 
Συμβουλίου. 

Οιπροϊστάμενοιτωντμημάτων ορίζονται με απόφαση του 
Δ.Σ. ύστερα από σχετική εισήγηση του Γενικού Διευθυντή. 

Οι υπεύθυνοι των γραφείων με απόφαση του Γ εν. Διευ¬ 
θυντή μετά από εισήγηση των Διευθυντών της αντίστοι¬ 
χης υπηρεσίας. 

Άρθρο 5ο 

ΔΙΑΡΘΡΩΣΗ ΥΠΗΡΕΣΙΩΝ 

Η Δημοτική Επιχείρηση Ύδρευσης, Αποχέτευσης και 
Καθαριότητας Αγίου Γεωργίου αποτελείται από την: 

• Γενική Διεύθυνση 

• Νομική Υπηρεσία 

• Διεύθυνση Τεχνικών Υπηρεσιών 

• Διεύθυνση Διοικητικών και Οικονομικών Υπηρεσιών 

Άρθρο 6ο 

ΔΙΑΡΘΡΩΣΗ ΤΗΣ ΔΙΕΥΘΥΝΣΗΣ ΔΙΟΙΚΗΤΙΚΗΣ 
ΚΑΙ ΟΙΚΟΝΟΜΙΚΗΣ ΥΠΗΡΕΣΙΑΣ 

Τμήμα Διοίκησης, το οποίο περιλαμβάνει: 

• Το γραφείο Γραμματείας 

• Το γραφείο Προσωπικού 

• Γ ραφείο Τ ύπου, Δημοσίων Σχέσεων και Γ ραμματείας 
Προέδρου και Γενικού Διευθυντή. 

• Γ ραφείο Ενημέρωσης Καταναλωτή 
Τμήμα Οικονομικό, το οποίο περιλαμβάνει: 

• Το γραφείο Λογιστηρίου 

• Το γραφείο Ταμείου και Εισπρακτόρων 

• Το γραφείο Προμηθειών και 

• Το γραφείο Αποθήκης υλικών 

Τμήμα Καταναλωτών το οποίο περιλαμβάνει: 

• Το γραφείο Μητρώου καταναλωτών και έκδοσης λο¬ 
γαριασμών 

• Το γραφείο Συνδέσεων και 

• Το γραφείο Υδρομετρήσεων 

Τ μήμα Μηχανογράφησης-μηχανοργάνωσης 

Άρθρο 7ο 

ΔΙΑΡΘΡΩΣΗ ΤΗΣ ΔΙΕΥΘΥΝΣΗΣ 
ΤΕΧΝΙΚΗΣ ΥΠΗΡΕΣΙΑΣ 

Τ μήμα Ύδρευσης, το οποίο περιλαμβάνει: 

• Το γραφείο λειτουργίας και συντήρησης δικτύου 
ύδρευσης 

• Το γραφείο παροχών ύδρευσης 

Τ μήμα Αποχέτευσης, το οποίο περιλαμβάνει: 

• Το γραφείο λειτουργίας και συντήρησης δικτύου 
αποχέτευσης 

• Το γραφείο παροχών αποχέτευσης 

Τμήμα Μηχανολογικού - Ηλεκτρολογικού, το οποίο πε¬ 
ριλαμβάνει: 

• Το γραφείο αντλιοστασίων ύδρευσης 

• Το γραφείο αντλιοστασίων αποχέτευσης 

• το γραφείο κίνησης μηχανημάτων 

Τ μήμα Εγκαταστάσεων καθαρισμού Λυμάτων, το οποίο 
περιλαμβάνει 

• το γραφείο Βιολογικού Καθαρισμού 

• το γραφείο Χημείου 

Γ ραφείο Μελετών και έργων Ύδρευσης - Αποχέτευσης 
Άρθρο 8ο 

ΣΥΜΒΟΥΛΙΟ ΠΡΟΓΡΑΜΜΑΤΙΣΜΟΥ 
Το Συμβούλιο Προγραμματισμού της Δ.Ε.Υ.Α.Κ.Α.Γ. 


αποτελεί συμβουλευτικό όργανο υποστήριξης του έργου 
της Διεύθυνσης και της Διοίκησης με τις ακόλουθες δρα¬ 
στηριότητες: 

1. Κατάρτιση και εισήγηση Προγραμμάτων Δράσης τα 
οποία είναι δυνατόν να περιλαμβάνουν: 

- Προγράμματα υλοποίησης στόχων της Δ.Ε.Υ.Α.Κ.Α.Γ. 

- Προγράμματα επενδύσεων 

- Προγράμματα λειτουργίας 

- Προγράμματα χρηματοδοτήσεων 

2. Παρακολούθηση της πορείας εφαρμογής των Προ¬ 
γραμμάτων Δράσης και τυχόν αναθεώρησής των. 

Η διαμόρφωση συγκεκριμένου προγράμματος δράσης 
και η σχετική εισήγηση στο Διοικητικό Συμβούλιο ανήκει 
στις αρμοδιότητες του Γενικού Διευθυντή της Δ.Ε.Υ.Α. 
Κ.Α.Γ. 

Στο Συμβούλιο προγραμματισμού της Δ.Ε.Υ.Α.Κ.Α.Γ. 
συμμετέχουν: 

- ο Γ ενικός Διευθυντής 

- ο Διευθυντής Διοικητικών και Οικονομικών Υπηρεσιών 

- ο Διευθυντής Τεχνικών Υπηρεσιών 

και ανάλογα με το προς συζήτηση αντικείμενο, οι αρμό¬ 
διοι Προϊστάμενοι τμήματος ή οι Σύμβουλοι της 
Δ.Ε.Υ.Α.Κ.Α.Γ. 

Επίσης παρίστανται δύο (2) μέλη του Δ.Σ. που ορίζονται 
από αυτό. 

Το Συμβούλιο Προγραμματισμού συγκαλείταιτο τελευ¬ 
ταίο δεκαήμερο κάθε μηνάς μετά από πρόσκληση του Γ ε¬ 
νικού Διευθυντή. 

ΑΡΜΟΔΙΟΤΗΤΕΣ ΕΠΙΧΕΙΡΗΣΙΑΚΩΝ ΜΟΝΑΔΩΝ 

Άρθρο 9ο 
Νομική Υπηρεσία 

1. Ασχολείται με τις κάθε είδους νομικές υποθέσεις της 
Επιχείρησης και επιδιώκει την εξασφάλιση της περιου¬ 
σίας και των συμφερόντων της γενικότερα. 

2. Παρευρίσκεται στις συνεδριάσεις του Διοικητικού 
Συμβουλίου κάθε φορά που προσκαλείται από τον Πρόε¬ 
δρο ή τον Προεδρεύοντα. 

3. Στις υποχρεώσεις της επίσης περιλαμβάνονται, 
ιδίως: 

α) η σύνταξη γνωματεύσεων για κάθε θέμα της επιχεί¬ 
ρησης που τίθεται υπόψη της από τον Πρόεδρο ή τον 
Προεδρεύοντα του Διοικητικού Συμβουλίου ή τον Γ ενικό 
Διευθυντή. 

β) Η νομική επεξεργασία των διακηρύξεωντων διαγωνι¬ 
σμών, των κάθε μορφής συμβάσεων και συμφωνητικών 
της επιχείρησης. 

γ) Η παράσταση στα δικαστήρια και στις διάφορες επι¬ 
τροπές σαν πληρεξούσιος δικηγόρος της επιχείρησης. 

δ) Η τήρηση φακέλων των δικαστικών υποθέσεων στη 
γραμματεία της επιχείρησης με την εποπτεία του. 

4. Η ανάθεση των νομικών υποθέσεων στο Νομικό Συμ¬ 
βούλιο, η αίτηση γνωμάτευσης ή νομικής επεξεργασίας 
των διακηρύξεων, συμβάσεων, κ.λπ. όπως και η πρό¬ 
σκλησή του στις συνεδριάσεις Δ.Σ. γίνεται με σχετικό έγ¬ 
γραφο του Προέδρου ή του προεδρεύοντος ή του Γενι¬ 
κού Διευθυντή της επιχείρησης. 

Άρθρο 10ο 

Εξωτερικοί Σύμβουλοι 

1. Η επιχείρηση μπορεί να χρησιμοποιεί, όταν το απα¬ 
σχολούμενο σ’ αυτή επιστημονικό και άλλο προσωπικό 

δεν έχει τις ειδικές γνώσεις, ύστερα από αιτιολογημένη 
απόφαση του Διοικητικού Συμβουλίου της επιχείρησης, 
τις υπηρεσίες και άλλων εξωτερικών συμβούλων με ειδι¬ 
κές γνώσεις, όπως οικονομολόγων, τεχνικών, χημικών, 
κ.λπ. 

2. Η χρηματοδότηση των παραπάνω ειδικών συμβού¬ 
λων θα γίνεται πάντοτε με σύμβαση ανάθεσης έργου. Τα 
της αμοιβής τους θα καθορίζονται από το Διοικητικό Συμ¬ 
βούλιο. 

Άρθρο 11ο 

ΓΕΝΙΚΟΣ ΔΙΕΥΘΥΝΤΗΣ 

Των υπηρεσιών της Επιχείρησης προΐσταται ο Γενικός 
Διευθυντής και οι οποίες είναι οι παρακάτω: 

• Η Τεχνική Υπηρεσία και 

• Η Διοικητική και Οικονομική Υπηρεσία 

Ο Γενικός Διευθυντής της Επιχείρησης εξασφαλίζει την 
ομαλή λειτουργία της και φροντίζει: 

α) Για την εκπλήρωση του σκοπού για τον οποίο συστή- 
θηκε η επιχείρηση. 

β) Γ ια την κατάρτιση του ετήσιου προγράμματος κατα¬ 
σκευής, επέκτασης και συντήρησης των δικτύων ύδρευ¬ 
σης, αποχέτευσης και των συναφών μ’ αυτά εγκαταστά¬ 
σεων. 

γ) Γ ια την κατάρτιση του ετήσιου προγράμματος επεν¬ 
δύσεων για το επόμενο οικονομικό έτος, καθώς και τα 
επόμενα τέσσερα (4) οικονομικά έτη, υποδεικνύοντας τις 
πηγές χρηματοδότησης. Το πρόγραμμα επενδύσεων κα¬ 
ταρτίζεται με τη βοήθεια των αρμοδίων τεχνικών και οικο¬ 
νομικών υπηρεσιών. 

Τα υπό στοιχεία β και γ προγράμματα πρέπει να υπο¬ 
βάλλονται προς έγκριση από το Διοικητικό Συμβούλιο 
δύο τουλάχιστον μήνες πριν από την έναρξη της περιό¬ 
δου που αφορούν. 

δ) Γ ια την κατάρτιση δύο τουλάχιστον μήνες πριν από 
την έναρξη κάθε έτους του προϋπολογισμού εσόδων- 
εξόδων με τη βοήθεια των τεχνικών και οικονομικών υπη¬ 
ρεσιών. 

ε) Γ ια την κατάρτιση από το οικονομικό τμήμα του ετή¬ 
σιου απολογισμού και της έκθεσης πεπραγμένων της επι¬ 
χείρησης μέσα σε τρεις (3) μήνες από τη λήξη του έτους. 

στ) Γ ια την κατάρτιση των αναγκαίων αναμορφώσεων 
και τροποποιήσεων στα προγράμματα κατασκευής έρ¬ 
γων και στον ετήσιο προϋπολογισμό εσόδων - εξόδων με 
την βοήθεια των αρμοδίων υπηρεσιών της επιχείρησης. 

ζ) Φροντίζει για τον προγραμματισμό από τις διάφορες 
υπηρεσίες των παραγγελιών όλων των αναγκαίων υλικών 
λειτουργίας των εγκαταστάσεων και εκτέλεσης των δια¬ 
φόρων έργων, όπως και για την ποιότητα και τις τιμές αυ¬ 
τών, σύμφωνα μετις αποφάσεις και εντολές του ίδιου και 
του Διοικητικού Συμβουλίου. 

η) Γιατην υπεύθυνη εκτέλεση των αποφάσεων του Δ.Σ. 

2. Ο Γεν. Διευθυντής ελέγχει την καθημερινή εργασία 
της επιχείρησης, ασκεί την εποπτεία επί της διεξαγωγής 
των εργασιών κάθε υπηρεσίας έχοντας την διοίκηση του 
προσωπικού της και εισηγείται στο Διοικητικό Συμβούλιο. 

α) Την ανάθεση μελετών έργων και προμηθειών και του 
τρόπου εκτέλεσης αυτών σύμφωνα μετις ισχύουσες δια¬ 
τάξεις. 

β) Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην επιχείρηση. 

γ) Την έγερση αγωγών, την άσκηση ενδίκων μέσων ή την 
παραίτηση απ’ αυτά και την επιδίωξη συμβιβασμού. 


δ) Τη σύναψη δανείων. 

ε) Τη συμμετοχή φυσικώνή νομικών προσώπων ή οργα¬ 
νισμών Τοπικής Αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επι¬ 
θυμεί να κατασκευάσει η επιχείρηση, κατά προτεραιότη¬ 
τα όπως και τους όρους συμμετοχής. 

στ) Τη λήψη των κατάλληλων μέτρων για την ασφάλεια 
των εργαζομένων της επιχείρησης, όπως και για την τή¬ 
ρηση των διατάξεωντης εργατικής νομοθεσίας. Οι αρμό¬ 
διοι κατά περίπτωση προϊστάμενοι είναι υποχρεωμένοι να 
θέτουν αμελλητί υπόψη του Γεν. Διευθυντή τέτοια ζητή¬ 
ματα. 

ζ) Όλα τα προς συζήτηση θέματα. 

3. Ο Γ ενικός Διευθυντής της επιχείρησης αποφασίζει: 
α) Γ ια την εκτέλεση συνηθισμένης φύσης έργων ή προ¬ 
μηθειών και ανάληψης υποχρεώσεων, εφόσον η συνολική 
δαπάνη δεν υπερβαίνει το ποσό των πεντακοσίων χιλιά¬ 
δων (500.000) δρχ. Το όριο τούτο επιτρέπεται να αυξο- 
μειώνεται με απόφαση του Διοικητικού Συμβουλίου της 
Επιχείρησης. 

β) Γ ιατην τοποθέτηση του προσωπικού στις προβλεπό- 
μενες από την επιχείρηση θέσεις. 

γ) Γ ια τη χορήγηση αδειών στο προσωπικό της επιχεί¬ 
ρησης κατόπιν των εισηγήσεων των αρμοδίων κατά περί¬ 
πτωση προϊσταμένων. 

4. Ο Γενικός Διευθυντής της επιχείρησης: 

α) Θεωρεί και υπογράφει τις μελέτες επέκτασης και συ¬ 
μπλήρωσης των εγκαταστάσεων, τους όρους των διακη¬ 
ρύξεων της προμήθειας όλων των υλικών και της εκτέλε¬ 
σης νέων έργων. 

β) Θεωρεί και υπογράφει τα εντάλματα πληρωμών και 
τις ημερήσιες ταμειακές καταστάσεις της επιχείρησης, 
την οποία αρμοδιότητα μπορεί να εκχωρήσει για ορισμέ¬ 
νο ή αόριστο μέχρι ανάκλησης χρόνο και κατόπιν έγκρι¬ 
σης του Διοικητικού Συμβουλίου στον Προϊστάμενο Διοι¬ 
κητικών και Οικονομικών Υπηρεσιών. 

γ) Θεωρεί τα διάφορα τιμολόγια προμήθειας εργαλεί¬ 
ων, υλικών κ.λπ. πριν από την έκδοση των ενταλμάτων 
πληρωμής, αφού προηγουμένως ζητήσει από τις αρμό¬ 
διες κατά περίπτωση υπηρεσίες να βεβαιώσουν ότι παρα- 
λήφθηκαν τα αναγραφόμενα στα τιμολόγια υλικά ή υπη¬ 
ρεσίες και ότι η ποιότητα, οι τιμές μονάδας και οι άλλοι 
όροι της προμήθειας είναι σύμφωνοι με την παραγγελία, 
τη σύμβαση ή το ιδιωτικό συμφωνητικό. 

δ) Υπογράφει όλα τα έγγραφα υπηρεσιακού χαρακτή¬ 
ρα. Τα έγγραφα ανάληψης υποχρεώσεων υπογράφονται 
από τον Γενικό Διευθυντή μόνο εφόσον έχει εξουσιοδο¬ 
τηθεί από το Διοικητικό Συμβούλιο και πάντοτε μέσα στο 
πλαίσιο αυτής της εξουσιοδότησης. 

ε) Έχει επίσης όλες τις άλλες αρμοδιότητες και εξου¬ 
σίες που ορίζονται από τη διέπουσατη Δ.Ε.Υ.Α.Κ.Α.Γ. νο¬ 
μοθεσία, τους άλλους εσωτερικούς κανονισμούς αυτής 
και αυτές που εκχωρεί προς αυτόν το Διοικητικό Συμβού¬ 
λιο ή ο Πρόεδρος του Διοικητικού Συμβουλίου. 

5. Τον Γενικό Διευθυντή όταν απουσιάζει ή κωλύεται 
αναπληρώνει ο Διευθυντής Τεχνικών Υπηρεσιών ή ο Δι¬ 
ευθυντής Διοικητικών και Οικονομικών Υπηρεσιών, πά¬ 
ντοτε όμως μετά από απόφαση του Δ.Σ. με την οποία ορί¬ 
ζεται και ο αντικαταστάτης του Διευθυντή Τεχνικών Υπη¬ 
ρεσιών ή του Διευθυντή Διοικητικών και Οικονομικών 
Υπηρεσιών. 

6. Ο Γ ενικός Διευθυντής της επιχείρησης καλεί υποχρε¬ 
ωτικά τουλάχιστον μια φορά τις πρώτες μέρες κάθε μήνα, 

αλλά και όσες φορές κρίνει σκόπιμο, τους Διευθυντές Τε¬ 
χνικών Υπηρεσιών και Διοικητικών - Οικονομικών Υπηρε¬ 
σιών, προκειμένου να ενημερωθεί για την πορεία των ερ¬ 
γασιών, να συντονίσει τις εργασίες, να επιλύσει τυχόν δι¬ 
οικητικά ή τεχνικά προβλήματα και να ενημερώσει αυτούς 
για τη μελλοντική πορεία της επιχείρησης. 

Άρθρο 12ο 

ΑΡΜΟΔΙΟΤΗΤΕΣ ΔΙΕΥΘΥΝΤΟΥ 
ΤΕΧΝΙΚΗΣ ΥΠΗΡΕΣΙΑΣ 

1. Ο Διευθυντής της Τεχνικής Υπηρεσίας προΐσταται 
όλων των τεχνικών υπηρεσιών και συντονίζει τις εργασίες 
τους δίνοντας τις κατάλληλες οδηγίες προς τους προϊ¬ 
σταμένους των τμημάτων. Είναι υπεύθυνος απέναντι 
στον Γενικό Διευθυντή για τις πράξεις ή και παραλείψεις 
των τεχνικών υπηρεσιών των οποίων προΐσταται. 

Είναι υπεύθυνος: 

2. Για την κατανομή και συντονισμό των μεταφορικών 
μέσων, των μηχανημάτων και των άλλων μηχανικών μέ¬ 
σων στις διάφορες υπηρεσίες και τα εκτελούμενα έργα 
καθορίζοντας την προτεραιότητα. 

3. Γιατην εποπτεία και σωστή λειτουργία των τμημάτων 
Ύδρευσης - Αποχέτευσης, Αντλιοστασίων και Εγκατα¬ 
στάσεων Καθαρισμού Λυμάτων. 

4. Γ ια την εποπτεία και την καλή εξυπηρέτηση των κα¬ 
ταναλωτών. 

5. Για την παρακολούθηση της αποδοτικότητας της Τ.Υ. 
και τη σύνταξη των εκθέσεων ατομικής αξιολόγησης. 

6. Γ ια τη συνεργασία του τμήματος Προμηθειών της 
Δ.Ο.Υ. για τη σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν την προμήθεια τεχνικής φύσεως υλικών, εργαλείων 
και μηχανημάτων όπως αυτά προβλέπονται από τον Κα¬ 
νονισμό Προμηθειών. 

7. Γ ια την εποπτεία του Γ ραφείου Μελετών και έργων 
Ύδρευσης - Αποχέτευσης καθώς και πάσης φύσεως τε¬ 
χνικής μελέτης. 

8. Γ ια την εισήγηση στο Γ ενικό Διευθυντή για την εκμί- 
σθωση μηχανημάτων, μεταφορικών μέσων κ.λπ. εφόσον 
τα ίδια μέσα της επιχείρησης δεν επαρκούν ή δεν μπο¬ 
ρούν να ανταποκριθούν στις ανάγκες από άποψη χρόνου 
κατόπιν εισήγησης των αρμοδίων υπευθύνων. 

9. Καταρτίζει με τη βοήθεια και τη συνεργασία των 
υπευθύνων των τμημάτων της Υπηρεσίας που προΐστα- 
ται: 

α) Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης, αποχέτευσης και 
των συναφών μ’ αυτά εγκαταστάσεων. 

β) Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη αναφέροντας και 
το προβλεπόμενο κόστος αυτών. 

Υποβάλλει τα παραπάνω προγράμματα στο Γενικό Δι¬ 
ευθυντή 45 μέρες πριν από την έναρξη του έτους που 
αφορούν. 

10. Παρέχει έγκαιρα στο Γενικό Διευθυντή τα απαραί¬ 
τητα στοιχεία για την κατάρτιση του ετήσιου προϋπολο¬ 
γισμού εσόδων και εξόδων. 

Παρέχει έγκαιρα για κάθε επόμενο τρίμηνο στη Δ.Ο.Υ. 
τις απαραίτητες πληροφορίες για τις κατά εβδομάδα 
απαιτούμενες εκταμιεύσεις προς αντιμετώπιση των πλη¬ 
ρωμών εκτέλεσης των έργων του προγράμματος. 

11. Ελέγχει και θεωρεί τις τεχνικές μελέτες καθώς και 
τις πιστοποιήσεις των έργων. 


12. Παρακολουθεί και ελέγχειτη συμμόρφωση των υπη¬ 
ρεσιών που προΐσταται προς τις αποφάσεις και εντολές 
του Διοικητικού Συμβουλίου και του Γενικού Διευθυντή 
για τις παραγγελίες των αναγκαίων υλικών λειτουργίας 
των εγκαταστάσεων και εκτέλεσης των διαφόρων έργων. 

13. Κατανέμει το εργατοτεχνικό προσωπικό που έχειτο- 
ποθετηθεί στην υπηρεσία τεχνικών υπηρεσιών μεταξύ 
των υπηρεσιών αυτής, ανάλογα με τις ανάγκες κάθε υπη¬ 
ρεσίας. 

14. Λαμβάνειτα κατάλληλα μέτρα για την ασφάλεια των 
εργαζομένων με τη βοήθεια των αρμοδίων που είναι κατά 
περίπτωση υπεύθυνοι. 

Τη λήψη αυτών των μέτρων πρέπει να εισηγείται προς 
το Γενικό Διευθυντή. 

15. Φροντίζει για τη τήρηση των διατάξεων της εργατι¬ 
κής νομοθεσίας εισηγούμενος τη λήψη μέτρων αρμο- 
δίως. 

16. Φροντίζει και αναθέτει στους υπεύθυνους των Τρη¬ 
μάτων του, την ευθύνη της διαφύλαξης των χρησιμοποι¬ 
ούμενων από τις υπηρεσίες τεχνικών μέσων, όπως μηχα¬ 
νημάτων, φορητών εργαλείων, μεταφορικών μέσων, επι¬ 
στημονικών οργάνων, σκευών, επίπλων κ.λπ. 

17. Τον Διευθυντή Τεχνικής Υπηρεσίας, όταν απουσιά¬ 
ζει ή κωλύεται, τον αναπληρώνει κατόπιν απόφασης του 
Διοικητικού Συμβουλίου, υπάλληλος που έχει τα ίδια τυ¬ 
πικά προσόντα διορισμού μ’ αυτόν. 

18. Ο Διευθυντής Τεχνικής Υπηρεσίας έχει την ευθύνη 
της αστυνόμευσης των δικτύων ύδρευσης και αποχέτευ¬ 
σης σύμφωνα με το άρθρο 28 του Ν. 1069/80. 

Άρθρο 13ο 

ΓΡΑΦΕΙΟ ΜΕΛΕΤΩΝ ΚΑΙ ΕΡΓΩΝ 
ΥΔΡΕΥΣΗΣ - ΑΠΟΧΕΤΕΥΣΗΣ 

Η επίβλεψη του ανωτέρω γραφείου γίνεται απευθείας 
από τον Διευθυντή Τεχνικής Υπηρεσίας και καλύπτει και 
τα δύο τμήματα Ύδρευσης - Αποχέτευσης. 

Οι αρμοδιότητες του γραφείου είναι: 

1. Η σύνταξη μελετών απότο προσωπικό του γραφείου. 

2. Η επίβλεψη μελετών που εκπονούνται από εξωτερι¬ 
κούς μελετητές και ο έλεγχος των σχετικών προδιαγρα¬ 
φών. 

3. Η εισήγηση για την έγκριση των μελετών. 

4. Η επίβλεψη των εργασιών που εκτελούνται από τη 
Δ.Ε.Υ.Α.Κ.Α.Γ. ή από εργολάβους. 

Ο έλεγχος της εφαρμογής των επιθυμητών προδιαγρα¬ 
φών και χρονοδιαγραμμάτων, όπως προτάθηκαν από τις 
σχετικές μελέτες. 

5. Ο συντονισμός με έργα που εκτελούνται από άλλους 
φορείς (Τ.Α. Δημόσιο, Επιχειρήσεις κοινής ωφέλειας 
κ.λπ.). 

6. Η εισήγηση για αγορά υλικών. 

7. Η αναθεώρηση προδιαγραφών και εκτίμησης κό¬ 
στους, όπως επίσης και σχετικά με την πρόοδο υλοποίη¬ 
σης των διαφόρων επενδυτικών προγραμμάτων και η ενη¬ 
μέρωση του Προϊσταμένου. 

8. Η εισήγηση των βραχυπρόθεσμων κατασκευαστικών 
προγραμμάτων στονΔ/ντή Τ.Υ. και στον Γ ενικό Διευθυντή 
της επιχείρησης και η σύναψη σχετικών τεχνικοοικονομι- 
κών μελετών. 

9. Ο καθορισμός των τεχνικών προδιαγραφών που θα 
χρηματοδοτηθούν στη μελέτη, στην κατασκευή και στη 
λειτουργία των έργων. Η συνεχής ενημέρωση και βελτίω¬ 
ση τους. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


4449 


10. Η ετοιμασία οικονομικών εκτιμήσεων, κοστολογή¬ 
σεων και επικαιροποίηση προϋπολογισμών για τα διάφο¬ 
ρα επενδυτικά προγράμματα της Δ.Ε.Υ.Α.Κ.Α.Γ. τη λει¬ 
τουργία των δικτύων και την κατασκευή έργων. 

11. Η παρακολούθηση της εφαρμογής των παραπάνω 
εκτιμήσεων και η συνεχής βελτίωσή τους. 

12.0 έλεγχος των οικονομικών μεγεθών που προτείνο- 
νται από τις διάφορες μελέτες. 

13. Η εισήγηση στον Διευθυντή Τ.Υ. και στον Γενικό Δι¬ 
ευθυντή σχετικά με τον τρόπο δημοπράτησης, σύναψης 
των συμβατικών τευχών για τις διάφορες μελέτες και έρ- 
γα. 

14. Η διενέργεια διαγωνισμού για μελέτες και κατα¬ 
σκευές. 

15. Η σύναψη προδιαγραφών προμηθειών. 

16. Η υποστήριξη του Γ ενικού Διευθυντή στην κατάρτι¬ 
ση του επενδυτικού προγράμματος. Το συντονισμό του 
γραφείου έχει ο υπεύθυνος του γραφείου. 

Άρθρο 14ο 

ΠΡΟΪΣΤΑΜΕΝΟΣ ΤΜΗΜΑΤΟΣ ΥΔΡΕΥΣΗΣ 

1. Ο Προϊστάμενος της Υπηρεσίας Ύδρευσης προΐστα- 
ται όλων των γραφείων της υπηρεσίας αυτής και συντονί¬ 
ζει τις εργασίες τους δίνοντας τις κατάλληλες οδηγίες 
προς τους υπευθύνους των γραφείων και το λοιπό προ¬ 
σωπικό. 

Είναι υπεύθυνος: 

2. Απέναντι του Δ/ντή Τ.Υ. για τις πράξεις ή και παραλεί¬ 
ψεις των οργάνωντης υπηρεσίαςτου. 

3. Για την εφαρμογή μέτρων υγειονομικής προστασίας 
του κοινού από το δίκτυο Ύδρευσης. 

4. Γ ια την επάρκεια του δικτύου ύδρευσης και τη λήψη 
προσηκόντων μέτρων για τον έλεγχο παράνομων συνδέ¬ 
σεων. 

5. Γιατον συντονισμό, έλεγχο και κατανομή στα διάφο¬ 
ρα συνεργεία ανάλογα με τις υπηρεσιακές ανάγκες κατό¬ 
πιν εντολής του Διευθυντή Τ.Υ. το εργατοτεχνικό προσω¬ 
πικό που έχει ορισθεί για την υπηρεσία. 

6. Για την εισήγηση στον Δ/ντή Τ.Υ. της έγκρισης των με¬ 
λετών. 

7. Γ ια την εισήγηση αγοράς νέων μηχανημάτων. 

8. Γ ια την επίβλεψη έργων ύδρευσης που εκτελούνται 
είτε με αυτεπιστασία είτε με εργολαβία. 

9. Τον Προϊστάμενο της υπηρεσίας Ύδρευσης αναπλη¬ 
ρώνει ένας από τους υπευθύνους των γραφείων της υπη¬ 
ρεσίας αυτής, εφόσον διαθέτει τα κατάλληλα προσόντα 
κατόπιν απόφασης του Διευθυντή τεχνικών υπηρεσιών. 

10. Οι διατάξεις της παρ. 7 του άρθρου 14 ισχύουν και 
για τον Προϊστάμενο της υπηρεσίας Ύδρευσης. 

Άρθρο 15ο 

ΑΡΜΟΔΙΟΤΗΤΕΣ ΤΜΗΜΑΤΟΣ ΥΔΡΕΥΣΗΣ 

Οι αρμοδιότητες του τμήματος ασκούνται από τις επι¬ 
χειρησιακές μονάδες από τις οποίες αποτελείται. Το συ¬ 
ντονισμό των εργασιών του τμήματος έχει ο υπεύθυνος 
του τμήματος. 

α) Γραφείο λειτουργίας και συντήρησης δικτύων 
ύδρευσης. 

Οι αρμοδιότητες του γραφείου λειτουργίας και συντή¬ 
ρησης δικτύων είναι: 

1. Ο έλεγχος της σωστής λειτουργίας του δικτύου 
Ύδρευσης. 

2. Η επισκευή του δικτύου ύδρευσης ή αποκατάσταση 


των πεζοδρόμων και οδοστρωμάτων. 

3. Η εκτέλεση των εργασιών συντήρησης και καθαρι¬ 
σμού. 

4. Η κατασκευή έργων ύδρευσης με αυτεπιστασία, η ει¬ 
σήγηση γι αγορά υλικών, εργαλείων. 

5. Η αλλαγή των σταθμών φρεατίων. 

6. Η τήρηση λεπτομερώς αρχείου εργασιών. 

7. Η αποτύπωση των εκτελουμένων έργων. 

Το συντονισμό του γραφείου έχει ο υπεύθυνος του γρα¬ 
φείου. 

β) Γ ραφείο παροχών ύδρευσης. 

Οι αρμοδιότητες του γραφείου παροχών ύδρευσης είναι: 

1. Η ευθύνη σύνδεσης παροχών ύδρευσης με το δίκτυο. 

2. Η ευθύνη της επανασύνδεσης διακοπών-παροχών. 

3. Η σύνδεση και επισκευή βανών. 

4. Η ευθύνη ελέγχου των απωλειών σ’ όλο το δίκτυο της 
Ύδρευσης. 

5. Η παρακολούθηση της λειτουργίας των υδρομέτρων 
και η συνεργασία με το τμήμα καταναλωτών σε αντίστοι¬ 
χες ενέργειες. 

6. Η τήρηση του ημερολογίου εργασίας για άλατα εκτε- 
λούμενα έργα. 

7. Η συντήρηση των υδρομέτρων. 

Τ ο συντονισμό των εργασιών έχει ο υπεύθυνος του γρα¬ 
φείου σε συνεργασία με τους Προϊσταμένους των τμημά¬ 
των και τον Δ/ντή Τ.Υ. 

Άρθρο 16ο 

ΠΡΟΪΣΤΑΜΕΝΟΣ ΤΜΗΜΑΤΟΣ ΑΠΟΧΕΤΕΥΣΗΣ 

1. Ο Προϊστάμενος της Υπηρεσίας Αποχέτευσης 
προΐσταται όλων των γραφείων της υπηρεσίας αυτής και 
συντονίζει τις εργασίες τους δίνοντας τις κατάλληλες 
οδηγίες προς τους υπευθύνους των γραφείων και το λοι¬ 
πό προσωπικό. Επίσης είναι υπεύθυνος: 

2. Απέναντι του Δ/ντή Τ.Υ. για τις πράξεις ή και παραλεί¬ 
ψεις των οργάνων της υπηρεσίας του. 

3. Γ ια την εφαρμογή μέτρων υγειονομικής προστασίας 
του κοινού από το δίκτυο αποχέτευσης. 

4. Γιατην επάρκεια του δικτύου αποχέτευσης και τη λή¬ 
ψη προσηκόντων μέτρων για τον έλεγχο παρανόμων συν¬ 
δέσεων. 

5. Για τον συντονισμό, έλεγχο και κατανομή στα διάφο¬ 
ρα συνεργεία ανάλογα με τις υπηρεσιακές ανάγκες κατό¬ 
πιν εντολής του Διευθυντή Τ.Υ. το εργατοτεχνικό προσω¬ 
πικό που έχει ορισθεί για την υπηρεσία. 

6. Γ ια την εισήγηση στον Δ/ντη Τ.Υ. της έγκρισης νέων 
μελετών. 

7. Για την εισήγηση αγοράς νέων μηχανημάτων. 

8. Γ ια την επίβλεψη έργων Αποχέτευσης που εκτελού- 
νται είτε με αυτεπιστασία είτε με εργολαβία. 

9. Τον Προϊστάμενο της υπηρεσίας Αποχέτευσης ανα¬ 
πληρώνει ένας από τους υπευθύνους των γραφείων της 
υπηρεσίας αυτής, εφόσον διαθέτει τα κατάλληλα προσό¬ 
ντα κατόπιν απόφασης του Διευθυντή τεχνικών υπηρεσιών. 

10. Οι διατάξεις της παρ. 7 του άρθρου 14 ισχύουν και 
για τον Προϊστάμενο της υπηρεσίας Αποχέτευσης. 

Άρθρο 17ο 

ΑΡΜΟΔΙΟΤΗΤΕΣ ΤΟΥ ΤΜΗΜΑΤΟΣ ΑΠΟΧΕΤΕΥΣΗΣ 

Οι αρμοδιότητες του τμήματος ασκούνται από τις επι¬ 
χειρησιακές μονάδες από τις οποίες αποτελείται. Το συ¬ 
ντονισμό των εργασιών του τμήματος έχει ο υπεύθυνος 
του τμήματος. 

α) Γραφείο λειτουργίας και συντήρησης δικτύων απο¬ 
χέτευσης. 

1. Ο έλεγχος της σωστής λειτουργίας του δικτύου Απο¬ 
χέτευσης. 

2. Η επισκευή του δικτύου αποχέτευσης ή αποκατάστα¬ 
ση των πεζοδρόμων και οδοστρωμάτων. 

3. Η εκτέλεση των εργασιών συντήρησης και καθαρι¬ 
σμού. 

4. Η κατασκευή έργων αποχέτευσης με αυτεπιστασία, η 
εισήγηση για αγορά υλικών, εργαλείων. 

5. Η αλλαγή των σταθμών φρεατίων. 

6. Η τήρηση λεπτομερώς αρχείου εργασιών. 

7. Η αποτύπωση των εκτελουμένων έργων. 

Το συντονισμό του γραφείου έχει ο υπεύθυνος του γρα¬ 
φείου. 

β) Γραφείο παροχών Αποχέτευσης. 

Οι αρμοδιότητες του γραφείου παροχών Αποχέτευσης 
είναι: 

1. Η ευθύνη σύνδεσης παροχών αποχέτευσης με το δί¬ 
κτυο. 

2. Η ευθύνη της επανασύνδεσης διακοπών-παροχών. 

3. Η παρακολούθηση της λειτουργίας των φρεατίων. 

4. Η τήρηση του ημερολογίου εργασίας για άλατα εκτε- 
λούμενα έργα. 

5. Η συντήρηση της Αποχέτευσης. 

Τ ο συντονισμό των εργασιών έχει ο υπεύθυνος του γρα¬ 
φείου σε συνεργασία με τους Προϊσταμένους τωντμημά- 
των και τον Δ/ντή Τ.Υ. 

Άρθροΐδο 

ΠΡΟΪΣΤΑΜΕΝΟΣ ΤΜΗΜΑΤΟΣ 
ΜΗΧΑΝΟΛΟΓΙΚΟΥ-ΗΛΕΚΤΡΟΛΟΓΙΚΟΥ 

1. Ο Προϊστάμενος της Υπηρεσίας Αποχέτευσης 
προΐσταται όλων των γραφείων της υπηρεσίας αυτής και 
συντονίζει τις εργασίες τους δίνοντας τις κατάλληλες 
οδηγίες προς τους υπευθύνους των γραφείων και το λοι¬ 
πό προσωπικό. Επίσης υπεύθυνος: 

2. Απέναντι στον Δ/ντή Τ.Υ. για τις πράξεις ή και παρα¬ 
λείψεις των οργάνων της υπηρεσίας του. 

3. Για τη λειτουργία των αντλιοστασίων και για τη συνε¬ 
χή ροή του νερού στους αγωγούς και ελέγχει μετά αρμό¬ 
δια τεχνικά υπηρεσιακά όργανα τη στάθμη του νερού στις 
δεξαμενές. 

4. Για την παρακολούθηση, έλεγχο και καταγραφή της 
στάθμης των γεωτρήσεων με τη βοήθεια των αρμοδίων 
υπηρεσιακών τεχνικών οργάνων της υπηρεσίας και ενη¬ 
μερώνει αμελλητί το Διευθυντή των τεχνικών υπηρεσιών. 

5. Οι διατάξεις της παραγράφου 7 του άρθρου 14 ισχύ¬ 
ουν και για τον προϊστάμενο της υπηρεσίας αυτής. 

6. Για τον συντονισμό, έλεγχο και κατανομή στα διάφο¬ 
ρα συνεργεία εργασίες, ανάλογα με τις υπηρεσιακές ανά¬ 
γκες, κατόπιν εντολής του Διευθυντή τεχνικών υπηρε¬ 
σιών, το εργατοτεχνικό προσωπικό που έχει ορισθεί για 
την υπηρεσία του. 

7. Γ ια τη εισήγηση στο Δ/ντή Τ.Υ. της έγκρισης των με¬ 
λετών. 

8. Γιατην εισήγηση αγοράς νέων μηχανημάτων. 

9. Για την επίβλεψη έργων κατασκευής Αντλιοστασίων 
που εκτελούνται είτε με αυτεπιστασία είτε με εργολαβία. 

10. Τον Προϊστάμενο της υπηρεσίας αναπληρώνει ένας 
από τους υπεύθυνους των γραφείων του τμήματος, εφό¬ 
σον διαθέτει τα κατάλληλα προσόντα, κατόπιν απόφασης 
του Διευθυντή τεχνικών υπηρεσιών. 


Άρθρο 19ο 

ΑΡΜΟΔΙΟΤΗΤΕΣ ΤΜΗΜΑΤΟΣ 
ΜΗΧΑΝ ΟΛΟ ΓΙΚΟΥ- ΗΛΕ ΚΤΡΟΛΟ ΓΙΚΟ Υ 

Οι αρμοδιότητες του τμήματος ασκούνται από τις επι¬ 
χειρησιακές μονάδες από τις οποίες αποτελείται. 

Το συντονισμό των εργασιώντου τμήματος έχει ο υπεύ¬ 
θυνος του τμήματος. 

α) Γ ραφείο Αντλιοστασίου Ύδρευσης. 

Είναι αρμόδιο για: 

1. Την εξασφάλιση συνεχούς ροής του νερού στο δί¬ 
κτυο όλο το 24ωρο και τη χλωρίωσή του. 

2. Την εξασφάλιση της λειτουργίας των δεξαμενών, 
αντλιοστασίων και μονάδων επεξεργασίας νερού. 

3. Τον προγραμματισμό εργασιών συντήρησης και πα¬ 
ρακολούθησης αυτών και όλη την ευθύνη για την καλή 
λειτουργία και συντήρηση των διάφορων μηχανημάτων, 
των συσκευών και των εξαρτημάτων των αντλιοστασίων. 

4. Την τήρηση ημερολογίου εργασιών, στατιστικών 
στοιχείων, σχετικών βιβλίων συντήρησης και λειτουργίας 
των εγκαταστάσεων. 

5. Την εισήγηση στον Δ/ντή Τ.Υ. προς κατασκευή πρό¬ 
σθετων έργων ή τη λήψη άλλων μέτρων με στόχο τη βελ¬ 
τίωση της αποδοτικότητας των εγκαταστάσεων. 

6. Η συντήρηση του εξοπλισμού. 

7. Την εισήγηση προς αγορά υλικών και ανταλλακτικών 
του εξοπλισμού. 

Το συντονισμό των εργασιών του Γ ραφείου έχει ο υπεύ¬ 
θυνος του γραφείου. 

β) Γ ραφείο αντλιοστασίου αποχέτευσης - Καθαρισμού 
Λυμάτων. 

Είναι αρμόδιο για: 

1. την εξασφάλιση λειτουργίας των αντλιοστασίων απο¬ 
χέτευσης - καθαρισμού Λυμάτων καθ’ όλο το 24ωρο. 

2. Τη συντήρηση των εγκαταστάσεων. 

3. Την τήρηση ημερολογίου εργασιών, στατιστικών 
στοιχείων, σχετικών βιβλίων συντήρησης και λειτουργίας 
των εγκαταστάσεων. 

4. Τον προγραμματισμό των εργασιών συντήρησης και 
παρακολούθησης αυτών και έχει την ευθύνη για την καλή 
λειτουργία και συντήρηση των διαφόρων μηχανημάτων, 
συσκευών και των εξαρτημάτων των αντλιοστασίων. 

5. Την εισήγηση προς αγορά υλικών και ανταλλακτικών 
του εξοπλισμού σε άμεση συνεργασία με το τμήμα εγκα¬ 
ταστάσεων καθαρισμού Λυμάτων. 

Το συντονισμό των εργασιών του Γ ραφείου έχει ο υπεύ¬ 
θυνος του γραφείου. 

γ) Γ ραφείο μηχανημάτων εξοπλισμού και κίνησης. 

Είναι αρμόδιο για: 

1. Τον προγραμματισμό και συντονισμό της κίνησης των 
οχημάτων και μηχανημάτων. 

2. Τη διάθεση και τον έλεγχο κατανάλωσης καυσίμων 
και λιπαντικών. 

3. Την τήρηση αρχείου κίνησης οχημάτων και μηχανη¬ 
μάτων και βιβλίων επισκευών, εξόδων κ.λπ. κάθε αυτοκι¬ 
νήτου. 

4. Την εισήγηση στον Δ/ντή Τ.Υ. για αγορά καυσίμων και 
λιπαντικών. 

5. Την εκτέλεση των εργασιών συντήρησης και επι¬ 
σκευής των οχημάτων και μηχανημάτων. 

6. Την εισήγηση στον Δ/ντή Τ.Υ. για αγορά νέων υλικών 
και ανταλλακτικών. 

7. Την τήρηση ημερολογίου εργασιών. 

Το συντονισμό εργασιών του Γραφείου έχει ο υπεύθυ¬ 
νος του γραφείου. 

Άρθρο 20ο 

ΠΡΟΪΣΤΑΜΕΝΟΣ ΤΜΗΜΑΤΟΣ ΕΓΚΑΤΑΣΤΑΣΕΩΝ 
ΚΑΘΑΡΙΣΜΟΥ ΛΥΜΑΤΩΝ 

Ο Προϊστάμενος προΐσταται των γραφείων του τμήμα¬ 
τος και συντονίζει τις εργασίες τους δίνοντας τις κατάλ¬ 
ληλες οδηγίες προς τους υπευθύνους των γραφείων και 
το λοιπό προσωπικό. 

Είναι υπεύθυνος: 

1. Απέναντι του Διευθυντή τεχνικών υπηρεσιών για τις 
πράξειςή καιπαραλείψειςτωνοργάνωντης υπηρεσίαςτου. 

2. Για την τήρηση των οικείων υγειονομικών διατάξεων 
και άλλων διατάξεων προστασίας του περιβάλλοντος. 

3. Γιατον συντονισμό, έλεγχο και κατανομή στα διάφο¬ 
ρα συνεργεία εργασίες ανάλογα με τις υπηρεσιακές ανά¬ 
γκες κατόπιν εντολής των υπευθύνων της υπηρεσίας, του 
εργατοτεχνικού προσωπικού που βρίσκεται στη διάθεση 
του τμήματος. 

4. Οι διατάξεις της παραγράφου 7 του άρθρου 14 ισχύ¬ 
ουν και για τον Προϊστάμενο του τμήματος αυτού. 

5. Για την εισήγηση στον Διευθυντή Τ.Υ. της έγκρισης 
των μελετών. 

6. Γ ια την εισήγηση αγοράς νέων μηχανημάτων. 

7. Για την επίβλεψη έργων κατασκευής Εγκαταστά¬ 
σεων. 

8. Γ ια τη σωστή λειτουργία όλων των Εγκαταστάσεων 
Καθαρισμού Λυμάτων. 

9. Τον Προϊστάμενο αναπληρώνει ένας από τους υπευ¬ 
θύνους των γραφείων του τμήματος, ύστερα από απόφα¬ 
ση του Προϊσταμένου τεχνικών υπηρεσιών. 

Άρθρο 21ο 

Αρμοδιότητες τμήματος Εγκαταστάσεων 
Βιολογικού Καθαρισμού 

Οι αρμοδιότητες του τμήματος ασκούνται από τις επι¬ 
χειρησιακές μονάδες από τις οποίες αποτελείται. 

Το συντονισμό των εργασιώντου τμήματος έχει ο υπεύ¬ 
θυνος του τμήματος. 

α) το Γ ραφείο βιολογικού καθαρισμού. 

Είναι αρμόδιο για: 

1. Την καλή και ασφαλή λειτουργία όλων ανεξάρτητα 
των εγκαταστάσεων βιολογικού καθαρισμού, με τη βοή¬ 
θεια του τμήματος Μηχανολογικού - Ηλεκτρολογικού, 
σύμφωνα με τη μελέτη και τις τεχνικές προδιαγραφές των 
εγκαταστάσεων αυτών. 

2. Την τήρηση των σχετικών με τη λειτουργία των εγκα¬ 
ταστάσεων και την προστασία του περιβάλλοντος διατά¬ 
ξεων. 

3. Τη διαμόρφωση του προγράμματος λειτουργίας και 
συντήρησης των εγκαταστάσεων επεξεργασίας των λυ¬ 
μάτων και τη λειτουργία τους σύμφωνα με το παραπάνω 
πρόγραμμα. 

4. Την εισήγηση για την κατασκευή πρόσθετων έργων ή 
τη λήψη άλλων μέτρων, με στόχο τη βελτίωση της αποδο- 
τικότητας των εγκαταστάσεων. 

5. Την άρση των προβλημάτων που εμφανίζονται στη 
λειτουργία των εγκαταστάσεων. 

6. Τη συντήρηση του εξοπλισμού σε συνεργασία με το 
τμήμα Μηχανολογικού -Ηλεκτρολογικού. 

7. Την τήρηση λεπτομερούς αρχείου αποτελεσμάτων 
λειτουργίας, συμβάντων και εργατών συντήρησης. 


8. Την εισήγηση για αγορά υλικών και ανταλλακτικών. 

9. Τον καθορισμό του συνεργείου βάρδιας του βιολογι¬ 
κού σταθμού. Στα γενικά καθήκοντα συμπεριλαμβάνο- 
νται οι οποιεσδήποτε εργασίες ανατίθενται από τον υπεύ¬ 
θυνο του τμήματος. 

Το συντονισμό των εργασιώντου Γ ραφείου έχει ο υπεύ¬ 
θυνος του γραφείου. 

β) Γ ραφείο Χημείου. 

Είναι αρμόδιο για: 

1. Την εκτέλεση των απαραίτητων χημικών, βιολογικών 
και μικροβιολογικών αναλύσεων δειγμάτων αφενός μεν 
του πόσιμου νερού αφετέρου δε των λυμάτων από τα δί¬ 
κτυο και τις μονάδες επεξεργασίας και τους αποδέκτες. 

2. Τον έλεγχο της ποιότητας του πόσιμου νερού. 

3. Τον έλεγχο της ποιότητας αποβλήτων ειδικών δρα¬ 
στηριοτήτων (π.χ. βιομηχανικών κ.λπ.) που εκβάλλουν 
στο δίκτυο. 

4. Τον έλεγχο της ρύπανσης των υδάτινων αποδεκτών. 

5. Την τήρηση λεπτομερούς αρχείου αποτελεσμάτων. 

6. Την περιοδική λήψη δειγμάτων για ανάλυση σ’ όλες 
τις φάσεις της επεξεργασίας τους, καθώς και στον αγω¬ 
γό εκβολής στον τελικό αποδέκτη. 

7. Την εισήγηση για την αγορά αναλωσίμων υλικών και 
αντιδραστηρίων. 

Το συντονισμό των εργασιών του Γ ραφείου έχει ο υπεύ¬ 
θυνος του γραφείου. 

ΟΡΓΑΝΟΓΡΑΜΜΑ ΤΕΧΝΙΚΗΣ ΥΠΗΡΕΣΙΑΣ 

1. ΔΙΕΥΘΥΝΤΗΣ ΤΕΧΝΙΚΩΝ ΥΠΗΡΕΣΙΩΝ 

2. ΓΡΑΦΕΙΟ ΜΕΛΕΤΩΝ ΚΑΙ ΕΡΓΩΝ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ 

3. ΠΡΟΪΣΤΑΜΕΝΟΣ ΤΜΗΜΑΤΟΣ ΥΔΡΕΥΣΗΣ 

4. ΓΡΑΦΕΙΟ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ ΔΙΚΤΥΟΥ 
ΥΔΡΕΥΣΗΣ 

5. ΓΡΑΦΕΙΟ ΠΑΡΟΧΩΝ ΥΔΡΕΥΣΗΣ 

6. ΠΡΟΪΣΤΑΜΕΝΟΣ ΤΜΗΜΑΤΟΣ ΑΠΟΧΕΤΕΥΣΗΣ 

7. ΓΡΑΦΕΙΟ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ ΔΙΚΤΥΟΥ 
ΑΠΟΧΕΤΕΥΣΗΣ 

8. ΓΡΑΦΕΙΟ ΠΑΡΟΧΩΝ ΑΠΟΧΕΤΕΥΣΗΣ 

9. ΠΡΟΪΣΤΑΜΕΝΟΣ ΤΜΗΜΑΤΟΣ ΜΗΧΑΝΟΛΟΓΙΚΟΥ- 
ΗΛΕΚΤΡΟΛΟΓΙΚΟΥ 

10. ΓΡΑΦΕΙΟ ΑΝΤΛΙΟΣΤΑΣΙΩΝ ΥΔΡΕΥΣΗΣ 

11. ΓΡΑΦΕΙΟ ΑΝΤΛΙΟΣΤΑΣΙΩΝ ΑΠΟΧΕΤΕΥΣΗΣ 

12. ΓΡΑΦΕΙΟ ΚΙΝΗΣΗΣ ΜΗΧΑΝΗΜΑΤΩΝ 

13. ΠΡΟΪΣΤΑΜΕΝΟΣ ΤΜΗΜΑΤΟΣ ΕΓΚΑΤΑΣΤ. ΚΑΘΑ¬ 
ΡΙΣΜΟΥ ΛΥΜΑΤΩΝ 

14. ΓΡΑΦΕΙΟ ΒΙΟΛΟΓΙΚΟΥ ΚΑΘΑΡΙΣΜΟΥ 

15. ΓΡΑΦΕΙΟ ΧΗΜΕΙΟΥ 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΕΡΓΑΣΙΑΣ 
ΤΕΧΝΙΚΗΣ ΥΠΗΡΕΣΙΑΣ 

ΑΙΤΙΟΛΟΓΙΑ ΑΡΙΘΜΟΣ 

1. ΔΙΕΥΘΥΝΤΗΣ ΤΕΧΝΙΚΩΝ ΥΠΗΡΕΣΙΩΝ 1 

2. ΓΡΑΦΕΙΟ ΜΕΛΕΤΩΝ ΚΑΙ ΕΡΓΩΝ 

ΥΔΡΕΥΣΗΣ -ΑΠΟΧΕΤΕΥΣΗΣ 2 

3. ΠΡΟΪΣΤΑΜΕΝΟΣ ΤΜΗΜΑΤΟΣ ΥΔΡΕΥΣΗΣ 1 

4. ΓΡΑΦΕΙΟ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ 

ΔΙΚΤΥΟΥ ΥΔΡΕΥΣΗΣ 4 

5. ΓΡΑΦΕΙΟ ΠΑΡΟΧΩΝ ΥΔΡΕΥΣΗΣ 2 

6. ΠΡΟΪΣΤΑΜΕΝΟΣ ΤΜΗΜΑΤΟΣ 

ΑΠΟΧΕΤΕΥΣΗΣ 1 

7. ΓΡΑΦΕΙΟ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ 

ΔΙΚΤΥΟΥ ΑΠΟΧΕΤΕΥΣΗΣ 4 

8. ΓΡΑΦΕΙΟ ΠΑΡΟΧΩΝ ΑΠΟΧΕΤΕΥΣΗΣ 2 

Άρθρο 22ο 

1. ΔΙΕΥΘΥΝΤΗΣ ΔΙΟΙΚΗΤΙΚΗΣ 
ΚΑΙ ΟΙΚΟΝΟΜΙΚΗΣ ΥΠΗΡΕΣΙΑΣ 

Ο Διευθυντής Δ.Ο.Υ. προΐσταταιτης Διοικητικής και Οι¬ 
κονομικής Υπηρεσίας συντονίζοντας τις εργασίες τους 
και είναι υπεύθυνος απέναντι στον Γεν. Διευθυντή και για 
τις πράξεις ή και τις παραλείψεις των υπηρεσιών που 
προΐσταται. 

Είναι υπεύθυνος: 

Για τη σύνταξη του προϋπολογισμού της επιχείρησης. 

Γ ια τη σύνταξη του ισολογισμού και των πάσης φύσης 
οικονομικών καταστάσεων της επιχείρησης. 

Γ ια τη σύνταξη της ετήσιας απογραφής των πάσης φύ- 
σεως περιουσιακών στοιχείων της επιχείρησης η οποία 
πρέπει να έχει συντελεσθεί μέσα σε ένα μήνα από τη λήξη 
του ημερολογιακού έτους. 

Για την εισήγηση των προγραμμάτων επενδύσεων της 
Δ.Ε.Υ.Α.Κ.Α.Γ. καθώς και της τιμολογιακής πολιτικής της 
Επιχείρησης. 

Γ ια την εισήγηση και κατάρτιση των περιοδικών προϋ¬ 
πολογισμών της επιχείρησης και την κανονική τήρησή 
τους, την κατάρτιση μηνιαίων και τριμηνιαίων ταμιακών 
προϋπολογισμών καθώς και την κατάρτιση εβδομαδιαίων 
προϋπολογιζόμενων εισπράξεων και πληρωμών αφού λά¬ 
βει υπόψη τα στοιχεία που του παρέχουν τα αρμόδια τμή¬ 
ματα. 

Για τη σύνταξη της συγγραφής υποχρεώσεων και τους 
όρους της διακήρυξης των διαγωνισμών που αφορούν 
την προμήθεια μηχανών γραφείου, Η/Υ και συστημάτων, 
γραφικής ύλης, εντύπων, ειδών καθαριότητας και λοιπών 
ειδών διοικητικής φύσεως. 

Για την εποπτεία και την καλή εξυπηρέτηση των κατα¬ 
ναλωτών. 

Για την εποπτεία των τμημάτων της αρμοδιότητάς του 
όπως του Λογιστηρίου, του Ταμείου, της αποθήκης και 
των διαδικασιών προμηθειών της Δ.Ε.Υ.Α.Κ.Α.Γ. του γρα¬ 
φείου καταναλωτών, του γραφείου προσωπικού, του γρα¬ 
φείου υδρομετρητών, του γραφείου υδραυλικών καθώς 
και κάθε τμήματος της αρμοδιότητάς του. 

Για την παρακολούθηση της αποδοτικότητας του προ¬ 
σωπικού της Δ.Ο.Υ. και τη σύνταξη των εκθέσεων ατομι¬ 
κής αξιολόγησης. 

Γ ια τον γενικό έλεγχο εκτέλεσης των πάσης φύσεως ερ¬ 
γασιών της υπηρεσίας, σύμφωνα με τους αντίστοιχους 
κανονισμούς. 

Γιατηντήρησητωνδιατάξεωντου Ο.Ε.Υ. καθώς επίσης 
και του κανονισμού διαχείρισης και προμηθειών της Επι¬ 
χείρησης. 

Γ ια οποιοδήποτε ζήτημα οικονομικής φύσεως γι’ αυτό 
και διενεργεί τακτικά έλεγχο σε κάθε τμήμα της Οικονομι¬ 
κής Υπηρεσίας. 


Ο Διευθυντής Δ.Ο.Υ. 

Ελέγχει και υπογράφει τα διάφορα τιμολόγια για προ¬ 
μήθειες και εκτέλεση εργασιών. Επίσης θεωρεί τα τιμο¬ 
λόγια των προμηθευτών κατά εξουσιοδότηση του Γ εν. Δι¬ 
ευθυντή. 

Ελέγχει και υπογράφει τα εντάλματα πληρωμών, τα 
γραμμάτια είσπραξης, τα δελτία συμψηφιστικών εγγρά¬ 
φων καθώς καιτα δικαιολογητικά που τα συνοδεύουν. Με 
εξουσιοδότηση του Γεν. Διευθυντή θεωρείτο εντάλματα 
πληρωμής. 

Ελέγχει καθημερινά το ταμείο και φροντίζει για τη σω¬ 
στή χρηματοοικονομική διαχείριση αυτού και φροντίζει 
ώστε να υπάρχουν μικρά ταμειακά υπόλοιπα. 

Ελέγχει και παρακολουθεί την ομαλή είσπραξη όλων 
των απαιτήσεων της επιχείρησης. 

Φροντίζει για την κανονική είσπραξη και έγκαιρη από¬ 
δοση των λογαριασμών Δημοσίου, των Ασφαλιστικών τα¬ 
μείων και λοιπών τρίτων. 

Φροντίζει για την παρακολούθηση απορρόφησης πι¬ 
στώσεων και χρηματοδοτήσεων ενημερώνοντας τον Γ εν. 
Διευθυντή. 

Χρησιμοποιεί οποιονδήποτε από το προσωπικό της 
Υπηρεσίας του για την εκτέλεση κάθε άλλης, συναφούς 
με την ειδικότητά του, εργασίας ανάλογα με τις ανάγκες 
που παρουσιάζονται σε κάθε τμήμα. 

Παραλαμβάνει την εισερχόμενη αλληλογραφία και κα¬ 
τανέμει αυτή στα αρμόδια τμήματα. 

Καταρτίζει με τη βοήθεια των προϊσταμένων της Διοικη¬ 
τικής και Οικονομικής Υπηρεσίας το ενημερωτικό τεύχος 
όπως ορίζει το άρθρο 10 του Ν. 1069/80. 

Μετέχει σε συνεδριάσεις του Δ.Σ. εφόσον το ζητήσει ο 
Πρόεδρος. 

Τον Διευθυντή Δ.Ο.Υ. απουσιάζοντα ή κωλυόμενο ανα¬ 
πληρώνει Προϊστάμενος τμήματος της Υπηρεσίας κατό¬ 
πιν αποφάσεωςτου Δ/κού Συμβουλίου. 

Άρθρο 23ο 

ΠΡΟΪΣΤΑΜΕΝΟΣ ΔΙΟΙΚΗΤΙΚΟΥ ΤΜΗΜΑΤΟΣ 

Ο Προϊστάμενος του Διοικητικού τμήματος έχει την ευ¬ 
θύνη του Διοικητικού τμήματος. Η διοίκηση για την απο¬ 
δοτική άσκηση των αρμοδιοτήτων αυτών και σύμφωνα με 
τις ισχύουσες διαδικασίες ανήκει στην ευθύνη του Προϊ¬ 
σταμένου του Τ μήματος. 

Είναι υπεύθυνος: 

Απέναντι στον Διευθυντή Δ.Ο.Υ. για τις πράξεις ή και πα¬ 
ραλείψεις του τμήματός του. 

Για θέματα του προσωπικού που απασχολούνται στην 
επιχείρηση. 

Γ ια τη σύνταξη της αλληλογραφίας και για τη διεκπε¬ 
ραίωση αυτής. 

Τον Προϊστάμενο Διοικητικού τμήματος αναπληρώνει ο 
υπεύθυνος του γραφείου Προσωπικού εφόσον διαθέτει 
τα κατάλληλα προσόντα, κατόπιν αποφάσεως του Διευ¬ 
θυντή Διοικητικών και Οικονομικών Υπηρεσιών. 

Άρθρο 24ο 

ΓΡΑΦΕΙΟ ΠΡΟΣΩΠΙΚΟΥ 

Οι αρμοδιότητες του γραφείου προσωπικού είναι: 

Τα θέματα σχέσεων της επιχείρησης με το προσωπικό 
να γνωρίζει τις πάσης φύσεως διοικητικές υποθέσεις του 
προσωπικού, (προσλήψεις, απολύσεις, βεβαιώσεις) να 
γνωρίζει το προσωπικό που απασχολεί η Δ.Ε.Υ.Α.Κ.Α.Γ. 
σε όλα τα τμήματά της την ημερομηνία πρόσληψης και 

απόλυσής τους και να ενημερώνει τον Γεν. Δ/ντή και τον 
Διευθυντή Δ.Ο.Υ. για τις διακοπές των συμβάσεων. 

Να τηρεί μητρώο εργασιακής κατάστασης των εργαζο¬ 
μένων της επιχείρησης και να ενημερώνει αυτό να γνωρί¬ 
ζει τις ημέρες εργασίας κάθε εργαζομένου και να βρίσκε¬ 
ται σε καθημερινή επαφή με τους αρμόδιους των άλλων 
τμημάτων για τις παρουσίες ή απουσίες του προσωπικού. 

Την τήρηση αναλυτικού φακέλου για κάθε εργαζόμενο 
και την ενημέρωσή του με όλες τις αλλαγές, εκθέσεις, 
προαγωγές, ποινές του φακέλου. 

Την υλοποίηση των προγραμμάτων εκπαίδευσης του 
προσωπικού της Δ.Ε.Υ.Α.Κ.Α.Γ. και την παρακολούθηση 
της εξέλιξής των. 

Τον υπολογισμό των αποδοχών, υπερωριών της μισθο¬ 
δοσίας των ασφαλιστικών εισφορών παρακράτησης φό¬ 
ρου κ.λπ. όλου του προσωπικού. Ετοιμάζει την μισθοδο¬ 
σία των εργαζομένων στην επιχείρηση και διαθέτει αυτή 
προς τον ταμία και το λογιστήριο προς έλεγχο την προη¬ 
γούμενη της πληρωμής. Σε περίπτωση έργων αυτεπιστα¬ 
σίας το γραφείο προσωπικού παραδίδει προς το λογιστή¬ 
ριο κατάσταση έργου κάθε εργαζομένου όσον αφορά τη 
μισθοδοσία. 

Να διεξάγει την σχετική με το προσωπικό αλληλογρα¬ 
φία, να ελέγχει τις άδειες ασθενειών απουσίας, ποινών, 
κ.λπ. του προσωπικού της επιχείρησης. 

Τηνπαρακολούθησητης μισθοδοτικής εξέλιξης και των 
υπηρεσιακών μεταβολώντου προσωπικού. 

Τηντήρηση των συμβατικών υποχρεώσεων του προσω¬ 
πικού και την εισήγηση πειθαρχικών ποινών μετά από συ¬ 
νεννόηση με τον Διευθυντή Δ.Ο.Υ. και τονΓεν.Διευθυντή. 

Να ετοιμάζει όλες τις αποφάσεις Προέδρου που έχουν 
σχέση με το προσωπικό της Δ.Ε.Υ.Α.Κ.Α. Γ. 

Να ενημερώνει τον Διευθυντή Δ.Ο.Υ. για όλα τα θέματα 
που αφορούν το προσωπικό. 

Να εκτελεί κάθε είδους εργασία σχετικά με θέματα προ¬ 
σωπικού σύμφωνα με τις εντολές και υποδείξεις του Δι¬ 
ευθυντή Δ.Ο.Υ. 

Να μεριμνά και να επιβλέπει για την επάρκεια των αναλω¬ 
σίμων υλικών στα γραφεία της επιχείρησης και να εισηγεί- 
ται τις σχετικές προμήθειες, να φροντίζει για την καθαριό¬ 
τητα και την συντήρηση των γραφείων τηςΔ.Ε.Υ.Α.Κ.Α.Γ. 

Ο υπεύθυνος γραφείου προσωπικού είναι υπεύθυνος 
για τη σωστή λειτουργία του τμήματός του. Κάθε ελλιπής 
ενημέρωση του γραφείου προσωπικού θα έχει ως αποτέ¬ 
λεσμα σε διενεργηθέντα έλεγχο από τον Διευθυντή 
Δ.Ο.Υ. να δεχθεί τις σχετικές παρατηρήσεις και ποινές για 
τη μη σωστή τήρηση της λειτουργίας του τμήματος. 

Άρθρο 25ο 

ΓΡΑΦΕΙΟ ΓΡΑΜΜΑΤΕΙΑΣ 

Το γραφείο Γραμματείας είναι υπεύθυνο για: 

Τηντήρηση των πρακτικών του Δ/κού Συμβουλίου των 
αποφάσεων αυτού - τις αποφάσεις Προέδρου - τα διαβι¬ 
βαστικά προς την Νομαρχία - τις εγκριτικές της Νομαρ¬ 
χίας -τις αποφάσεις Γενικού Διευθυντή. 

Την διεξαγωγή της αλληλογραφίας του Δ/κού Συμβου¬ 
λίου, του Γενικού Διευθυντή και του Διευθυντή Δ.Ο.Υ. 

Την τήρηση του πρωτοκόλλου της Δ.Ε.Υ.Α.Κ.Α.Γ. και 
την παρακολούθηση κάθε εισερχομένου και εξερχόμε- 
νου εγγράφου και να ενημερώνει και να ειδοποιεί τον Δι¬ 
ευθυντή Δ.Ο.Υ. για τις εκκρεμότητες. 

Την δακτυλογράφηση και φωτοτύπηση όλων των εγ¬ 
γράφων αρμοδιότητας της γραμματείας. 


Την κατάρτιση των εισηγήσεων προς το Διοικητικό Συμ¬ 
βούλιο του Γεν. Διευθυντή, του Διευθυντή Δ.Ο.Υ., την πα¬ 
ρακολούθηση των απουσιών ή παρουσιώντων μελών του 
Δ/κού Συμβουλίου καθώς και τη σύναψη της κατάστασης 
αποζημίωσής των. 

Την αρχειοθέτηση, οργάνωση, ταξινόμηση και τήρηση 
όλωντων εγγράφων της Δ.Ε.Υ.Α.Κ.Α.Γ. στο αρχείο όπως 
αυτό έχει ορισθεί ώστε να είναι σε θέση να δώσει πληρο¬ 
φορίες οποιαδήποτε στιγμή ζητηθεί. 

Την κοινοποίηση όλωντων αποφάσεωντου Δ.Σ. και των 
εγκριτικών αυτών προς τον Διευθυντή Δ.Ο.Υ. και προς το 
λογιστήριο για την σωστή τήρηση του Προϋπολογισμού 
της Δ.Ε.Υ.Α.Κ.Α.Γ. καθώς και σε κάθε αρμόδιο τμήμα. 

Τηντήρηση όλωντων περιπτώσεων μειωμένων τιμολο¬ 
γίων 50% ή 70% (πολυτέκνων ή απόρων) και την κοινοποί¬ 
ηση αυτών προς το τμήμα μηχανογράφησης της 
Δ.Ε.Υ.Α.Κ.Α.Γ. 

Τηντήρηση και πρωτοκόλληση όλων των αιτήσεων των 
καταναλωτών (αλλαγή ονόματος, διακοπή υδροδότησης, 
αρχικές συνδέσεις ύδρευσης - αποχέτευσης, επανασυν¬ 
δέσεις) κατά τρόπο ορθό. 

Την ενημέρωση με σοβαρότητα και νηφαλιότητα των 
καταναλωτών που τηλεφωνούν προς την επιχείρηση για 
θέματα που άπτονται με την Δ.Ε.Υ.Α.Κ.Α.Γ. 

Την εκτέλεση των βοηθητικών εργασιών των επιχειρη¬ 
σιακών μονάδων. 

Τον συντονισμό των εργασιών του γραφείου έχει ο 
υπεύθυνος του γραφείου και είναι υπεύθυνος για τη σω¬ 
στή λειτουργία του τμήματος. Κάθε ελλιπής ενημέρωση 
του τομέα της θα έχει ως συνέπεια σε διενεργηθέντα 
έλεγχο από τον Διευθυντή Δ.Ο.Υ. να δεχθεί τις σχετικές 
παρατηρήσεις και ποινές για τη μη σωστή τήρηση της λει¬ 
τουργίας του τμήματος. 

Άρθρο 26ο 

ΓΡΑΦΕΙΟ ΤΥΠΟΥ - ΔΗΜΟΣΙΩΝ ΣΧΕΣΕΩΝ ΚΑΙ 
ΓΡΑΜΜΑΤΕΙΑΣ ΠΡΟΕΔΡΟΥ - ΓΕΝ. ΔΙΕΥΘΥΝΤΟΥ 

Το Γ ραφείο Τύπου - Δημοσίων Σχέσεων και Γ ραμματεί¬ 
ας Προέδρου - Γεν. Διευθυντού υπάγεται στο γραφείο 
Προέδρου ανήκει όμως στη Διοικητική και Οικονομική 
Υπηρεσία τηςΔ.Ε.Υ.Α.Κ.Α.Γ. 

Η Γραμματεία Προέδρου - Γεν. Διευθυντού έχει σκοπό 
την γραμματειακή κάλυψη (αλληλογραφία, τηλέφωνο, 
κ.λπ.) των δραστηριοτήτων του Προέδρου του Αντιπροέ¬ 
δρου καιΔιευθύνονταΣυμβούλουτωνΜελώντουΔ.Σ. και 
του Γεν. Διευθυντή. 

Το γραφείο Τύπου παρακολουθεί την ενημέρωση των 
ΜΜΕ (τύπος, ραδιόφωνο, τηλεόραση, περιοδικά κ.λπ. και 
ενημερώνει τα ΜΜΕ για τις δραστηριότητες και τα έργα 
τηςΔ.Ε.Υ.Α.Κ.Α.Γ. μέσω έκδοσης ενημερωτικών δελτίων, 
οργάνωσης συνεντεύξεων του Προέδρου και στελεχών 
της επιχείρησης. 

Την σε συνεργασία με τον Διευθυντή Διοικητικής και Οι¬ 
κονομικής Υπηρεσίας ετήσια έκδοση του υπό του Ν. 
1069/1980 προβλεπόμενου ενημερωτικού δελτίου. 

Οι αρμοδιότητες και των δύο γραφείων καλύπτονται 
από ένα και το αυτό πρόσωπο. Κριτήριο επιλογής είναι η 
άριστη γνώση του αντικειμένου, το γενικότερο επίπεδο 
μόρφωσης και η επάρκεια κατάρτισης και πείρας του ερ¬ 
γαζομένου. Η επιλογή διενεργείται από τον Πρόεδρο του 
Δ.Σ. Το άτομο μπορεί να ανήκει στο μόνιμο προσωπικό 
της Δ.Ε.Υ.Α.Κ.Α.Γ. που διατηρεί όμως και μετά την μετα¬ 
κίνησή του την οργανική του θέση στην οποία επανέρχε- 

ται με τις αρμοδιότητες που είχε, με τη λήξη της θητείας 
του Προέδρου που έκανε την επιλογή. Επίσης το προσω¬ 
πικό αυτό μπορεί να προσλαμβάνεται με ειδική σύμβαση 
με χρόνο διάρκειας όχι μεγαλύτερο από την θητεία του 
Προέδρου που διενήργησε την πρόσληψη. 

Άρθρο 27ο 

ΓΡΑΦΕΙΟ ΕΝΗΜΕΡΩΣΗΣ ΚΑΤΑΝΑΛΩΤΩΝ 

Το γραφείο ενημέρωσης των καταναλωτών έχει αρμο¬ 
διότητα για: 

Την ενημέρωση των καταναλωτών για θέματα που αφο¬ 
ρούν τις δραστηριότητες της επιχείρησης. 

Την καταγραφή των τηλεφωνημάτων διαμαρτυρίας ή 
έλλειψης υδροδότησης, ή προβλημάτων ορισμένων πε¬ 
ριοχών και την ενημέρωση του αρμόδιου τμήματος βλα¬ 
βών ώστε να προβεί στην ενδεδειγμένη ενέργεια με σκο¬ 
πό την αποκατάσταση της βλάβης. 

Την εκ περιτροπής ανάληψη καθηκόντων αποθηκάριου 
σε περίπτωση απουσίας ή κωλύματος του αποθηκάριου 
και τη σωστή διάθεση του γάλακτος ημερησίως προς 
τους εργαζόμενους που το δικαιούνται. 

Τον συντονισμό των εργασιών του γραφείου έχει ο 
υπεύθυνος του γραφείου και είναι υπεύθυνος για τη σω¬ 
στή λειτουργία του τμήματος. Κάθε ελλιπής ενημέρωση 
του τομέα του θα έχει ως συνέπεια σε διενεργηθέντα 
έλεγχο από τον Διευθυντή Δ.Ο.Υ. να δεχθεί τις σχετικές 
παρατηρήσεις και ποινές για τη μη σωστή τήρηση της λει¬ 
τουργίας του τμήματος. Το ανωτέρω γραφείο δύναται να 
λειτουργεί σαν ενιαίο με το Γρ. τύπου - Δημ. Σχέσεων 
όπως αυτό προαναφέρεται στο 26ο άρθρο του παρόντος 
Ο.Ε.Υ. 

Άρθρο 28ο 

ΠΡΟΪΣΤΑΜΕΝΟΣ ΟΙΚΟΝΟΜΙΚΟΥ ΤΜΗΜΑΤΟΣ 

Ο Προϊστάμενος του οικονομικού τμήματος έχει την ευ¬ 
θύνη του Οικονομικού τμήματος. Η διοίκηση για την απο¬ 
δοτική άσκηση των αρμοδιοτήτων αυτών και σύμφωνα με 
τις ισχύουσες διαδικασίες ανήκει στην ευθύνη του Προϊ¬ 
σταμένου του Τμήματος. 

Είναι υπεύθυνος: 

Απέναντι στον Διευθυντή Δ.Ο.Υ. για τις πράξεις ή και πα¬ 
ραλείψεις του τμήματός του. 

Για θέματα οικονομικής φύσης της επιχείρησης. 

Γ ια τη σύνταξη του ισολογισμού και των συναφών οικο¬ 
νομικών καταστάσεων σε συνεργασία με τον Διευθυντή 
Δ.Ο.Υ. 

Τον Προϊστάμενο Οικονομικού τμήματος αναπληρώνει 
ο υπεύθυνος του γραφείου Λογιστηρίου εφόσον διαθέτει 
τα κατάλληλα προσόντα, κατόπιν αποφάσεως του Διευ¬ 
θυντή Διοικητικών και Οικονομικών Υπηρεσιών. 

Άρθρο 29ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΛΟΓΙΣΤΗΡΙΟΥ 

Το γραφείο λογιστηρίου είναι αρμόδιο για: 

Την τήρηση των απαιτούμενων λογιστικών βιβλίων και 
περιοδικών καταστάσεων. 

Την εκκαθάριση, τον έλεγχο των τιμολογίων και την έκ¬ 
δοση ενταλμάτων της Δ.Ε.Υ.Α.Κ.Α.Γ. 

Την τήρηση συστήματος οικονομικής κοστολόγησης 
και τιμολόγησης των παρεχόμενων υπηρεσιών. 

Την επεξεργασία των απαραίτητων στοιχείων για την 
κοστολόγηση έργων και υπηρεσιών της επιχείρησης. 

Την παρακολούθηση της πορείας των ενδεικτικών με- 


γεθώντου οικονομικού προγράμματος της Δ. Ε.Υ.Α.Κ.Α.Γ. 
και την ενημέρωση του Διευθυντή Δ.Ο.Υ. 

Την παρακολούθηση των μεγεθών του Προϋπολογι¬ 
σμού, την ενημέρωση των κωδικών και την ενημέρωση 
του Διευθυντή Δ.Ο.Υ. για την πορεία του Προϋπολογι¬ 
σμού. 

Την παρακολούθηση των τραπεζικών λογαριασμών της 
Δ.Ε.Υ.Α.Κ.Α.Γ. και την ενημέρωση σχετικά του Διευθυντή 
Δ.Ο.Υ. 

Την παρακολούθηση της περιουσίας της Επιχείρησης 
με βάση τις παραδεδεγμένες αρχές της λογιστικής. 

Την τήρηση των αρχείων εκδοθέντων ενταλμάτων, εκ- 
δοθέντων γραμματίων εισπράξεων δελτίων συμψηφιστι- 
κών κινήσεων κατά περίπτωση και κατά έτος. 

Την συμβολή στη διαμόρφωση των οικονομικών προ¬ 
γραμμάτων της επιχείρησης. 

Την διαμόρφωση των απαραίτητων στοιχείων ισολογι¬ 
σμού με την παρουσία του Διευθυντή Δ.Ο.Υ. και την πα¬ 
ροχή κάθε είδους στοιχείων για τη διαμόρφωση των οικο¬ 
νομικών προγραμμάτων της Δ. Ε.Υ.Α.Κ.Α. Γ. 

Τον συντονισμό των εργασιών του γραφείου έχει ο 
υπεύθυνος του γραφείου και είναι υπεύθυνος για τη σω¬ 
στή λειτουργία του τμήματος. Κάθε ελλιπής ενημέρωση 
του τομέα της θα έχει ως συνέπεια σε διενεργηθέντα 
έλεγχο από τον Διευθυντή Δ.Ο.Υ. να δεχθεί τις σχετικές 
παρατηρήσεις και ποινές για τη μη σωστή τήρηση της λει¬ 
τουργίας του τμήματος. 

Άρθρο 30ο 

ΓΡΑΦΕΙΟ ΤΑΜΕΙΟΥ - ΕΙΣΠΡΑΚΤΟΡΩΝ 

Του γραφείου εισπρακτόρων προΐσταται ο ταμίας ο 
οποίος είναι υπεύθυνος για: 

Την διαχείριση των χρηματικών διαθεσίμων της επιχεί¬ 
ρησης προσωπική του ευθύνη. 

Ελέγχει τους εισπράκτορες για την είσπραξη των λογα¬ 
ριασμών και των τελών από τους καταναλωτές, καταρτί- 
ζειτις ημερήσιες καταστάσεις εισπράξεων και ελέγχειτην 
ημερήσια απόδοση των εσόδων από τους εισπράκτορες 
σε αυτόν. Προς τον σκοπό αυτό και σε συνεργασία με το 
τμήμα μηχανογράφησης γίνεται καθημερινά έλεγχος του 
ζουρνάλ των εισπρακτόρων όπου είναι καταχωρημένες 
όλες οι ημερήσιες εισπράξεις της Επιχείρησης σε αντι¬ 
παράθεση με τα αποκόμματα των αποδείξεων ώστε να 
υπάρχει πλήρης συμφωνία αποδείξεων - ζουρνάλ. Επίσης 
διενεργεί καθημερινά έλεγχο στους εισπράκτορες ώστε 
στο τέλος της ημέρας το υπόλοιπο ταμείου των εισπρα- 
κτόρων να συμφωνεί με το υπόλοιπο που τους έχει απο¬ 
δοθεί προς λειτουργία του ταμείου τους. 

Την τήρηση βιβλίου ταμείου όπου καταχωρεί καθημερι¬ 
νά αναλυτικά όλες τις εισπράξεις και τις πληρωμές κάθε 
εργάσιμης ημέρας. Οι εισπράξεις και οι πληρωμές γίνο¬ 
νται μόνο βάσει αντιστοίχων γραμματίων και ενταλμάτων 
που έχουν εκδοθεί και ελεγχθεί. Στο τέλος κάθε ημέρας 
ενεργείται συμφωνία ταμείου και αναγράφεται το υπόλοι¬ 
πο ταμείου που πρέπει να έχει ο ταμίας στο χρηματοκι¬ 
βώτιό του. Αθροίζονται όλες οι εισπράξεις της ημέρας, 
όλες οι πληρωμές και προστίθεται στο ποσό των εισπρά¬ 
ξεων το υπόλοιπο των μετρητών της προηγούμενης ημέ¬ 
ρας και προσδιορίζεται το νέο χρηματικό υπόλοιπο που 
πρέπει να έχει ο ταμίας. Στην συνέχεια τα γραμμάτια εί¬ 
σπραξης και τα εντάλματα πληρωμής παραδίδονται στο 
λογιστήριο όπου γίνεται η μηχανογραφική επεξεργασία 
και υπογράφει ο ταμίας στα εκδιδόμενα από το λογιστή- 

ριο γραμμάτια είσπραξης και εντάλματα πληρωμής με 
επιταγή ή μη και γίνεται συμφωνία εσόδων - πληρωμών. 
Το λογιστήριο με την επεξεργασία των γραμματίων εί¬ 
σπραξης καιτωνενταλμάτωνπληρωμήςπου κάνειπρέπει 
να συμφωνήσει με το βιβλίο ταμείου του ταμία όπου και 
σημειώνεται η συμφωνία αυτή. 

Ο ταμίας ελέγχει την ορθότητα των ποσών που καταθέ¬ 
τει στους λογαριασμούς Ταμιευτηρίου - Ειδικού τέλους - 
Παρακρατημένων εγγυήσεων και διασταυρώνει με το λο¬ 
γιστήριο την συμφωνία των εν λόγω λογαριασμών. 

Τα γραμμάτια είσπραξης και τα εντάλματα κάθε ημέρας 
μετά την συμφωνία του υπολοίπου του ταμείου παραδί- 
δονται στο λογιστήριο προς έλεγχο. Προς το σκοπό αυτό 
ο υπεύθυνος λογιστηρίου υπογράφει ότι παρέλαβε όλα 
τα παραστατικά της ημέρας. 

Τηρεί βιβλίο πληρωμών το οποίο και ενημερώνει για κά¬ 
θε πληρωμή που γίνεται και υπογράφεται από τον ίδιο τον 
Διευθυντή τη Δ.Ο.Υ. και τον Γεν. Διευθυντή. 

Είναι υπεύθυνος για τις πληρωμές των προμηθευτών 
και τη σωστή τήρηση των λογαριασμών. Προς το σκοπό 
αυτό συνεργάζεται στενά με το λογιστήριο καιτο γραφείο 
προμηθειών από το οποίο και ενημερώνεται για τις πλη¬ 
ρωμές που θα επακολουθήσουν. Προβαίνει σε πληρωμές 
προμηθευτών μόνο εφόσον υπάρχει συμφωνία αποφάσε¬ 
ων Δ.Σ. εγκριτικών Νομαρχίας παραστατικών προμηθευ¬ 
τών τα οποία έχουν ελεγχθεί από το λογιστήριο και των 
λογαριασμών που ελέγχονται από την τεχνική υπηρεσία 
αφού προηγουμένως όλα τα ανωτέρω έχουν ελεγχθεί 
από τον Διευθυντή Διοικητικών και Οικονομικών Υπηρε¬ 
σιών ο οποίος και καταρτίζει το πρόγραμμα πληρωμών 
της επιχείρησης. 

Ο ταμίας φυλάσσει καθημερινά το πρωτόκολλο καταμέ¬ 
τρησης των εσόδων, επίσης πρέπει να φυλάσσει το υπό¬ 
λοιπο των μετρητών του ταμείου στο χρηματοκιβώτιό του. 

Διαχειρίζεται υπεύθυνα ταμιακά τον λογαριασμό Φ.Π.Α. 
όπως αυτός του γνωστοποιείται από το λογιστήριο και 
φροντίζει να καταβάλλει αυτόν μέσα στις νόμιμες προθε¬ 
σμίες. 

Διενεργεί τις πληρωμές της μισθοδοσίας, καταβάλλει 
τις εργοδοτικές εισφορές στα ταμεία, παρακολουθεί τις 
προκαταβολές - δάνεια προσωπικού και ενημερώνει τις 
καρτέλες για τις απολήψεις και δόσεις που διενεργήθη- 
καν. 

Οι επιταγές φυλάσσονται στο χρηματοκιβώτιο του τα¬ 
μία. Η έκδοση και συμπλήρωση αυτών γίνεται με ταυτό¬ 
χρονη έκδοση αντίστοιχου εντάλματος πληρωμής. Καμία 
επιταγή δεν πρέπει να υπογράφεται από τους έχοντες δι¬ 
καίωμα υπογραφής αν δεν συνοδεύεται και από την έκ¬ 
δοση του αντίστοιχου εντάλματος πληρωμής. 

Ενημερώνει τον Διευθυντή Δ.Ο.Υ. για τα συμβαίνοντα 
στο τμήμα του και ελέγχεται αιφνιδιαστικά από αυτόντου- 
λάχιστο μια φορά το μήνα. Προς το σκοπό αυτό συντάσ- 
σεται πρακτικό το οποίο και υποβάλλεται στον Γ εν. Διευ¬ 
θυντή. 

Παραδίδει στον Διευθυντή Δ.Ο.Υ. τις εβδομαδιαίες - 
Ιδνθήμερες - μηνιαίες εισπράξεις και πληρωμές ώστε να 
γίνονται προϋπολογισμοί εσόδων - εξόδων για τον επόμε¬ 
νο μήνα από τον Διευθυντή Δ.Ο.Υ. 

Είναι υπεύθυνος για το τμήμα του και την σωστή λει¬ 
τουργία αυτού. Κάθε ελλιπής αντιμετώπιση θα έχει ως συ¬ 
νέπεια σε διενεργηθέντα έλεγχο από τον Διευθυντή 
Δ.Ο.Υ. να δεχθεί τις σχετικές παρατηρήσεις και ποινές για 
τη μη σωστή τήρηση της λειτουργίας του τμήματος. 


Άρθρο 31ο 

ΓΡΑΦΕΙΟ ΠΡΟΜΗΘΕΙΩΝ 

Το γραφείο προμηθειών είναι αρμόδιο για: 

Να παρακολουθεί όλες τις προμήθειες που γίνονται 
απάτην υπηρεσία αφού προηγουμένως συγκεντρώσει τις 
παραγγελίες, τις προδιαγραφές για τις αγορές από όλα 
τα τμήματα της Δ.Ε.Υ.Α.Κ.Α.Γ. 

Για κάθε προμήθεια υλικών πρέπει να υπάρχει απόφα¬ 
ση Διοικητικού Συμβουλίου ή απόφαση Γενικού Διευθυ¬ 
ντή για ποσό μέχρι 2.000.000 δρχ. Επίσης πρέπει να συ¬ 
μπληρώνεται η αίτηση εφοδιασμού, το δελτίο παραγγε¬ 
λίας με τις υπογραφές των υπευθύνων όπου θα 
αναγράφεται η εν λόγω προμήθεια, ο κωδικός προϋπολο¬ 
γισμού, το έργο για το οποίο γίνεται η συγκεκριμένη προ¬ 
μήθεια και το συνεργείο που την ανέλαβε. 

Πριν από την προμήθεια προηγείται έρευνα αγοράς με 
προσφορές από τους ενδιαφερομένους προμηθευτές. 

Την παραλαβή και αποθήκευση των προμηθειών. Για 
τον λόγο αυτό συνεργάζεται στενά μετοναποθηκάριο και 
ελέγχει αυτό, λαμβάνει όλα τα δελτία εισαγωγής υλικών 
και εξαγωγής υλικών από την αποθήκη και ενημερώνει το 
βιβλίο υλικών της αποθήκης (προς τον σκοπό αυτό υπάρ¬ 
χει ειδικό μηχανογραφημένο πρόγραμμα). 

Σε συνεργασία με τα τμήματα της Δ. Ε.Υ.Α.Κ.Α. Γ. και τον 
αποθηκάριο προμηθεύει τα συνεργεία με τα απαραίτητα 
υλικά και ανταλλακτικά (πάντα με τις σχετικές υπογραφές 
και δικαιολογητικά). 

Φροντίζει και τηρεί αρχείο προμηθειών και προμηθευ¬ 
τών το οποίο και έχει πάντοτε ενημερωμένο. 

Παραδίδει προς το λογιστήριο όλα τα παραστατικά κά¬ 
θε προμηθευτή στα οποία έχουν επισυναφθεί όλα τα δι- 
καιολογητικά (αποφάσεις Δ.Σ., αίτηση εφοδιασμού, δελ¬ 
τίο παραγγελίας, δελτίο αποστολής προμηθευτή, τιμολό¬ 
γιο προμηθευτή) και από εκεί στο ταμείο για την 
εξόφληση των αντίστοιχων τιμολογίων μετά τον σχετικό 
έλεγχο του λογιστηρίου. 

Ελέγχει σε συνεργασία με τον αποθηκάριο την ορθή, 
ποσοτική και ποιοτική παραλαβή των υλικών και την δια¬ 
φύλαξη αυτών στην αποθήκη δίνοντας τις κατάλληλες 
οδηγίες προς τον αποθηκάριο. 

Ενημερώνειτον διευθυντή Δ.Ο.Υ. για άλατα θέματα του 
γραφείου προμηθειών. 

Ο Διευθυντής Δ.Ο.Υ. ελέγχει αιφνιδιαστικά μια φορά 
τουλάχιστον το μήνα το γραφείο προμηθειών για την ενη¬ 
μερότητα των βιβλίων αποθήκης και καταμετρά ενδεικτι¬ 
κά ορισμένα κατ’ επιλογή υλικά. Κάθε ελλιπής ενημέρω¬ 
ση του τμήματος έχει ως συνέπεια να δεχθεί ο υπεύθυνος 
του γραφείου τις σχετικές παρατηρήσεις και ποινές για τη 
μη σωστή τήρηση της λειτουργίας του γραφείου προμη¬ 
θειών. 

Άρθρο 32ο 

ΓΡΑΦΕΙΟΑΠΟΘΗΚΗΣ 

Είναι αρμόδιο για την τήρηση της αποθήκης όπου πα- 
ρακολουθούνται όλα τα αναλώσιμα της επιχείρησης. 

Ο τρόπος λειτουργίας της αποθήκης είναι ο ακόλουθος 
όπως περιγράφεται αμέσως παρακάτω. 

Στην αποθήκη μεταφέρονται όλα τα αναλώσιμα της 
ομάδας 25 της Γ ενικής Λογιστικής που προορίζονται για 
τη συντήρηση του πάγιου εξοπλισμού της επιχείρησης 
και για την εξασφάλιση των αναγκαίων συνθηκών για την 
λειτουργία των έργων της επιχείρησης. Αναλώσιμα είδη 

γιατηνΔ.Ε.Υ.Α.Κ.Α.Γ. θεωρούνται τα υλικά της ύδρευσης 
και της αποχέτευσης. 

Ήδη έχει προηγηθεί κωδικαρίθμηση των υλικών αποθή¬ 
κης που τηρεί η Δ.Ε.Υ.Α. Κ.Α.Γ. ώστε να είναι άμεση και κα¬ 
τανοητή η ενημέρωση της καρτέλας κάθε είδους από τον 
αρμόδιο υπάλληλο της επιχείρησης. 

Η τήρηση αποθήκης συνίσταται: 

Στο να γνωρίζουμε κάθε στιγμή τα αποθέματα και να 
λαμβάνουμε τις κατάλληλες αποφάσεις (παραγγελίες, 
διάθεση κ.λπ.). Στη δυνατότητα διενέργειας αποτελεσμα¬ 
τικού ελέγχου στη διακίνηση των αποθεμάτων. Στο να 
λαμβάνουμε τα απαραίτητα στοιχεία για τον προσδιορι¬ 
σμό του κόστους παραγωγής. Η επιχείρηση διαθέτει πρό¬ 
γραμμα αποθήκης και προμηθευτών το οποίο ενημερώνει 
και τηρεί σε καθημερινή βάση ώστε να είναι σε θέση να 
δώσει οποιαδήποτε στοιχεία ζητηθούν. 

ΕΙΣΑΓΩΓΗ ΥΛΙΚΩΝ ΣΤΗΝ ΑΠΟΘΗΚΗ 

Συμπληρώνεται το δελτίο εισαγωγής της αποθήκης κα¬ 
τά την εισαγωγή του-ων υλικών καταχωρώντας τα στους 
αντίστοιχους κωδικούς της αποθήκης. Ενημερώνεται η 
καρτέλα κάθε είδους και παρακολουθείται η πορεία του. 

Κατά την εισαγωγή αναλωσίμων στην αποθήκη ανα¬ 
γράφεται. 

Η χρονολογία παραλαβής του αγαθού. (Εάν η ημερο¬ 
μηνία αυτή είναι μεταγενέστερη της ημερομηνίας εκδό- 
σεωςτου σχετικού δικαιολογητικού πρέπει να αναγράφε¬ 
ται πάνω σε αυτό η ημερομηνία παραλαβής. Σε περίπτω¬ 
ση τμηματικής παραλαβής κάθε παραλαβή καταχωρείται 
χωριστά). 

Ο αριθμός και το είδος του παραστατικού παραλαβής. 

Το ονοματεπώνυμο του εκδότη του φορολογικού στοι¬ 
χείου. 

Η ποσότητα του αγαθού που παραλήφθηκε εκφρασμέ¬ 
νη σε κιλά, τεμάχια κ.λπ. ίδια με αυτή που τηρείται στην 
κάθε μερίδα του αγαθού. Εάν διαπιστώνουμε διαφορά 
μεταξύ της ποσότητας που αναγράφεται στο παραστατι¬ 
κό και της ποσότητας που παραλήφθηκε αναγράφεται η 
πραγματική ποσότητα και δηλώνεται η διαφορά. 

Η αξία του αγαθού που παραλήφθηκε που αναγράφεται 
στο τιμολόγιο ή στο δελτίο αποστολής. Πρέπει να τονι- 
σθεί ότι στην αξία εισαγωγής των αγαθών συμπεριλαμ- 
βάνεται και κάθε ειδικό έξοδο που διαμορφώνειτο κόστος 
αγοράς (ασφάλιστρα, μεταφορικά κ.λπ.). 

Επίσης προϋπόθεση είναι σε κάθε παραλαβή αναλωσί¬ 
μων υλικών να υπογράφει πάντοτε ο παραλαμβάνων αυ¬ 
τά αφού προηγουμένως έχει προηγηθεί η σχετική επιμέ¬ 
τρηση. 

ΕΞΑΓΩΓΗ ΥΛΙΚΩΝ ΑΠΟ ΑΠΟΘΗΚΗ 

Για να υπάρξει εξαγωγή υλικών από την αποθήκη πρέπει 
προηγουμένως να έχει συμπληρωθεί το δελτίο εφοδια¬ 
σμού από κάθε αρμόδιο τμήμα. Στην συνέχεια ο αποθηκά- 
ριος λαμβάνοντας υπόψη το δελτίο εφοδιασμού συμπλη¬ 
ρώνει το δελτίο εξαγωγής (επισυνάπτοντας ταυτόχρονα 
και το δελτίο εφοδιασμού) αγαθών από την αποθήκη όπου 
αναγράφονται. 

Η χρονολογία παράδοσης του αγαθού, ο σκοπός εξα¬ 
γωγής (π.χ. έργο X. συντήρηση ύδρευσης, συντήρηση 
αποχέτευσης κ.λπ.) καθώς επίσης και ο κωδικός του εί¬ 
δους, όπως και ο κωδικός του έργου, συντήρησης κ.λπ. 

Ο αριθμός και το είδος του παραστατικού εξαγωγής. 

Η ποσότητα του αγαθού που παραδόθηκε. 


Πρέπει να τονισθεί ότι επί εσωτερικής διακίνησης αγα¬ 
θών δεν χρειάζεται η αναγραφή της αξίας των αγαθών. 
Στηνπερίπτωση της Δ.Ε.Υ.Α.Κ.Α.Γ. η διακίνηση θεωρείται 
εσωτερική. 

ΕΠΙΣΤΡΟΦΗ ΑΓΑΘΩΝ ΣΤΗΝ ΑΠΟΘΗΚΗ 

Σε περίπτωση επιστροφής υλικών στο τέλος της ημέρας 
από κάποιο συνεργείο της Δ.Ε.Υ.Α.Κ.Α.Γ. ακολουθείται: 

Οι επιστροφές καταχωρούνται αφαιρετικά του δελτίου 
εξαγωγής που προηγήθηκε στην διάρκεια της ημέρας. 

Εάν παρουσιασθεί περίπτωση καταστροφής υλικών ή 
περίπτωση που έχουν κλαπεί αγαθά τότε μειώνεται η πο¬ 
σότητα και η αξία του αγαθού που παρακολουθείται στην 
αποθήκη και ταυτόχρονα γίνεται μεταφορά σε αποτελε¬ 
σματικό λογαριασμό [χρέωση 82 (ζημιές) με πίστωση 
78.11 (καταστροφή υλικών αναλωσίμων)]. 

Στο τέλος της ημέρας ο υπεύθυνος αποθήκης ελέγχει 
όλα τα δελτία εισαγωγής καθώς και τα δελτία εξαγωγής 
ως προς την ορθότητά τους. Εφόσον διαπιστωθεί ορθό¬ 
τητα καταχωρούνται αυτά στο πρόγραμμα αποθήκης που 
διαθέτει η Δημοτική Επιχείρηση Ύδρευσης Αποχέτευ¬ 
σης. 

Συνίσταται στον αποθηκάριο ή στον υπεύθυνο αποθή¬ 
κης να φυλάσσει τα δελτία εισαγωγής και εξαγωγής σε 
φάκελο ακολουθώντας την ημερολογιακή ροή και χωρι¬ 
στά σε φάκελο ύδρευσης (δελτία εισαγωγής), φάκελο 
ύδρευσης (δελτία εξαγωγής) και σε φάκελο αποχέτευ¬ 
σης (δελτία εισαγωγής, δελτία εξαγωγής). 

Κατά τον τρόπο αυτό θα αποφεύγονται παραλείψεις και 
λάθη, θα διευκολύνεται η καταχώρηση στο πρόγραμμα 
ενώ ταυτόχρονα θα είναι ευχερής ο οποιοσδήποτε έλεγ¬ 
χος διενεργηθεί, ή τα οποιαδήποτε στοιχεία ζητηθούν για 
ενημέρωση. 

Ο χρόνος ενημέρωσης του βιβλίου αποθήκης για αγο¬ 
ρές ή πωλήσεις πρέπει να γίνεται εντός πέντε ημερών από 
την ημέρα παραλαβής ή παραδόσεως του αγαθού. Η αξία 
του αγαθού και κάθε άλλη δαπάνη που βαρύνειτο κόστος 
του καταχωρούνται κατά τον χρόνο που η επιχείρηση πά¬ 
ρει ή εκδώσειτο σχετικό λογιστικό στοιχείο. 

Ειδικότερα για τη διακίνηση εντός της επιχείρησης πέ¬ 
ντε ημέρες από την πραγματοποίηση της διακίνησης. 

ΑΠΟΘΗΚΗ Δ.Ε.Υ.Α.Κ.Α.Γ. 

Στην αποθήκη της Δ.Ε.Υ.Α. Κ.Α. Γ. όπως προαναφέραμε θα 
παρακολουθούνταιτα αναλώσιμα υλικά ύδρευσης - αποχέ¬ 
τευσης και μόνο για τη συντήρηση ύδρευσης - αποχέτευ¬ 
σης. Οτιδήποτε άλλο αφορά την συντήρηση θα καταχωρεί- 
ται απευθείας στον λογαριασμό συντηρήσεις. 

Εάν πρόκειται για έργο αυτεπιστασίας τα αναλώσιμα 
υλικά θα καταχωρούνται απευθείας στο έργο και στον λο¬ 
γαριασμό 15 ακινητοποιήσεις, εφόσον το αγαθό πηγαίνει 
κατευθείαν στο έργο. Εάν όμως χρησιμοποιηθεί υλικό 
που έχει εισαχθεί στην αποθήκη τότε θα γίνεται και εξα¬ 
γωγή του εν λόγω υλικού από την αποθήκη και εξωλογι- 
στικά θα βαρύνειτο έργο στην ιδιοπαραγωγή όπως και η 
μισθοδοσία. 

Υλικά οικοδομικά που χρησιμοποιούνται τόσο από την 
ύδρευση όσο και από την αποχέτευση για τις συντηρή¬ 
σεις θα καταχωρούνται απευθείας στον κωδικό των συ¬ 
ντηρήσεων προς αποφυγή παρερμηνειών και μπερδέμα¬ 
τος μιας και τα οικοδομικά υλικά φεύγουν απευθείας στο 
έργο ή την συντήρηση και η συνολική του αξία είναι σχε¬ 
τικά μικρή. 

Στο πρόγραμμα της αποθήκης που διαθέτει η Δ.Ε.Υ.Α. 
Κ.Α.Γ. θα παρακολουθούνται αναλυτικά και κατά καρτέ¬ 
λα όλοι οι προμηθευτές της επιχείρησης ώστε να υπάρ¬ 
χει άμεση ενημέρωση της καρτέλας του προμηθευτή 
όπως και οι σχετικές κινήσεις της καρτέλας κάθε προ¬ 
μηθευτή. 

Η παρακολούθηση των προμηθευτών θα γίνεται παράλ¬ 
ληλα με την παρακολούθηση από την γενική λογιστική με 
τη διαφορά ότι στη Γ. Λογιστική δεν θα υπάρχει κίνηση 
καρτέλας. 

Μεταξύ Γ. Λογιστικής και προγράμματος αποθήκης - 
προμηθευτών θα πρέπει να υπάρχει συνεχής συμφωνία 
των προμηθευτών. Κάθε εβδομάδα και ως την Τετάρτη θα 
παραδίνεται στον Διευθυντή Οικ. και Διοικητικών Υπηρε¬ 
σιών κατάσταση προμηθευτών αναλυτική ώστε να γίνεται 
ο προγραμματισμός πληρωμών της Επιχείρησης. 

Το γραφείο προμηθευτών θα πρέπει καθημερινά και 
υπεύθυνα να ενημερώνει και να αποστέλλει όλα τα απα¬ 
ραίτητα δικαιολογητικά προς το λογιστήριο ώστε να μην 
δημιουργείται πρόβλημα στην καθημερινή καταγραφή 
των λογιστικών εγγράφων. 

Η παρούσα ανάλυση λειτουργίας θα πρέπει να τηρηθεί 
σωστά από το αρμόδιο τμήμα ώστε να λειτουργήσει ως 
κομμάτι συνδεδεμένο με το υπόλοιπο Οικονομικό τμήμα 
βοηθώντας στην ομαλή λειτουργία της Δ.Ε.Υ.Α.Κ.Α.Γ. γε¬ 
νικότερα. 

Το γραφείο αποθήκης διενεργεί στο τέλος κάθε έτους 
την καθορισμένη απογραφή αποθήκης την οποία οφείλει 
να παραδώσει στον Διευθυντή Δ.Ο.Υ. εντός του πρώτου 
μηνάς εκάστου έτους. 

Είναι υπεύθυνος για το τμήμα του και την σωστή λει¬ 
τουργία αυτού. Κάθε ελλιπής αντιμετώπιση θα έχει ως συ¬ 
νέπεια σε διενεργηθέντα έλεγχο από τον Διευθυντή 
Δ.Ο.Υ. να δεχθεί τις σχετικές παρατηρήσεις και ποινές για 
τη μη σωστή τήρηση της λειτουργίας του τμήματος. 

Άρθρο 33ο 

ΠΡΟΪΣΤΑΜΕΝΟΣ ΤΜΗΜΑΤΟΣ ΚΑΤΑΝΑΛΩΤΩΝ 

Ο Προϊστάμενος του τμήματος καταναλωτών έχει την 
ευθύνη του τμήματός του. Η διοίκηση για την αποδοτική 
άσκηση των αρμοδιοτήτων αυτών και σύμφωνα με τις 
ισχύουσες διαδικασίες ανήκει στην ευθύνη του Προϊστα¬ 
μένου του Τμήματος. 

Είναι υπεύθυνος: 

Απέναντι στον Διευθυντή Δ.Ο.Υ. γιατις πράξεις ή και πα¬ 
ραλήψεις του τμήματός του. Προς τον σκοπό αυτό ενη¬ 
μερώνει καθημερινά τον Διευθυντή Δ.Ο.Υ. για όλα τα συμ- 
βαίνοντα στο τμήμα του. 

Ο Προϊστάμενος τμήματος καταναλωτών υποχρεωτικά 
διενεργεί ελέγχους δειγματοληπτικής φύσης στα βιβλία 
των υδρομετρητών και συντάσσει πρωτόκολλο το οποίο 
και παραδίδει στον Διευθυντή Δ.Ο.Υ. 

Για θέματα πάσης φύσεως που αφορούν τους κατανα¬ 
λωτές. 

Τον Προϊστάμενο τμήματος καταναλωτών αναπληρώ¬ 
νει ο υπεύθυνος του γραφείου μητρώων καταναλωτών 
εφόσον διαθέτει τα κατάλληλα προσόντα, κατόπιν απο- 
φάσεως του Διευθυντή Διοικητικών και Οικονομικών Υπη¬ 
ρεσιών. 

Αρμοδιότητες τμήματος καταναλωτών: 

1. Την εξυπηρέτηση των καταναλωτών 

2. Για την διεκπεραίωση όλων των αιτήσεων της αρμο- 
διότητάς του και την πρωτοκόλληση αυτών. 


3. Τις εργασίες τήρησης του μητρώου καταναλωτών, 
την ενημέρωσή του καθημερινά με κάθε μεταβολή που γί¬ 
νεται στους καταναλωτές. 

4. Τη σύνταξη συμβολαίων νερού και υπονόμου. 

5. Την έκδοση παραστατικών είσπραξης τελών (σύνδε¬ 
σης, επανασύνδεσης κ.λπ.). 

6. Την παρακολούθηση της κατανάλωσης κάθε κατανα¬ 
λωτή και στην περίπτωση διαπίστωσης ασυνήθιστης αδι¬ 
καιολόγητης κατανάλωσης την έκδοση των σχετικών 
εντολών προς το αρμόδιο γραφείο για την εξακρίβωση 
και εξέταση τυχόν βλάβης. 

7. Την έκδοση σχετικών εντολών προς τα αρμόδια γρα¬ 
φεία και την κανονική και έγκαιρη εκτέλεσή τους. 

8. Την αποστολή των λογαριασμών κατανάλωσης προς 
τους καταναλωτές μέσω του αρμόδιου γραφείου (Γρα¬ 
φείο Υδρομέτρησης - Γ ραφείο Υδραυλικών). 

9. Την διενέργεια ελέγχου πληρωμών των υποχρεώσε¬ 
ων καταναλωτών σε συνεργασία με το τμήμα μηχανογρά¬ 
φησης της Δ.Ε.Υ.Α.Κ.Α.Γ. 

ΑΝΑΛΥΣΗ ΕΡΓΑΣΙΑΣ ΤΟΥ ΓΡΑΦΕΙΟΥ 
ΜΗΤΡΩΟΥ ΚΑΤΑΝΑΛΩΤΩΝ 

Το γραφείο μητρώου καταναλωτών δέχεται καθημερινά 
τις αιτήσεις των καταναλωτών - πελατών και πρωτοκολλεί 
άμεσα αυτές. Στη συνέχεια εναποθέτει αυτές στο φάκελο 
εκκρεμοτήτων. Υπάρχουν ειδικότερα τέσσερις φάκελοι 
εκκρεμοτήτων όσα και τα γραφεία του τμήματος κατανα¬ 
λωτών. 

Φάκελος εκκρεμοτήτων γραφείου μητρώου καταναλω¬ 
τών. 

Φάκελος εκκρεμοτήτων γραφείου υδρομέτρησης. 

Φάκελος εκκρεμοτήτων γραφείου συνδέσεων. 

Φάκελος εκκρεμοτήτων γραφείου ελεγκτού υδρομέ¬ 
τρησης. 

Η κατάταξη στους φακέλους εκκρεμοτήτων γίνεται από 
τον Προϊστάμενο του τμήματος καταναλωτών ο οποίος 
και συντονίζει τη λειτουργία των γραφείων. 

Τις αιτήσεις αρχικών συνδέσεων ύδρευσης - αποχέτευ¬ 
σης αναλαμβάνει το γραφείο μητρώου καταναλωτών που 
συμπληρώνει την καρτέλα του νέου καταναλωτή. Στην συ¬ 
νέχεια θέτει αυτή σε αναμονή έως ότου ο υπεύθυνος ελε¬ 
γκτής γνωστοποιήσει τον αριθμό ταυτότητας του νέου κα¬ 
ταναλωτή με επιτόπιο έλεγχο. Κατόπιν η καρτέλα του κα- 
ταναλωτού τίθεται κανονικά στο βιβλίο (καλαμαζού). 

Οι μεταβολές επί των καλαμαζού γίνεται αποκλειστικά 
από το γραφείο μητρώου καταναλωτών το οποίο έχει και 
την σχετική ευθύνη. 

Τις αιτήσεις διακοπών - επανασυνδέσεων - ελέγχου 
υδρομέτρων τις προωθούν στο αρμόδιο γραφείο συνδέ¬ 
σεων. 

Άμεση προτεραιότητα έχουν οι επανασυνδέσεις. Αφού 
ελεγχθούν από το γραφείο μητρώου καταναλωτών και 
διαπιστωθεί ότι δεν υπάρχουν πλέον εκκρεμότητες δίνο¬ 
νται αμέσως στο γραφείο συνδέσεων ώστε να γίνει η επα¬ 
νασύνδεση. 

Οι αιτήσεις διακοπών ελέγχονται προσεκτικά από το 
γραφείο μητρώου καταναλωτών και στη συνέχεια δίνο¬ 
νται στο γραφείο συνδέσεων το οποίο και αναλαμβάνει 
την διεκπεραίωση της εργασίας. 

Ότανη μηχανογράφηση εκδίδει κατάσταση διακοπών λό¬ 
γω χρέους ελέγχει καθημερινάτις καταστάσεις αυτές ώστε 
να μη γίνει από λάθος διακοπή σε καταναλωτή που έχει εκ¬ 
πληρώσει τις υποχρεώσεις του προς την επιχείρηση. 

Τις αιτήσεις ελέγχου υδρομέτρων τις μεταβιβάζουμε 
προς το γραφείο συνδέσεων το οποίο και αναλαμβάνει το 
σχετικό έλεγχο. 

Στο τέλος της ημέρας γίνεται έλεγχος της απόδοσης 
εργασίας του γραφείου συνδέσεων και ειδικότερα του 
κάθε ενός προσωπικά όπου οι αιτήσεις και οι εντολές από 
το φάκελο εκκρεμοτήτων που έχουν διεκπεραιωθεί πη¬ 
γαίνουν στο αρχείο για δε τις αιτήσεις και εντολές που πα¬ 
ραμένουν στο φάκελο εκκρεμοτήτων γίνεται προγραμμα¬ 
τισμός για την επόμενη ημέρα. 

Όταν διαπιστώνουμε ασυνήθιστη ή αδικαιολόγητη κα¬ 
τανάλωση δίνουμε εντολή στον υπεύθυνο ελεγκτή να 
ενεργήσει έλεγχο στα υδρόμετρα των καταναλωτών. Αν 
διαπιστωθεί ότι υπάρχει διαρροή, χαλασμένο υδρόμετρο, 
θολό υδρόμετρο, επηρεασμός από πιεστικό οικοδομής ει¬ 
δοποιούμε του καταναλωτές ώστε να μπορούν να κάνουν 
τις απαραίτητες ενέργειες ώστε να σταματήσει να υφί- 
σταται το πρόβλημα. Σε περίπτωση που ο καταναλωτής 
ανταποκριθεί η επιχείρηση προβαίνει σε μείωση του λογα¬ 
ριασμού του λαμβάνοντας υπόψη την μέση κατανάλωση 
του τελευταίου έτους. Αν ο καταναλωτής δεν συμμορφω¬ 
θεί με τις υποδείξεις της υπηρεσίας η Επιχείρηση δεν προ¬ 
βαίνει σε καμία μείωση λογαριασμού ενώ σε περίπτωση 
που το υδρόμετρο δεν λειτουργεί η Επιχείρηση προβαίνει 
είτε σε διακοπή της υδροδότησης είτε σε ενδεικτική κατα¬ 
γραφή πενήντα η εκατό κυβικών ανά περίπτωση. Εφόσον 
ο καταναλωτής έκτων υστέρων συμμορφωθεί γίνεται μεί¬ 
ωση του λογαριασμού και χρεώνεται ο μέσος όρος κατα¬ 
νάλωσης του τελευταίου έτους. Επίσης στον υπεύθυνο 
ελεγκτή δίνεται κατάσταση νέων καταναλωτών ώστε να 
προβεί σε καταγραφή του Α/Τ καταναλωτή. 

Το γραφείο μητρώου καταναλωτών συντάσσει τα συμ¬ 
βόλαια νερού και υπονόμου και διεκπεραιώνει αυτά ημε- 
ρησίως. 

Επίσης εκδίδει μηχανογραφημένα τα παραστατικά εί¬ 
σπραξης τελών (σύνδεσης, επανασύνδεσης, αρχικών συν¬ 
δέσεων κ.λπ.) ενημερώνοντας συγχρόνως τις καρτέλες κα¬ 
ταναλωτών και την οικονομική υπηρεσία της Δ.Ε.Υ.Α.Κ.Α.Γ. 

Στα βιβλία (καλαμαζού) καταναλωτών γίνεται καθημερι¬ 
νά ενημέρωση των καρτελών με τις μεταβολές που επέρ¬ 
χονται ώστε να υπάρχει άμεση ενημέρωση. Από τα καλα¬ 
μαζού τα στοιχεία μεταφέρονται στον υπολογιστή ώστε 
να δίνεται η δυνατότητα άμεσης πληροφόρησης της Διοί¬ 
κησης και των καταναλωτών σε οτιδήποτε και αναζητηθεί. 

Το γραφείο μητρώου καταναλωτών σε συνεργασία με 
τη μηχανογράφηση διενεργεί έλεγχο πληρωμώντων υπο¬ 
χρεώσεων των καταναλωτών και στη συνέχεια εκδίδονται 
ειδοποιήσεις διακοπών αρχικά και αν δεν συμμορφωθεί ο 
καταναλωτής εκδίδονται καταστάσεις διακοπών και προ¬ 
βαίνουν σε διακοπές υδροδότησης. 

Το γραφείο μητρώου καταναλωτών έχει την ευθύνη για 
την αποστολή των αποδείξεων (λογαριασμών) προς τους 
καταναλωτές μέσω του γραφείου υδρομέτρησης. 

Το γραφείο μητρώου καταναλωτών ευθύνεταιγιατη μη 
σωστή λειτουργία του και υπόκειται σε έλεγχο χωρίς προ¬ 
ειδοποίηση από τον Πρ/νο Δ.Ο.Υ. τουλάχιστον μία φορά 
το μήνα. 

Τον συντονισμό του γραφείου έχει ο υπεύθυνος του 
τμήματος καταναλωτών. 

Άρθρο 34ο 

ΓΡΑΦΕΙΟ ΣΥΝΔΕΣΕΩΝ (ΥΔΡΑΥΛΙΚΟΙ) 

Το Γραφείο Συνδέσεων είναι αρμόδιο για: 

1. Την παραλαβή αιτήσεων νέων συνδέσεων από το 


γραφείο μητρώου καταναλωτών του προγραμματισμού 
και την παρακολούθηση υλοποίησης των. 

2. Την διακοπή παροχών και επανασυνδέσεων σε περι¬ 
πτώσεις καθυστερήσεων πληρωμών σύμφωνα με τις 
εντολές του γραφείου μητρώου καταναλωτών. 

3. Τον έλεγχο των υδρομέτρων των καταναλωτών σύμ¬ 
φωνα με τις εντολές του γραφείου μητρώου καταναλω¬ 
τών. 

4. Το σφράγισμα όλωντων υδρομέτρωντων καταναλω¬ 
τών ώστε να διενεργείται πλήρης και ασφαλής έλεγχος 
αυτών από τους υδρομετρητές και να αποφεύγονται τυ¬ 
χόν προβλήματα. 

ΑΝΑΛΥΣΗ ΕΡΓΑΣΙΑΣ ΤΟΥ ΓΡΑΦΕΙΟΥ ΣΥΝΔΕΣΕΩΝ 

Το γραφείο συνδέσεων παραλαμβάνει τις αιτήσεις από 
τον φάκελο εκκρεμοτήτων του γραφείου μητρώου κατα¬ 
ναλωτών και προγραμματίζει την υλοποίησή τους με τις 
κατευθύνσεις και εντολές του Πρ/νου του τμήματος κα¬ 
ταναλωτών. 

Προβαίνει σε επανασυνδέσεις λόγω διακοπής υδροδό¬ 
τησης με απόλυτη προτεραιότητα και στο διάστημα της 
ημέρας. 

Προβαίνει σε διακοπές υδροδότησης με βάση τις κατα¬ 
στάσεις που δίνονται από το τμήμα μηχανογράφησης και 
ελέγχεται για την υλοποίηση των διακοπών από τον υπεύ¬ 
θυνο του τμήματος. 

Προβαίνει σε έλεγχο υδρομέτρων για τις περιπτώσεις 
που υποβάλλουν αιτήσεις οι καταναλωτές όπως αυτές 
διαβιβάζονται από το γραφείο μητρώου καταναλωτών. 

Καθημερινά γίνεται προγραμματισμός για τις εργασίες 
της επόμενης ημέρας σε συνεργασία με τον υπεύθυνο 
του τμήματος και παρακολουθείται η υλοποίηση των αι¬ 
τήσεων και εντολών. 

Οι υδρομετρητές ευθύνονται προσωπικά για την μη 
υλοποίηση των εντολών που τις δίνονται και ελέγχονται 
αιφνιδιαστικά από τον Διευθυντή Δ.Ο.Υ. ως προς τοντρό- 
πο εκτέλεσης της εργασίας και την υλοποίηση των εντο¬ 
λών που τους δίνονται. 

Αναφέρουν στο τέλος της ημέρας στον Πρ/νο του τμή¬ 
ματος την εργασία που διεκπεραίωσαν στη διάρκεια της 
ημέρας και τεκμηριώνουν την υλοποίηση ή όχι της κάθε 
περίπτωσης. 

Άρθρο 35ο 

ΓΡΑΦΕΙΟ ΥΔΡΟΜΕΤΡΗΣΗΣ ΚΑΙ ΕΛΕΓΧΟΥ 

Το γραφείο υδρομέτρησης και ελέγχου είναι αρμόδιο 
για: 

1. Την καταμέτρηση της κατανάλωσης ύδατος. 

2. Το μοίρασμα των αποδείξεων προς τους καταναλω¬ 
τές. 

3. Την καταγραφή των υδρομέτρων που δεν λειτουρ¬ 
γούν σωστά και την ενημέρωση σχετικά των καταναλω¬ 
τών αλλά και του γραφείου μητρώου καταναλωτών. 

4. Τον έλεγχο σε περίπτωση που διαπιστωθεί ασυνήθι¬ 
στη ή αδικαιολόγητη κατανάλωση που οφείλεται σε διαρ¬ 
ροή, χαλασμένο υδρόμετρο, επηρεασμό από το πιεστικό, 
θολό υδρόμετρο κ.λπ.. Στις περιπτώσεις αυτές ειδοποι¬ 
ούν τους καταναλωτές αλλά και το γραφείο μητρώου κα¬ 
ταναλωτών για τις περαιτέρω ενέργειες. 

ΑΝΑΛΥΣΗ ΕΡΓΑΣΙΑΣ ΤΟΥ ΓΡΑΦΕΙΟΥΥΔΡΟΜΕΤΡΗΣΗΣ 
ΚΑΙ ΕΛΕΓΧΟΥ 

Οι υδρομετρητές καθημερινά ξεκινούν για την καταμέ¬ 
τρηση της κατανάλωσης νερού από τα υδρόμετρα των 

πελατών έχοντας μαζί τους το κατάλληλο βιβλίο (καλα- 
μαζού). 

Εφόσον διαπιστώσουν ότι κάποιο υδρόμετρο παρου¬ 
σιάζει πρόβλημα σημειώνουν αυτό στο βιβλίο και ειδοποι- 
ούντονπελάτη καταναλωτή αφήνοντάςτου σημείωμα. Οι 
βλάβες που διαπιστώνονται είναι: 

1. Διαρροή 

2. Θολό υδρόμετρο 

3. Χαλασμένο υδρόμετρο 

4. Χαλασμένη χιλιάδα 

5. Χαλασμένη εκατοντάδα 

6. Δείκτες σπασμένοι 

7. Επηρεασμός από το πιεστικό της οικοδομής. 

Στις ανωτέρω περιπτώσεις και ειδικότερα για τις περι¬ 
πτώσεις 2, 3, 4, 5 και 6 αφήνουμε σημείωμα στους κατα¬ 
ναλωτές για άμεση αλλαγή του υδρομέτρου ειδάλλως σε 
περίπτωση μη συμμορφώσεως των καταναλωτών προ¬ 
βαίνουμε σε διακοπή υδροδότησης αφενός και αφετέρου 
χρεώνουμε ενδεικτικά κατανάλωση βάζοντάς την μέσα 
σε κύκλο ώστε να γνωρίζουμε ότι πρόκειται για ένδειξη μη 
καταμετρηθείσα. 

Σε περίπτωση που αντιμετωπίζουμε τις περιπτώσεις 1, 
2 και 7 ειδοποιούμε τους καταναλωτές αφήνοντάς τους 
σημείωμα ώστε να προβούν σε διόρθωση του προβλήμα¬ 
τος που αντιμετωπίζουν. 

Στην ανωτέρω περίπτωση τους χρεώνουμε ενδεικτικά 
50 ή 100 κυβικά κατά περίπτωση και θέτουμε την κατανά¬ 
λωση μέσα σε κύκλο. Ότανπαρουσιασθεί ο καταναλωτής 
και αναφέρει ότι διόρθωσε την βλάβη, αφού αυτή ελεγ¬ 
χθεί από τον αρμόδιο ελεγκτή και επιβεβαιωθεί, τότε η 
Δ.Ε.Υ.Α.Κ.Α.Γ. προβαίνει σε μείωση του λογαριασμού του 
εν λόγω καταναλωτή λαμβάνοντας υπόψη την μέση κατα¬ 
νάλωση του τελευταίου χρόνου. Όταν αντιμετωπίζουμε 
περιπτώσεις όπως: 

1. Κλειστός χώρος υδρομέτρου 

2. Υδρόμετρο μέσα σε οίκημα 

3. Σκεπασμένο υδρόμετρο 

4. Εργαζόμενος καταναλωτής 

τότε αφήνουμε αυτά σε εκκρεμότητα και διενεργούμε 
πάλι έλεγχο είτε αργότερα εφόσον ο καταναλωτής έχει 
επιστρέφει είτε άλλη ημέρα που ο καταναλωτής θα βρί¬ 
σκεται σπίτι του. Αυτή την διεργασία φροντίζουμε να την 
τελειώνουμε σε χρονικό διάστημα όχι μεγαλύτερο των (5) 
πέντε ημερών ώστε να μην έχουμε εκκρεμότητες και το 
έργο μας να καθίσταται ευκολότερο. Επίσης στις περι¬ 
πτώσεις αυτές ειδοποιούμε με σημείωμα τους καταναλω¬ 
τές ώστε να γνωρίζουν ότι διενεργείται έλεγχος υδρομέ¬ 
τρησης. Εάν ο καταναλωτής είτε απουσιάζει είτε δεν συμ¬ 
μορφώνεται με τις υποδείξεις της υπηρεσίας τότε η 
χρέωση γίνεται ενδεικτικά και κατά περίπτωση σημειώνο¬ 
ντας την ένδειξη σε κόκκινο κύκλο ώστε να γνωρίζουμε ότι 
πρόκειται για ενδεικτική κατανάλωση. 

Όταν αντιμετωπίζουμε περιπτώσεις όπως: 

1. Αλλαγή υδρομέτρου 

2. Μεταφορά υδρομέτρου, σημειώνουμε στο βιβλίο 
(καλαμαζού) τον αριθμό του νέου υδρομέτρου καθώς και 
το σημείο που έχει μεταφερθεί ώστε οι μεταβολές αυτές 
να γίνουν γνωστές τόσο στο γραφείο μητρώου κατανα¬ 
λωτών όσο και στο τμήμα μηχανογράφησης όπου κατα- 
χωρούνται όλες οι παρατηρήσεις που αναφέρονται στα 
βιβλία (καλαμαζού). 

Σε όλες τις παραπάνω περιπτώσεις λαμβάνει γνώση ο 
Πρ/νος του Τμήματος και το γραφείο μητρώου κατανα¬ 


λωτών ώστε να προγραμματίσει τον τρόπο με τον οποίο 
θα επέμβει αναθέτοντας την υλοποίηση της εντολής στο 
αρμόδιο τμήμα. 

Στην αρμοδιότητα των υδρομετρητών είναι επίσης να 
αναφέρουν εφόσον διαπιστώσουν κάτι τέτοιο φυσικά, πα¬ 
ράνομες συνδέσεις, αναστροφή υδρομέτρου. Τις περι¬ 
πτώσεις αυτές τις ελέγχει και ο ελεγκτής μαζί με υδραυ¬ 
λικό της υπηρεσίας και εφόσον ο έλεγχος αποδειχθεί θε¬ 
τικός τότε η Δ.Ε.Υ.Α.Κ.Α.Γ. προβαίνει σε διακοπή 
υδροδότησης και σε πρόστιμο - προς τον καταναλωτή 
που διενήργησε την παράνομη πράξη - ίσο με το οκτα¬ 
πλάσιο της μεγαλύτερης κατανάλωσης του τελευταίου 
έτους καθώς και σε ποινική δίωξη μέσω της δικαστικής 
οδού. 

Το γραφείο υδρομέτρησης είναι αρμόδιο και υπεύθυνο 
για την αποστολή των λογαριασμών στους καταναλωτές 
τις οποίες και διενεργεί σε συνεργασία με το γραφείο μη¬ 
τρώου καταναλωτών από το οποίο δέχεται και τους λογα¬ 
ριασμούς που πρέπει να αποστείλει. Ο υπεύθυνος ελε¬ 
γκτής ελέγχει όλες τις υπερβολικές καταναλώσεις που 
παρουσιάζονται στα υδρόμετρο των καταναλωτών και 
πριν εκδοθούν οι λογαριασμοί ώστε να ελαχιστοποιού¬ 
νται οι περιπτώσεις υπερβολικών καταναλώσεων χωρίς 
να ελεγχθούν. Επίσης διενεργεί ελέγχους στα υδρόμετρο 
των καταναλωτών μετά από αίτηση των ιδίων ώστε να δια¬ 
πιστωθεί το πρόβλημα όπως το παρουσίασε με την αίτη¬ 
σή του ο καταναλωτής. Σε συνεργασία με τους υδρομε¬ 
τρητές χρεώνουν τα κυβικά στις περιπτώσεις που δεν εί¬ 
ναι δυνατή η καταμέτρηση λόγω των προβλημάτων που 
αναφέρθησαν παραπάνω για τις ανάλογες περιπτώσεις. 

Επίσης σε συνεργασία με το γραφείο μητρώου κατανα¬ 
λωτών ελέγχει και καταγράφει τον Α/Τ καταναλωτή ώστε 
να γραφεί αυτός στην καρτέλα του καταναλωτή. Διενερ¬ 
γεί έλεγχο στις εγκαταστάσεις των υδρομέτρων των οι¬ 
κοδομών που συνδέονται για πρώτη φορά με το δίκτυο 
ύδρευσης - αποχέτευσης για να ελέγξει την σειρά με την 
οποία τοποθετήθηκαν τα υδρόμετρα και να καταχωρήσει 
σε κάθε υδρόμετρο το αναλογούν σε αυτό Α/Τ καταναλω¬ 
τή. Τον ίδιο έλεγχο διενεργεί και στις παλαιές οικοδομές 
για να διαπιστώσει τυχόν μετακίνηση ή αλλαγή θέσης του 
υδρομέτρου οπότε και προβαίνει σε αλλαγή του Α/Τ κα¬ 
ταναλωτή για να συμφωνεί αυτός με τη νέα θέση υδρομέ¬ 
τρου. 

Το γραφείο Υδρομέτρησης και ελέγχου και κάθε ένας 
προσωπικά ευθύνονται απεριόριστα για την σωστή κατα¬ 
γραφή των ενδείξεων, τον έλεγχο αυτών, την γνωστοποί¬ 
ηση των περιπτώσεων προβλημάτων που παρουσιάζο¬ 
νται και ελέγχονται από τον Διευθυντή Δ.Ο.Υ. 

Υπεύθυνος του γραφείου είναι ο Πρ/νος του Τμήματος 
ο οποίος διενεργεί και τον καθημερινό προγραμματισμό 
της εργασίας που θα επιτελέσει το γραφείο και ελέγχει 
την υλοποίηση των εντολών που δίνονται καθημερινά. 

Γνωστοποιείται ότι οι υδρομετρητές πρέπει να διενερ¬ 
γούν την καταμέτρηση μέσα στον ετήσιο προγραμματι¬ 
σμό όπως αυτός έχει γνωστοποιηθεί στο αρμόδιο τμήμα 
ώστε οι λογαριασμοί να ακολουθούν την περιοδικότητα 
του τριμήνου. 

Άρθρο 36 

ΤΕΧΝΙΤΗΣ ΥΔΡΟΜΕΤΡΩΝ 

Ο τεχνίτης υδρομέτρων παραλαμβάνει καθημερινά τα 
προβληματικά υδρόμετρα που του εναποθέτουν από το 
γραφείο συνδέσεως οι υδραυλικοί με σκοπό την συντή- 




4460 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρησή τους και την επαναλειτουργία τους εφόσον αυτό εί¬ 
ναι δυνατό. 

Ο τεχνίτης υδρομέτρων εφόσον το απαιτούν οι συνθή¬ 
κες με απόφαση του Διευθυντή Δ.Ο.Υ. μπορεί να απασχο¬ 
ληθεί στο τμήμα συνδέσεων εφόσον το απαιτούν οι ανά¬ 
γκες που παρουσιάζονται στο τμήμα συνδέσεων. 

Η καθημερινή εργασία του τεχνίτη υδρομέτρων ελέγχε¬ 
ται καθημερινά από τον Πρ/νο του τμήματος καταναλω¬ 
τών ο οποίος και κατευθύνει τον τρόπο λειτουργίας του. 

Το γραφείο τεχνίτη Υδρομέτρων δύναται να λειτουργεί 
σαν ενιαίο με το γραφείο συνδέσεων (υδραυλικών) όπως 
αυτό αναφέρεται στο 34ο άρθρο του παρόντος Ο.Ε.Υ. 

Άρθρο 37ο 

15. ΤΜΗΜΑ ΜΗΧΑΝΟΓΡΑΦΗΣΗΣ-ΜΗΧΑΝΟΡΓΑΝΩΣΗΣ 

Το τμήμα μηχανογράφησης της Δ.Ε.Υ.Α.Κ.Α.Γ. φροντί¬ 
ζει για τη συνεχή ενημέρωση των καρτελών των κατανα¬ 
λωτών. 

Καθημερινά εκδίδει την κατάσταση ταμείου αφού 
προηγουμένως προβεί σε έλεγχο του ζουρνάλ των ει- 
σπρακτόρων σε αντιπαράθεση με τα αποκόμματα απο¬ 
δείξεων των καταναλωτών. Στη συνέχεια μεταβιβάζει την 
κατάσταση ταμείου προς τον ταμία και το λογιστήριο για 
έλεγχο. 

Εκδίδει τους λογαριασμούς αποδείξεων στο καθορι¬ 
σμένο χρονικό διάστημα όπως αυτό έχει προσδιορισθεί 
από το Δ.Σ. 

Εκδίδει και τους βεβαιωτικούς καταλόγους πριν από 
την έκδοση των αποδείξεων και ελέγχει αυτούς ως προς 
την ορθότητά τους. 

Προβαίνει σε καταχώρηση των ενδείξεων στις καρτέλες 
των καταναλωτών αντλώντας στοιχεία από τα βιβλία (κα- 
λαμαζού) που προηγουμένως έχουν ενημερώσει οι υδρο¬ 
μετρητές - καταμετρητές της Επιχείρησης. 

Εκδίδει καταστάσεις ειδοποιήσεων - διακοπώντις οποί¬ 
ες και προωθεί προς το τμήμα καταναλωτών και ειδικότε¬ 
ρα προς το τμήμα συνδέσεων - διακοπών προς υλοποίη¬ 
ση. Στη συνέχεια και για το χρονικό διάστημα που επακο¬ 
λουθούν διακοπές ενημερώνει καθημερινά το τμήμα 
καταναλωτών για τους πελάτες που προέβησαν σε εξό¬ 
φληση του λογαριασμού τους ώστε να διαγραφούν από 
τις καταστάσεις διακοπών. 

Σε συνεργασία με το τμήμα καταναλωτών παρακολου¬ 
θεί την εξέλιξη των λογαριασμών των καταναλωτών και σε 
περίπτωση που διαβλέψει ασυνήθους φύσης κατανάλω¬ 
ση σε καταναλωτές διαβιβάζει το γεγονός προς το τμήμα 
καταναλωτών το οποίο και προβαίνει σε έλεγχο των περι¬ 
πτώσεων. 

Τέλος φροντίζει για πάσης φύσεως εργασία που πρέπει 
να εκτελεσθεί από την μηχανογράφηση και ενημερώνει 
παράλληλα όλα τα αρμόδια τμήματα της Υπηρεσίας που 
σχετίζονται με το γεγονός. 

Ο Διευθυντής Δ.Ο.Υ. ελέγχει αιφνιδιαστικά μια φορά 
τουλάχιστοντο μήνα το γραφείο μηχανογράφησης για τον 
τρόπο λειτουργίας του και ενδεικτικά προβαίνει σε ελέγ¬ 
χουν καρτελών καταναλωτών για να διαπιστώσει το βαθμό 
ενημερότητας που υπάρχει. Υπενθυμίζεται ότι σε περί¬ 
πτωση που διαπιστωθεί λανθασμένη ένδειξη ή καταγραφή 
που οφείλεται σε άλλο τμήμα η μηχανογράφηση θα πρέ¬ 
πει να ενημερώσει αμέσως τον Διευθυντή Δ.Ο.Υ. διότι σε 
αντίθετη περίπτωση θα θεωρηθεί υπεύθυνο το τμήμα για 
μη σωστή λειτουργία. Κάθε ελλιπής ενημέρωση του τμή¬ 
ματος έχει ως συνέπεια να δεχθεί ο υπεύθυνος του γρα¬ 


φείου τις σχετικές παρατηρήσεις και ποινές για τη μη σω¬ 
στή τήρηση της λειτουργίας του γραφείου προμηθειών. 

Άρθρο 38ο 

ΚΛΗΤΗΡΑΣ 

Αρμοδιότητες του κλητήρα είναι: 

Να διεκπεραιώνει την αλληλογραφία της επιχείρησης 
με τους τρίτους. 

Να μεταβιβάζει κάθε έγγραφο της υπηρεσίας προς τη 
Νομαρχία που αφορά την Υπηρεσία καθώς και σε οποιον- 
δήποτε τρίτο ζητηθεί. 

Να προβαίνει σε φωτοτύπηση των εγγράφων που θα ζη¬ 
τηθούν από οποιοδήποτε τμήμα της Υπηρεσίας. 

Να μεταβιβάζει την εισερχόμενη αλληλογραφία προς 
την γραμματεία η οποία και θα την διαθέτει όπως ορίζει ο 
κανονισμός. 

Να φροντίζει για πάσης φύσεως εργασία που θα της 
ανατεθεί μέσα στο πλαίσιο των αρμοδιοτήτων της. 

Με απόφαση του Διευθυντή Δ.Ο.Υ. ο κλητήρας μπορεί 
να απασχοληθεί σε παρεμφερές τμήμα εφόσον το απαι¬ 
τούν οι ανάγκες του συγκεκριμένου τμήματος. 

Ο κλητήρας είναι υπεύθυνος για την εργασία που παρέ¬ 
χει. Κάθε ελλιπής ενέργεια θα έχει ως αποτέλεσμα σε διε- 
νεργηθέντα έλεγχο από τον Διευθυντή Δ.Ο.Υ. να δεχθεί 
τις σχετικές παρατηρήσεις και ποινές για τη μη σωστή 
παροχή υπηρεσιών. 

Άρθρο 39ο 
ΚΑΘΑΡΙΣΤΡΙΑ 

Η καθαρίστρια οφείλει να προβαίνει σε καθαρισμό των 
χώρων της Υπηρεσίας καθημερινά μετά το πέρας των ερ¬ 
γασιών λειτουργίας της επιχείρησης. 

Η καθαρίστρια είναι υπεύθυνη για τον καθαρισμό των 
χώρωντης Υπηρεσίας. Πλημμελής εκτέλεση των καθηκό¬ 
ντων της θα έχει ως αποτέλεσμα σε διενεργηθέντα έλεγ¬ 
χο από τον Διευθυντή Δ.Ο.Υ. να δεχθεί τις σχετικές παρα¬ 
τηρήσεις και ποινές για τη μη σωστή παροχή υπηρεσιών. 

Άρθρο 40ο 

ΣΥΣΚΕΨΕΙΣ ΔΙΟΙΚΗΤΙΚΗΣ 
ΚΑΙ ΟΙΚΟΝΟΜΙΚΗΣ ΥΠΗΡΕΣΙΑΣ 

Ο ΔιευθυντήςΔ.Ο.Υ. καλεί υποχρεωτικάτουλάχιστο μια 
φορά την εβδομάδα (επιλογή ημέρας) τους προϊσταμέ¬ 
νους των τμημάτων προκειμένου: 

Να ενημερωθεί για την πορεία των εργασιών κάθε τμή¬ 
ματος και το πρόγραμμα των εργασιών που θα επακο¬ 
λουθήσει. 

Να συντονίσει τις εργασίες των τμημάτων και να δώσει 
σε αυτά τις κατάλληλες οδηγίες. 

Να επιλύσει κάθε πρόβλημα που έχει περιέλθει σε γνώ¬ 
ση του ή τίθεται από τους προϊσταμένους των τμημάτων. 

Να ενημερώσει τους προϊσταμένους των τμημάτων για 
τις αποφάσεις του Δ.Σ. του Γεν. Διευθυντού και του ιδίου. 

Με απόφαση του Διευθυντή Δ.Ο.Υ. μπορεί στη σύσκεψη 
να μετέχουν και οι υπεύθυνοι γραφείων εφόσον το θέμα 
που πρόκειται να συζητηθεί αφορά άμεσα το συγκεκριμέ¬ 
νο τμήμα. 

Ο Διευθυντής Δ.Ο.Υ. καλεί υποχρεωτικά στο τελευταίο 
δεκαήμερο κάθε μήνα τους προϊσταμένους και τους 
υπευθύνους γραφείων σε διευρυμένη σύσκεψη που σκο¬ 
πό έχει την ανασκόπηση λειτουργίας του κάθε τμήματος 
τον συγκεκριμένο μήνα και τον προγραμματισμό για τον 
επόμενο. 

ΟΡΓΑΝΟΓΡΑΜΜΑ 

ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ ΥΠΗΡΕΣΙΑΣ 

1. ΔΙΕΥΘΥΝΤΗΣ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ ΥΠΗ¬ 
ΡΕΣΙΑΣ 

2. ΠΡΟΪΣΤΑΜΕΝΟΣ ΔΙΟΙΚΗΤΙΚΟΥ ΤΜΗΜΑΤΟΣ 

3. ΓΡΑΦΕΙΟ ΠΡΟΣΩΠΙΚΟΥ 

4. ΓΡΑΦΕΙΟ ΓΡΑΜΜΑΤΕΙΑΣ 

5. ΓΡΑΦΕΙΟ ΕΝΗΜΕΡΩΣΗΣ ΚΑΤΑΝΑΛΩΤΩΝ 

6. ΓΡΑΦΕΙΟ ΔΗΜΟΣΙΩΝ ΣΧΕΣΕΩΝ ΚΑΙ ΓΡΑΜΜΑΤΕΙΑΣ 
ΠΡΟΕΔΡΟΥ ΚΑΙ ΓΕΝΙΚΟΥ ΔΙΕΥΘΥΝΤΗ 

7. ΚΛΗΤΗΡΑΣ 

8. ΚΑΘΑΡΙΣΤΡΙΑ 

9. ΠΡΟΪΣΤΑΜΕΝΟΣ ΟΙΚΟΝΟΜΙΚΟΥ ΤΜΗΜΑΤΟΣ 

10. ΓΡΑΦΕΙΟ ΛΟΓΙΣΤΗΡΙΟΥ 

11. ΓΡΑΦΕΙΟ ΤΑΜΕΙΟΥ ΚΑΙ ΕΙΣΠΡΑΚΤΟΡΩΝ 

12. ΓΡΑΦΕΙΟ ΠΡΟΜΗΘΕΙΩΝ 

13. ΓΡΑΦΕΙΟΑΠΟΘΗΚΗΣ 

14. ΠΡΟΪΣΤΑΜΕΝΟΣ ΤΜΗΜΑΤΟΣ ΚΑΤΑΝΑΛΩΤΩΝ 

15. ΓΡΑΦΕΙΟ ΜΗΤΡΩΟΥ ΚΑΤΑΝΑΛΩΤΩΝ 

16. ΓΡΑΦΕΙΟ ΥΔΡΟΜΕΤΡΗΤΩΝ - ΔΙΑΝΟΜΕΩΝ 

17. ΓΡΑΦΕΙΟ ΥΔΡΑΥΛΙΚΩΝ -ΤΕΧΝΙΤΩΝ ΥΔΡΟΜΕΤΡΩΝ 

18. ΓΡΑΦΕΙΟ ΜΗΧΑΝΟΓΡΑΦΗΣΗΣ - ΜΗΧΑΝΟΡΓΑ¬ 
ΝΩΣΗΣ 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΕΡΓΑΣΙΑΣ 
ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ ΥΠΗΡΕΣΙΑΣ 


Α/Α ΑΙΤΙΟΛΟΓΙΑ 

1 ΔΙΕΥΘΥΝΤΗΣ Δ.Ο.Υ. 1 

2 ΠΡΟΪΣΤΑΜΕΝΟΣ Δ/ΚΟΥ ΤΜΗΜΑΤΟΣ 1 

3 ΠΡΟΪΣΤΑΜΕΝΟΣ ΟΙ/ΚΟΥ ΤΜΗΜΑΤΟΣ 1 

4 ΠΡΟΪΣΤΑΜΕΝΟΣ ΤΜΗΜΑΤΟΣ ΚΑΤΑΝΑΛΩΤΩΝ 1 

5 ΓΡΑΦΕΙΟ ΛΟΓΙΣΤΗΡΙΟΥ 1 

6 ΓΡΑΦΕΙΟ ΤΑΜΕΙΟΥ 1 

7 ΓΡΑΦΕΙΟ ΕΙΣΠΡΑΚΤΟΡΩΝ 2 

8 ΓΡΑΦΕΙΟ ΠΡΟΜΗΘΕΙΩΝ 1 

9 ΓΡΑΦΕΙΟΑΠΟΘΗΚΗΣ 1 

10 ΓΡΑΦΕΙΟ ΓΡΑΜΜΑΤΕΙΑΣ 1 

11 ΓΡΑΦΕΙΟ ΠΡΟΣΩΠΙΚΟΥ 1 

12 ΓΡΑΦΕΙΟ ΜΗΤΡΩΟΥ ΚΑΤΑΝΑΛΩΤΩΝ 1 

13 ΓΡΑΦΕΙΟ ΜΗΧΑΝΟΓΡΑΦΗΣΗΣ 1 

14 ΓΡΑΦΕΙΟ ΥΔΡΟΜΕΤΡΗΤΩΝ 2 

15 ΓΡΑΦΕΙΟ ΥΔΡΑΥΛΙΚΩΝ-ΤΕΧΝΙΤΩΝ 4 

16 ΚΛΗΤΗΡΑΣ 1 

17 ΚΑΘΑΡΙΣΤΡΙΑ 1 

ΣΥΝΟΛΟ 22 


Όπως ορίζει κατωτέρω το άρθρο 26 του παρόντος Ορ¬ 
γανισμού. 

ΠΡΟΣΩΠΙΚΟ Δ.Ε.Υ.Α.Κ.Α.Γ. 

Άρθρο 41ο 

Τακτικό και έκτακτο προσωπικό 

1. Η σχέση εργασίας που συνδέει το απασχολούμενο 
στη Δ.Ε.Υ.Α.Κ.Α.Γ. προσωπικό είναι η σχέση εργασίας 
ιδιωτικού δικαίου αορίστου χρόνου για το έκτακτο προ¬ 
σωπικό. 

2. Τακτικό προσωπικό είναι αυτό που κατέχει οργανικές 
θέσεις προβλεπόμενες από τον παρόντα Ο.Ε.Υ. και η όλη 
υπηρεσιακή - εργασιακή του σχέση και κατάσταση ρυθμί¬ 
ζεται αποκλειστικά απ’ αυτόν. 

3. Στις οργανικές θέσεις δεν μπορεί να διορισθεί κανέ¬ 
να πρόσωπο αν δεν έχει τα απαιτούμενα για κάθε θέση τυ¬ 
πικά προσόντα. 


4. Έκτακτο είναι το προσωπικό που προσλαμβάνεται με 
σύμβαση ορισμένου χρόνου για την παροχή υπηρεσιών ή 
για την αντιμετώπιση έκτακτων αναγκών. 

Άρθρο 42ο 

Οργανικές θέσεις προσωπικού 

Η οργανική σύνθεση και κατάταξη των θέσεων του προ¬ 
σωπικού της Δ.Ε.Υ.Α.Κ.Α.Γ. κάθε κατηγορίας σε κλάδους 
είναι η ακόλουθη: 

1. Γενικός Διευθυντής 

α) Μία θέση (1) Γενικού Διευθυντή 

2. Νομικός Σύμβουλος 

α) Μία θέση (1) Νομικού Συμβούλου 

3. Κλάδος ΠΕ Διοικητικός 

α) Δύο θέσεις (2) Διοικητικών Υπαλλήλων 

4. Κλάδος ΠΕ Τεχνικός 

α) Δύο θέσεις (2) Πολιτικών Μηχανικών 
β) Μία θέση (1) Ηλεκτρολόγου Μηχανικού 
γ) Μία θέση (1) Χημικού Μηχανικού 

5. Κλάδος ΤΕ Διοικητικός Λογιστικός 
α) Δύο θέσεις (2) Διοικητικών Λογιστών 

6. Κλάδος ΤΕ Τεχνικός 

α) Μία θέση (1) Τεχνολόγου Πολ. Μηχανικού 
β) Μία θέση (1)Τεχνολόγου Μηχανολόγου 
γ) Μία θέση (1) Τεχνολόγου Τοπογράφου Μηχανικού 
δ) Μία θέση (1) Τεχνολόγου Χημικού 

7. Κλάδος ΔΕ Διοικητικός Λογιστικός 

α) Πέντε θέσεις (5) Γ ραφείων - Λογιστών - Δακτυλογρά- 
φων - Χειριστών Η/Υ. 
β) Δύο θέσεις (2) εισπρακτόρων 

8. Κλάδος ΔΕ εργοδηγών 

α) Δύο θέσεις (2) εργοδηγών Δομικών ή Υδραυλικών έρ¬ 
γων 

β) Μία θέση (1) Εργοδηγών Σχεδιαστών 

9. Κλάδος ΔΕ Αποθηκάριων 
α) Μία θέση (1) Αποθηκάριου 

10. Κλάδος ΔΕ Τεχνιτών γενικά 

α) Τρεις θέσεις (3) Καταμετρητών 
β) Δύο θέσεις (2) Ηλεκτρολόγων 
γ) Μία θέση (1) Μηχανουργού 
δ) Δύο θέσεις (2) Υδραυλικών 
ε) Δύο θέσεις (2) Χειριστή μηχανημάτων έργων 
στ) Δύο θέσεις (2) οδηγών αυτοκινήτων 
ζ) Τρεις θέσεις (3) τεχνιτών υπονόμων και οικοδομικών 
έργων 

η) Δύο θέσεις (2) υδραυλικών συνδέσεων-διακοπών τε¬ 
χνίτη υδρομέτρων. 

11. Κλάδος ΥΕ Κλητήρων - Καθαριστριών 

α) Μία θέση (1) κλητήρα - γενικών καθηκόντων 
β) Μία θέση (1) καθαρίστριας 

12. Κλάδος ΥΕ Εργατών 

α) Τέσσερις θέσεις (4) εργατών Ύδρευσης 
β) Τρεις θέσεις (3) εργατών Αποχέτευσης 
γ) Δύο θέσεις (2) εργατών Εγκατάστασης Επεξεργα¬ 
σίας Λυμάτων 

Άρθρο 43ο 

Τρόπος πρόσληψης Προσωπικού 

1. Η πλήρωση των κενών θέσεων ενεργείται ύστερα από 
απόφαση του Διοικητικού Συμβουλίου της Επιχείρησης. 

2. Η πρόσληψη του προσωπικού γίνεται ύστερα από Δη¬ 
μόσια πρόσκληση στον ημερήσιο τύπο με επιλογή που 
πραγματοποιείται από το Διοικητικό Συμβούλιο ή από Επι¬ 
τροπή που θα ορίσει το Δ.Σ. 

3. Ειδική περίπτωση: Εάν ο εργαζόμενος απασχολείται 
στην Δημοτική Επιχείρηση Ύδρευσης Αποχέτευσης Αγ. 
Γεωργίου, επί (12) μήνες συνεχόμενα - χωρίς να λαμβά- 
νεται υπόψη το όριο ηλικίας - και εφόσον έχει τα απαιτού- 
μενα προσόντα, για κενή οργανική θέση, που προβλέπε- 
ται από τον Οργανισμό Εσωτερικής Υπηρεσίας, μπορεί, 
μετά από απόφαση του Διοικητικού Συμβουλίου της Επι¬ 
χείρησης, να καταλάβει οργανική θέση. 

Άρθρο 44ο 

Γενικά προσόντα πρόσληψης προσωπικού 

Το προσωπικό που προσλαμβάνεται στην Δ.Ε.Υ.Α.Κ.Α.Γ. 
σε οργανική θέση θα πρέπει: 

1. Να έχει την Ελληνική Ιθαγένεια. 

2. Να είναι ηλικίας τουλάχιστον 21 ετών και όχι πάνω 
από 35 ετών. Για το επιστημονικό προσωπικό το ανώτατο 
όριο ηλικίας ορίζεται το 45ο έτος. Γ ια τον Γ εν. Διευθυντή 
το ανώτατο όριο ηλικίας ορίζεται το 55ο έτος. Γ ια το ειδι¬ 
κό έκτακτο επιστημονικό προσωπικό δεν προσδιορίζεται 
όριο ηλικίας. 

3. Να έχει εκπληρώσει προκειμένου για τους άνδρες τις 
στρατιωτικές του υποχρεώσεις ή να έχει απαλλαγεί νόμι¬ 
μα από αυτές. 

4. Να κριθεί ικανό για την εργασία που πρόκειται να προ¬ 
σφέρει ύστερα από εξέταση υγειονομικής υπηρεσίας. 

5. Να μην έχει παραπεμφθεί και δικαστεί ή να μην έχει 
καταδικασθεί για λιποταξία, κλοπή, ληστεία, υπεξαίρεση, 
απάτη, εκβιασμό, πλαστογραφία, απιστία, δωροδοκία, 
παράβαση καθήκοντος ή άλλο παρεμφερές αδίκημα. 

6. Να μην έχει απολυθεί για πειθαρχικό παράπτωμα από 
τη θέση του Δημοσίου Υπαλλήλου ή Υπαλλήλων των 
Ο.Τ.Α.ή Ν.Π.Δ.Δ. 

7. Να έχει τα τυπικά και ουσιαστικά προσόντα της ειδι¬ 
κότητας για την οποία προσλαμβάνεται. 

8. Τυχόν παραγραφή αδικήματος ή παραπομπή ή κατα¬ 
δίκη αποτελεί κώλυμα πρόσληψης και δεν αίρει το κώλυ¬ 
μα. Το ίδιο και η τυχόν απονομή χάριτος. 

Γ ια την απόδειξη της συνδρομής των παραπάνω προϋ¬ 
ποθέσεων το προσλαμβανόμενο πρόσωπο πρέπει μαζί με 
την αίτηση πρόσληψης να υποβάλλει: 

• Πιστοποιητικό Δήμου ή Κοινότητας (για διορισμό) - 
Ληξιαρχική Πράξη γέννησης - Πιστοποιητικό Στρατολο¬ 
γίας (για άνδρες) - Αντίγραφο Ποινικού μητρώου - Πιστο¬ 
ποιητικό Εισαγγελίας ότι δεν διώκεται σαν φυγόδικος ή 
φυγόποινος. 

• Επικυρωμένο αντίγραφο πτυχίου ή πιστοποιητικό 
σπουδών ή ειδικότητας ή εμπειρίας. 

• Υπεύθυνη δήλωση Ν. 1599/1986 ότι δεν έχει παρα¬ 
πεμφθεί να δικαστεί για κάποιο από τα παραπάνω αδική¬ 
ματα και ότι δεν τελεί υπό δικαστική αντίληψη ή απαγό¬ 
ρευση. 

• Τυχόν άλλα στοιχεία που αναφέρονται στη διακήρυξη 
πρόσληψης. 

Θέση εργασίας όπως αυτές καθορίζονται στον Ο.Ε.Υ. 
δεν μπορεί να καταλάβει κανένα πρόσωπο το οποίο δεν 
έχει τα απαιτούμενα για τη συγκεκριμένη θέση τυπικά και 
ουσιαστικά προσόντα. Διορισμός που γίνεται κατά παρά¬ 
βαση του παρόντος κανονισμού ανακαλείται μέσα σε εύ¬ 
λογο χρονικό διάστημα που δεν μπορεί να υπερβαίνει το 
ένα έτος. Στην περίπτωση αυτή το πρόσωπο το οποίο διο¬ 
ρίσθηκε και απολύθηκε είναι υπεύθυνο για όσο χρονικό 
διάστημα υπηρέτησε σαν υπάλληλος, οι δε πράξεις του 
είναι έγκυρες. 


Άρθρο 45ο 

Πίνακας προσόντων προσωπικού 

1. Γ ενικός Διευθυντής: 
α) Ειδικά προσόντα: 

Πολιτικός Μηχανικός ή Μηχανολόγος ή Τοπογράφος 
Μηχανικός, ή Φυσικομαθηματικός (πτυχιούχος ανωτάτης 
σχολής). 

β) Ιδιαίτερα προσόντα: 

Για τους τεχνικούς μεταπτυχιακές σπουδές σε θέματα 
ύδρευσης αποχέτευσης και προστασίας του υδάτινου πε¬ 
ριβάλλοντος ή αποδεικνυόμενη πολυετής προϋπηρεσία 
στη διαχείριση συστημάτων ύδρευσης - αποχέτευσης. 

Η καλή γνώση μιας ξένης γλώσσας Αγγλικής ή Γαλλικής 
ή Γερμανικής. 

2. Νομικός Σύμβουλος: 
α) Ειδικά προσόντα: 

Πτυχίο Νομικής, δικηγόρος παρ’ Εφέταις ή Αρείω Πάγω 
διορισμένος στο Πρωτοδικείο Θεσσαλονίκης, 
β) Ιδιαίτερα προσόντα: 

Ειδικές γνώσεις και εμπειρία σε θέματα δημοτικών επι¬ 
χειρήσεων . 

3. Διευθυντής Τεχνικών Υπηρεσιών: 
α) Ειδικά προσόντα: 

Πτυχίο Πολιτικού Μηχανικού ή Ηλεκτρολόγου Μηχανι¬ 
κού ή Τοπογράφου Μηχανικού, 
β) Ιδιαίτερα προσόντα: 

Αποδεικνυόμενη προϋπηρεσία σε μελέτη ή κατασκευή 
ή επίβλεψη έργων ύδρευσης και αποχέτευσης. Γνώση 
μιας τουλάχιστον ξένης γλώσσας. Γνώση Η/Υ. 

Εμπειρία στη Διοίκηση. 

4. Διευθυντής Διοικητικών και Οικονομικών υπηρεσιών, 
α) Ειδικά προσόντα: 

Πτυχίο Ανώτατης Σχολής Οικονομικών Επιστημών, 
β) Ιδιαίτερα προσόντα: 

Γνώστης Διοίκησης και οργάνωσης προσωπικού. Απο- 
δεικνυόμενη πενταετής τουλάχιστον προϋπηρεσία σε θέ¬ 
ματα οικονομικού σχεδιασμού και στην τήρηση λογιστι¬ 
κών βιβλίων γ' κατηγορίας. 

Εμπειρία και γνώσεις εργατικής νομοθεσίας καθώς και 
θεμάτων εργασιακών σχέσεων. Γνώση Η/Υ. Γνώση μιας 
ξένης γλώσσας. 

5. Κλάδος ΠΕ Διοικητικός, 
α) Ειδικά προσόντα: 

Πτυχίο ανώτατης σχολής οικονομικών επιστημών, 
β) Ιδιαίτερα προσόντα; 

Εμπειρία σε θέματα οικονομικού σχεδιασμού και στην 
τήρηση λογιστικών βιβλίων γ' κατηγορίας. Χειρισμός Η/Υ 
και γνώση μιας ξένης γλώσσας. 

6. Κλάδος ΤΕ Τεχνικός: 

6.1 Πολιτικός Μηχανικός: 
α) Ειδικά προσόντα: 

Πτυχίο Πολιτικού μηχανικού μέλος του ΤΕΕ 
β) Ιδιαίτερα προσόντα: 

Αποδεικνυόμενη εμπειρία στη μελέτη, κατασκευή και 
επίβλεψη έργων ύδρευσης και αποχέτευσης. Χειρισμός 
Η/Υ και γνώση μιας ξένης γλώσσας. 

6.2 Ηλεκτρολόγος μηχανικός - μηχανολόγος 
α) Ειδικά προσόντα: 

Πτυχίο Ηλεκτρολόγου Μηχανικού ή Μηχανολόγου μη¬ 
χανικού μέλος του ΤΕΕ. 
β) Ιδιαίτερα προσόντα: 

Χειρισμός Η/Υ και γνώση μιας ξένης γλώσσας. 

6.3 Χημικός Μηχανικός: 
α) Ειδικά προσόντα: 

Πτυχίο Χημικού Μηχανικού. Διετής τουλάχιστον εμπει¬ 
ρία σε οργάνωση χημείου σε θέση ιδιωτικής ή δημόσιας 
επιχείρησης, 
β) Ιδιαίτερα προσόντα: 

Χειρισμός Η/Υ και γνώση μιας ξένης γλώσσας. 

7. Κλάδος ΤΕ Διοικητικός Λογιστικός: 
α) Ειδικά προσόντα: 

Πτυχίο Τ.Ε.Ι. αντίστοιχου τμήματος, 
β) Ιδιαίτερα προσόντα: 

Αποδεικνυόμενη προϋπηρεσία σε λογιστικό - οικονομι¬ 
κό κλάδου δημοσίου ή ιδιωτικού τομέα σε βιβλία γ'κατη- 
γορίας. Χειρισμός Η/Υ. 

8. Κλάδος ΤΕ Τεχνικός 

8.1 Τεχνολόγος Πολιτικός Μηχανικός 
α) Ειδικά προσόντα 

Πτυχίο Τ.Ε.Ι. αντίστοιχου τμήματος, 
β) Ιδιαίτερα προσόντα: 

Εμπειρία αποδεικνυόμενη σε κατασκευές ή επιβλέψεις 
υδραυλικών ή αποχετευτικών έργων. Χειρισμός Η/Υ. 

8.2 Τεχνολόγος Μηχανολόγος 
α) Ειδικά προσόντα 

Πτυχίο Τ.Ε.Ι. αντίστοιχου τμήματος, 
β) Ιδιαίτερα προσόντα: 

Εμπειρία αποδεικνυόμενη σε συντήρηση μηχανολογι¬ 
κού εξοπλισμού. Χειρισμός Η/Υ. 

8.3 Τεχνολόγος Τοπογράφος Μηχανικός (Υδραυλικός) 
α) Ειδικά προσόντα 

Πτυχίο Τ.Ε.Ι. αντίστοιχου τμήματος, 
β) Ιδιαίτερα προσόντα: 

Εμπειρία αποδεικνυόμενη σε τοπογραφικές εργασίες 
και υδραυλικές. Χειρισμός Η/Υ. 

8.4 Τεχνολόγος Χημικός 
α) Ειδικά προσόντα 

Πτυχίο Τ.Ε.Ι. αντίστοιχου τμήματος, 
β) Ιδιαίτερα προσόντα: 

Εμπειρία αποδεικνυόμενη σε εργαστήρια Χημείου. Χει¬ 
ρισμός Η/Υ. 

9. Κλάδος ΔΕ Διοικητικός - Λογιστικός 

9.1 Γραφείς - δακτυλογράφοι - Λογιστές - χειριστές Η/Υ 
α) Ειδικά προσόντα: Απολυτήριο Λυκείου 

β) Ιδιαίτερα προσόντα: 

Χειρισμός Η/Υ. 

10. Κλάδος ΔΕ Εργοδηγών. 

10.1 Εργοδηγός Δομικών ή Υδραυλικών έργων 
α) Ειδικά προσόντα: 

Πτυχίο αντίστοιχης ειδικότητας μέσης τεχνικής σχολής 
ή τεχνικού λυκείου, 
β) Ιδιαίτερα προσόντα: 

Τριετής τουλάχιστον εμπειρία, αποδεικνυόμενη, σε κα¬ 
τασκευές ή επιβλέψεις υδραυλικών και αποχετευτικών 
έργων. Άδεια οδήγησης αυτοκινήτου. Χειρισμός Η/Υ. 

11 

11.1 Κλάδος ΔΕ Αποθηκάριων 
α) Ειδικά προσόντα: 

Απολυτήριο Λυκείου 

β) Ιδιαίτερα προσόντα: 

Άριστη γνώση χειρισμού Η/Υ και λογιστικής. Προϋπη¬ 
ρεσία. (άπαντα αποδεικνυόμενα). 

12 

12.1 Καταμετρητές - υδρομετρητές 
α) Ειδικά προσόντα: 


Απολυτήριο Λυκείου 
β) Ιδιαίτερα προσόντα: 

Γνώση Χειρισμού Η/Υ. Άδεια οδήγησης αυτοκινήτου. 

12.2 Ηλεκτρολόγοι 
α) Ειδικά προσόντα: 

Πτυχίο μέσης τεχνικής σχολής και προβλεπόμενης από 
τον νόμο αντίστοιχη άδεια ηλεκτρολόγου, 
β) Ιδιαίτερα προσόντα: 

Αποδεικνυόμενη εμπειρία στη ειδικότητα. Άδεια οδήγη¬ 
σης αυτοκινήτου. 

12.3 Τεχνίτης Μηχανουργός 
α) Ειδικά προσόντα: 

Πτυχίο μέσης τεχνικής σχολής και προβλεπόμενης από 
τον νόμο αντίστοιχης άδειας μηχανουργού. 
β) Ιδιαίτερα προσόντα: 

Αποδεικνυόμενη εμπειρία στη ειδικότητα. Άδεια οδήγη¬ 
σης αυτοκινήτου. 

12.4 Οδηγός Αυτοκινήτων 
α) Ειδικά προσόντα: 

Επαγγελματική άδεια οδήγησης αυτοκινήτου 
β) Ιδιαίτερα προσόντα: 

Αποδεικνυόμενη εμπειρία στην ειδικότητα τουλάχιστον 
τριετής. 

12.5 Τεχνίτης Υδραυλικός 
α) Ειδικά προσόντα: 

Πτυχίο μέσης τεχνικής σχολής ή τεχνικού λυκείου της 
αντίστοιχης ειδικότητας ή διετής τουλάχιστον εμπειρία 
αποδεικνυόμενη. 
β) Ιδιαίτερα προσόντα: 

Αποδεικνυόμενη εμπειρία στη ειδικότητα. Άδεια οδήγη¬ 
σης αυτοκινήτου. 

Κλητήρας γενικών καθηκόντων. 

Στα ειδικά προσόντα: απολυτήριο τριτάξιου γυμνασίου 
ή δημοτικού-εμπειρία- άδεια οδήγησης μοτοποδηλάτου. 

12.6 Χειριστής Μηχανημάτων έργων 
α) Ειδικά προσόντα: 

Άδεια χειριστού εσκαπτικών και οδοποιητικών μηχανη¬ 
μάτων 

β) Ιδιαίτερα προσόντα: 

Αποδεικνυόμενη διετής τουλάχιστον εμπειρία. 

12.7 Τεχνίτες υπονόμων και οικοδομικών έργων 
α) Ειδικά προσόντα: 

Πτυχίο Τεχνικής Σχολής αντίστοιχης ειδικότητας ανα¬ 
γνωρισμένης από το κράτος ή πενταετής προϋπηρεσία 
σε εργοδότη, 
β) Ιδιαίτερα προσόντα: 

Εμπειρία σε παρόμοια εργασία. Άδεια οδήγησης αυτο¬ 
κινήτου. 

12.8 Τεχνίτης Υδρομέτρων 
α) Ειδικά προσόντα: 

Εφαρμοστής - συντηρητής, απόφοιτος μέσης τεχνικής 
σχολής ή πενταετή τουλάχιστον εμπειρία, 
β) Ιδιαίτερα προσόντα: 

Εμπειρία σε παρόμοια εργασία. Άδεια οδήγησης αυτο¬ 
κινήτου. 

12.9 Κλητήρας γενικών καθηκόντων 
α) Ειδικά προσόντα 

Απολυτήριο τριτάξιου γυμνασίου ή δημοτικού - εμπει¬ 
ρία - άδεια οδήγησης μοτοποδηλάτου. 

12.10 Καθαρίστρια 
α) Ειδικά προσόντα: 

Απολυτήριο τριτάξιου γυμνασίου ή δημοτικού - εμπει¬ 
ρία σε παρόμοια εργασία. 




4464 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12.11 Κλάδος ΥΕ Εργατών (Ύδρευσης - Αποχέτευσης - 
Εγκατάστασης Επεξεργασίας Λυμάτων). 

α) Ειδικά προσόντα: 

Απολυτήριο Δημοτικού Σχολείου. 

β) Ιδιαίτερα προσόντα: 

Εμπειρία, άδεια οδήγησης αυτοκινήτου. 

Άρθρο 46ο 

Ανώτατος αριθμός προσωπικού 

1.0 ανώτατος αριθμός προσωπικού που μπορεί να υπη¬ 
ρετεί στη Δ.Ε.Υ.Α.Κ.Α.Γ. δεν μπορεί σε καμιά περίπτωση 
να υπερβαίνει τον αριθμό των θέσεων που προβλέπονται 
στο άρθρο 44του παρόντος οργανισμού. 

Για την εξεύρεση του αριθμού του υπηρετούντος προ¬ 
σωπικού αθροίζονται οι θέσεις: 

- του προσωπικού που κατέχει οργανικές θέσεις 

- του προσωπικού ιδιωτικού δικαίου που υπηρετούσε 
στην υπηρεσία ύδρευσης και αποχέτευσης του Δήμου και 
κατέστη προσωπικό της επιχείρησης 

- του τακτικού διαβαθμισμένου προσωπικού της υπηρε¬ 
σίας ύδρευσης και αποχέτευσης του Δήμου που μετατά¬ 
χθηκε στην Δ.Ε.Υ.Α.Κ.Α.Γ. 

Δηλαδή το άθροισμα των θέσεων του προσωπικού που 
αναφέραμε ανωτέρω δεν μπορεί σε καμιά περίπτωση να 
υπερβαίνειτον αριθμό των θέσεωντου άρθρου 44του ορ¬ 
γανισμού. 

2. Στις παραπάνω θέσεις δεν λαμβάνεται υπόψη ο αριθ¬ 
μός του προσωπικού που τυχόν υπηρετεί σε κάθε δεδο¬ 
μένη στιγμή με σύμβαση εργασίας ιδιωτικού δικαίου ορι¬ 
σμένου χρόνου ή με μίσθωση έργου. 

3. Οι θέσεις εργασίας που αναφέρονται στο άρθρο 44 
δεν είναι απαραίτητο να καλύπτονται όλες και η στελέχω- 
ση των διαφόρων επιχειρησιακών μονάδων με τακτικό 
προσωπικό γίνεται ανάλογα με τις υπάρχουσες ανάγκες, 
μετά από σχετική απόφαση του Δ.Σ της Δ.Ε.Υ.Α.Κ.Α.Γ. 

ΚΑΘΗΚΟΝΤΑ ΠΕΡΙΟΡΙΣΜΟΙ ΚΑΙ ΑΣΤΙΚΗ ΕΥΘΥΝΗ 
ΤΟΥ ΠΡΟΣΩΠΙΚΟΥ ΤΗΣ Δ.Ε.Υ.Α.Κ.Α.Γ. 

ΘΕΜΕΛΙΩΔΗ ΚΑΘΗΚΟΝΤΑ 

Άρθρο 47ο 

Νομιμότης υπηρεσιακών ενεργειών 

1. Ο απασχολούμενος στη Δ.Ε.Υ.Α.Κ.Α.Γ. είναι υπεύθυ¬ 
νος για την εκτέλεση των καθηκόντων του και την νομιμό¬ 
τητα των ενεργειών του. 

2. Ο εργαζόμενος οφείλει να υπακούει στις εντολές των 
προϊσταμένων του. 

3. Σε περίπτωση που η εντολή είναι παράνομη ο εργαζό¬ 
μενος χωρίς αναβολή οφείλει να το αναφέρει στον προϊστά¬ 
μενό του (διατάξαντα) και εφόσον υπάρχει εμμονή από 
πλευράς διατάξαντος οφείλει να εκτελέσειτην εντολή με ευ¬ 
θύνη του προϊσταμένου του. Με ευθύνη του προϊσταμένου 
ή έγγραφη αναφοράτου εργαζομένου τίθεται υπόψητου Δι¬ 
ευθυντή Υπηρεσίας προς επίλυση και σε περίπτωση μη δι- 
ευθέτησηςτου ζητήματος τίθεται υπόψη του Γεν. Διευθυντή 
της Δ.Ε.Υ.Α.Κ.Α.Γ. για οριστική επίλυση του θέματος. 

Άρθρο 48ο 

Ώρες εργασίας και ημέρες εργασίας 

1. Για τις ώρες της εβδομαδιαίας εργασίας του προσω¬ 
πικού που απασχολείται με σχέση εργασίας ιδιωτικού δι¬ 
καίου ισχύουν οι διατάξεις της Εργατικής Νομοθεσίας. 
Σήμερα το ωράριο είναι 40 ώρες ανά εβδομάδα. 


2. Η εβδομαδιαία απασχόληση του προσωπικού ύστε¬ 
ρα από απόφαση του Διοικητικού Συμβουλίου της 
Δ.Ε.Υ.Α.Κ.Α.Γ. μπορεί να φτάσει μέχρι τις (48) σαράντα 
οκτώ ώρες. Η επιπλέον αυτή απασχόληση χαρακτηρίζε¬ 
ται σαν υπερεργασία σύμφωνα με το άρθρο 649 του Α. Κ 
και καταβάλλεται στους εργασθέντες συμπληρωματική 
αμοιβή προσαυξημένη κατά τα ποσοστά που ορίζονται 
από την εργατική Νομοθεσία. Για τις επιπλέον των σα¬ 
ράντα οκτώ (48) εργασία η οποία χαρακτηρίζεται υπε¬ 
ρωρία ισχύουν τα οριζόμενα από την εργατική Νομοθε¬ 
σία. 

3. Ημέρες εργασίας είναι αυτές που ισχύουν για τους 
μόνιμους υπαλλήλους του Δήμου Αγίου Γεωργίου. 

Άρθρο 49ο 
Διαγωγή 

1. Οι υπάλληλοι της Δ.Ε.Υ.Α.Κ.Α.Γ οφείλουν να διάγουν 
εντός και εκτός της υπηρεσίας κατά τρόπο ώστε να καθί¬ 
στανται άξιοι της κοινής εμπιστοσύνης και εκτίμησης. 

2. Οι υπάλληλοι οφείλουν να συμπεριφέρονται με ευγέ¬ 
νεια και προθυμία προς τους πολίτες. 

Άρθρο 50ο 

Άσκηση ιδιωτικού έργου με αμοιβή 

Η άσκηση ιδιωτικού έργου με αμοιβή από τους υπαλλή¬ 
λους της Δ.Ε.Υ.Α.Κ.Α.Γ απαγορεύεται. 

Άρθρο 51ο 

Αστική ευθύνη υπαλλήλων 

1.0 απασχολούμενος στη Δ.Ε.Υ.Α.Κ.Α.Γευθύνεται απέ¬ 
ναντι στην επιχείρηση για κάθε ζημία την οποία προξένη¬ 
σε σε αυτή από δόλο ή βαριά αμέλεια κατά την εκτέλεση 
των καθηκόντων του, καθώς και για τις αποζημιώσεις στις 
οποίες υποβλήθηκε η επιχείρηση έναντι τρίτων εξαιτίας 
παράνομων πράξεων ή παραλείψεών του, κατά την εκτέ¬ 
λεση των καθηκόντων του, οι οποίες επίσης έγιναν από 
δόλο ή βαριά αμέλεια. 

2. Το Διοικητικό Συμβούλιο σε κάθε περίπτωση και εκτι¬ 
μώντας τις κάθε φορά ειδικές συνθήκες και περιστάσεις 
καταλογίζει στον υπάλληλο τη ζημία που επήλθε στην επι¬ 
χείρηση ή την αποζημίωση στην οποία υπεβλήθη η επιχεί- 
ρηση. 

3. Το δικαίωμα της επιχείρησης προς αποζημίωση ένα¬ 
ντι του υπαλλήλου παραγράφεται μετά τριετία από τότε 
που προκλήθηκε η ζημιά. 

Άρθρο 52ο 

Δοκιμαστική υπηρεσία 

Ο προσλαμβανόμενος διανύει ετήσια δοκιμαστική υπη¬ 
ρεσία κατά την διάρκεια της οποίας μπορεί να απολυθεί 
με αιτιολογημένη απόφαση του Διοικητικού Συμβουλίου 
για λόγους που ανάγονται στην υπηρεσία του. Εάν ο προ¬ 
σλαμβανόμενος πριν την κατάληψη της οργανικής θέσης 
απασχολήθηκε στην Δ.Ε.Υ.Α.Κ.Α.Γ με σχέση εργασίας 
ορισμένου χρόνου, ο χρόνος απασχόλησής του λαμβάνε- 
ται υπόψη στην ετήσια δοκιμαστική υπηρεσία. 

Σε ένα μήνα από την συμπλήρωση της δοκιμαστικής 
υπηρεσίας το Διοικητικό Συμβούλιο υποχρεούται να απο- 
φανθεί αν ο προσληφθείς είναι υπάλληλος προς συνέχιση 
της παροχής υπηρεσιώντου. 

Ο κατά τις παραγράφους 1 και 2 κριθείς απολυτέος ή 
ακατάλληλος για συνέχιση της παροχής των υπηρεσιών 
του απολύεται αυτοδίκαια. 

Άρθρο 53ο 
Μισθός - Αποδοχές 

Οι αποδοχές του προσωπικού της επιχείρησης που 
υπηρετεί σε οργανικές θέσεις καθορίζεται σύμφωνα με 
το Ν. 1505/84 όπως τροποποιήθηκε με τον 1810/88 και 
σύμφωνα με την νομοθεσία που θα ισχύει κάθε φορά για 
το μόνιμο προσωπικό των Ο.Τ.Α. Ώς υπηρεσία για την κα¬ 
τάταξη του προσωπικού στα μισθολογικά κλιμάκια και για 
την χορήγηση του επιδόματος χρόνου υπηρεσίας υπολο¬ 
γίζεται η αποδεικνυόμενη προϋπηρεσία στο Δημόσιο. 
Ν.Π.Δ.Δ., Ο.Τ.Α. ήτου ιδιωτικού τομέα επιπλέον των περι¬ 
πτώσεων που αναφέρονται στο άρθρο 16 του Ν. 
1505/1984 εφόσον αποτέλεσε κριτήριο κατά την προκή¬ 
ρυξη των οργανικών θέσεων. Αποδεικνυόμενη θεωρείται 
η προϋπηρεσία στον ιδιωτικό τομέα (εφόσον υπάρχει συ- 
σχέτιση της προϋπηρεσίας με το αντικείμενο της κατα¬ 
λαμβανόμενης οργανικής θέσης σε σχέση με το πτυχίο ή 
την ειδικότητα) από λήψεως πτυχίου ή ειδικότητας μη 
υπερβαίνουσα την δεκαετία. 

Για το εργατοτεχνικό προσωπικό που εντάχθηκε από 
την υπηρεσία ύδρευσης-αποχέτευσης του Δήμου στη 
Δ.Ε.Υ.Α.Κ.Α.Γ. οι αποδοχές που ορίζονται σύμφωνα με 
την κάθε φορά ισχύουσα ειδική Συλλογική Σύμβαση Ερ¬ 
γασίας του προσωπικού των Ο.Τ.Α. 

Το προσωπικό της παραγράφου 2 εφόσον το επιθυμεί 
μπορεί να καταταχθεί στα κλιμάκια τα προβλεπόμενα από 
το Ν. 1505/84 και 1810/88. Αυτό μπορεί να γίνει εντός τε- 
τραμήνου από τη δημοσίευση στην Εφημερίδα της Κυ- 
βερνήσεωςτου Ο.Ε.Υ. της Επιχείρησης. Γιατην κατάταξη 
του προσωπικού αυτού ως προϋπηρεσία προσμετράται ο 
χρόνος υπηρεσίας που είχαν ως προσωπικό των Ο.Τ.Α. ή 
του Δημοσίου. 

Τα μισθολογικά κλιμάκια, τα χρονοεπιδόματα κ.λπ. χο¬ 
ρηγούνται στο προσωπικό της Δ.Ε.Υ.Α.Κ.Α.Γ με απόφαση 
του Προέδρου του Διοικητικού Συμβουλίου. 

Οι αποδοχέςτου Γ ενικού Διευθυντή και των Διευθυντών 
Υπηρεσιών καθορίζονται και αναπροσαρμόζονται ετη- 
σίως με αιτιολογημένη απόφαση του Διοικητικού Συμ¬ 
βουλίου. Οι εν λόγω αποδοχές δεν πρέπει να υπολείπο¬ 
νται σε καμιά περίπτωση των αποδοχών που προκύπτουν 
σύμφωνα με το Ν. 1505/84 και 1810/88. 

Άρθρο 54ο 

Μισθολογική κατάταξη προσωπικού 

Κάθε μισθωτός κατατάσσεται στο μισθολογικά κλιμάκιο 
της ειδικότητας, κατηγορίας και κλάδου της ανάλογης 
θέσης σύμφωνα με όσα προβλέπονται στο Ν. 1501/1984, 
όπως τροποποιήθηκε μεταγενέστερα. 

Ο προσλαμβανόμενος ανάλογα με τα ειδικά και ιδιαίτε¬ 
ρα προσόντα του κατατάσσεται στο αντίστοιχο μισθολο- 
γικό κλιμάκιο και παίρνει τις αποδοχές του εισαγωγικού 
κλιμακίου. 

Η κατάταξη του προσλαμβανόμενου στο αντίστοιχο μι- 
σθολογικό κλιμάκιο γίνεται με απόφαση του Προέδρου 
του Διοικητικού Συμβουλίου. 

Άρθρο 55ο 
Έναρξη μισθοδοσίας 

Η επί του μισθού αξίωση του υπαλλήλου γεννάται από 
της εγκαταστάσεώς του στη θέση του, προσηκόντως βε- 
βαιούμενης. 


Άρθρο 56ο 

Υπερωριακή εργασία - οδοιπορικά έξοδα - επιδόματα 

Η υπερωριακή απασχόληση επιτρέπεται για την αντιμε¬ 
τώπιση εκτάκτων και επειγουσών αναγκών εφαρμοζομέ- 
νων των εκάστοτε ισχυουσών διατάξεων της εργατικής 
νομοθεσίας. Η υπερωριακή απασχόληση ορίζεται με από¬ 
φαση του Διοικητικού Συμβουλίου. 

Η απασχόληση των μισθωτών σε άλλο τόπο μακριά από 
την έδρα τους επιτρέπεται κατόπιν αποφάσεως του Διοι¬ 
κητικού Συμβουλίου. Η επιχείρηση στις περιπτώσεις αυ¬ 
τές είναι υποχρεωμένη να καταβάλλει στον μισθωτό τα 
προβλεπόμενα από την εργατική νομοθεσία. Το Δ.Σ. της 
επιχείρησης με απόφασή του μπορεί να ορίσει άλλη απο¬ 
ζημίωση η οποία σε καμιά περίπτωση δεν μπορεί να υπο¬ 
λείπεται της καθορισμένης από την εργατική νομοθεσία. 

Το Δ/κό συμβούλιο της Δ.Ε.Υ.Α.Κ.Α. Γ ορίζει σε κάθε πε¬ 
ρίπτωση με απόφασή του και μετά από πρόταση του Γενι¬ 
κού Δ/ντή τις αποζημιώσεις και τα οδοιπορικά έξοδα που 
καταβάλλονται για εκτέλεση υπηρεσίας εκτός της έδρας 
της Επιχείρησης. 

Στο προσωπικό που κατέχει οργανικές θέσεις και σε 
εκείνο που διάλεξε την κατάταξή του στα μισθολογικά κλι¬ 
μάκια του Ν. 1505/1984 (παρ.3 άρθρου 53), χορηγούνται 
τα εξής επιδόματα: 

Το επίδομα των οικογενειακών βαρών του άρθρου 11 
του Ν. 1505/84 καταβάλλεται και στους δύο συζύγους. 

Επίδομα ανθυγιεινής εργασίας στο προσωπικό που ερ¬ 
γάζεται σε ανθυγιεινούς χώρους και σε ποσοστό 25% επί 
του βασικού τους μισθού. 

Επίδομα επικίνδυνης εργασίας στο προσωπικό που ερ¬ 
γάζεται σε επικίνδυνους χώρους και σε ποσοστό 15% επί 
του βασικού τους μισθού. 

Το επίδομα αυτό χορηγείται αποκλειστικά στους απα¬ 
σχολούμενους εκτόςτων γραφείων διοίκησης με τεχνικές 
και εργατικές εργασίες. 

Οι χώροι ανθυγιεινής και επικίνδυνης εργασίας θα προ- 
ταθούν από το Δ.Σ. των εργαζομένων και θα επιβεβαιω¬ 
θούν από το Δ.Σ. της Δ.Ε.Υ.Α.Κ.Α.Γ 

Επίδομα διαχειριστικών λαθών σύμφωνα με το αντίστοι¬ 
χο ποσό που χορηγείται στο μόνιμο προσωπικό των Ο.Τ.Α. 

Επίδομα για την σύνταξη του τεχνικού προγράμματος 
στο προσωπικό, που εργάσθηκε για την σύνταξή του που 
είναι ίσο με το 100% των ακαθάριστων αποδοχών για τον 
Γεν. Διευθυντή και τον Διευθυντή Τεχνικής Υπηρεσίας. 
Επίδομα για την σύνταξη του τεχνικού προγράμματος 
στο προσωπικό που εργάσθηκε για την σύνταξή του που 
είναι ίσο με το 50% των ακαθάριστων αποδοχών για τους 
Προϊστάμενους Τμημάτων της Τεχνικής Υπηρεσίας. Το 
τεχνικό επίδομα θα καταβάλλεται εντός μηνός μετά την 
έγκρισή του. 

Επίδομα ισολογισμού στο προσωπικό του λογιστηρίου 
που ασχολείται αποκλειστικά με τη σύνταξη του ισολογι¬ 
σμού της επιχείρησης και στον Διευθυντή Δ.Ο.Υ. που κα¬ 
ταρτίζει και υπογράφει τον ισολογισμό, που είναι, για μεν 
τον Δ/ντή Δ.Ο.Υ. ποσό ίσο με το 100% των ακαθάριστων 
αποδοχώντου, για δετό Προσωπικό του Λογιστηρίου πο¬ 
σό ίσο με το 50% των ακαθάριστων αποδοχών τους. 

Το επίδομα ισολογισμού θα καταβάλλεται εντός μηνός 
μετά την έγκριση του ισολογισμού. 

Επίδομα θέσης χορηγείται: 

3.7.α. Στον Γεν. Διευθυντή 10% επί των ακαθάριστων 
αποδοχώντου. 

3.7. β. Στους Διευθυντές Υπηρεσιών 7% επί των ακαθά¬ 
ριστων αποδοχών τους. 

3.7. γ. 20% στους Πρ/νους τμημάτων επί του βασικού 
τους μισθού. 

3.7. δ. 10% στους υπευθύνους γραφείων, συνεργείων 
επί του βασικού τους μισθού. 

3.7. ε. Στους με (ΠΕ) μηχανικούς της Τεχνικής Υπηρε¬ 
σίας που έχουν την επίβλεψη έργων χορηγείται τεχνικό 
επίδομα ίσο 5% επί των ακαθάριστων αποδοχών τους. 
Στους με (ΤΕ) μηχανικούς της Τεχνικής Υπηρεσίας που 
έχουν την επίβλεψη έργων χορηγείται τεχνικό επίδομα 
ίσο 2,5% επί των ακαθάριστων αποδοχών τους. 

3.7. στ. Στους με (Π.Ε.) Οικονομικούς επιστήμονες της 
Διοικητικής και Οικονομικής Υπηρεσίας που διαχειρίζο¬ 
νται τα χρηματικά διαθέσιμα της υπηρεσίας, των δανείων, 
των επιδοτήσεων χορηγείται επίδομα οικονομικής υπευ¬ 
θυνότητας ίσο με 6% ακαθαρίστων αποδοχών τους. 
Στους με (Τ.Ε.) οικονομικούς επιστήμονες της Διοικητι¬ 
κής και Οικονομικής Υπηρεσίας που διαχειρίζονται τα 
χρηματικά διαθέσιμα της υπηρεσίας, των δανείων, των 
επιδοτήσεων χορηγείται επίδομα οικονομικής υπευθυνό¬ 
τητας ίσο με 2,5% επί των ακαθάριστων αποδοχών τους. 

3.8. Επίδομα 10% επί του βασικού τους μισθού: 

3.8. α. Στο προσωπικό της μηχανογράφησης. 

3.8. β. Στους δακτυλογράφους - χειριστές-ριες με απο¬ 
κλειστική απασχόληση Η/Υ. 

3.8. γ. Στους υπευθύνους γραφείων, τμημάτων, 
πρ/νους, εφόσον έχουν άμεση ενασχόληση με Η/Υ. 

3.8. δ. Στους τεχνίτες ή εργάτες (και όχι στους με ειδι¬ 
κότητα οδηγούς) για τη χρήση των αυτ/των της επιχείρη¬ 
σης. 

3.9. Στους εργαζόμενους που διατελούν εν χηρεία λό¬ 
γω θανάτου ή διαζυγίου και εφόσον υπάρχει επιμέλεια τέ¬ 
κνων χορηγείται επίδομα οικογενειακών βαρών σε ποσο¬ 
στό 10% επί του βασικού μισθού επιπλέον των περιπτώ¬ 
σεων του άρθρου ΙΟτουΝ. 1505/1984. 

ΤοΔ/κό συμβούλιο της Δ.Ε.Υ.Α.Κ.Α.Γ μπορεί με απόφα¬ 
σή του: 

3.10. α. Να προσαυξάνει τις ακαθάριστες αποδοχές των 
εργαζομένων κατά περίπτωση με ποσοστά προσαύξησης 
κυμαινόμενα από 1% έως 50% μετά από απόφαση του 
Δ·Σ. της Δ.Ε.Υ Α.Κ.Α.Γ 

3.10. β. Μέσα στο πλαίσιο του εγκεκριμένου προϋπολο¬ 
γισμού με απόφαση του Δ.Σ. είναι δυνατό να δοθεί πριμ 
παραγωγικότητας στους εργαζόμενους κατά περίπτωση 
σε ορισμένη χρονική διάρκεια και σε απόλυτο ποσό που 
καθορίζεται από το Δ.Σ. της Δ.Ε.Υ.Α.Κ.Α.Γ 

Τα παραπάνω που περιέχονται στις παραγράφους 

3.10.α. και 3.10.β. ισχύουν για όλο το προσωπικό. 

Άρθρο 57ο 
Παροχές σε είδος 

Κατά έτος δίνονται παροχές σε είδη ένδυσης, υπόδη¬ 
σης όπως αυτά αναφέρονται στις παραγράφους 1.2 του 
άρθρου 8 της από 21/6/84 ΕΣΣΕ των ΟΤΑ (ΦΕΚ 446/13/4- 
7-84). 

Δίδεται ένα κουτί γάλα για κάθε ημερομίσθιο δεδου¬ 
λευμένο στο εργατοτεχνικό προσωπικό. 

Τα είδη της παραγράφου (1) επιλέγονται από την επι¬ 
τροπή προμηθειών της Δ.Ε.Υ.Α.Κ.Α.Γ σε συνεργασία με 
τους εργαζόμενους και δύναται ύστερα από απόφαση 
του Δ.Σ. της επιχείρησης να δοθούν όλα ή μέρος αυτών (η 
αντίστοιχη αξία τους) σε χρήμα. 


Άρθρο 58ο 
Περικοπή Αποδοχών 

Για εργασία που δεν προσφέρθηκε εξαιτίας του υπαλ¬ 
λήλου δεν οφείλονται αποδοχές. 

Ο υπάλληλος διατηρεί την αξίωση για αποδοχές αν κω¬ 
λύεται να εργασθεί εξαιτίας σπουδαίου λόγου κατά τα 
ισχύοντα στην εργατική νομοθεσία. 

Οποιοδήποτε ποσό το οποίο ο υπάλληλος δικαιούται να 
λάβει κατά τη διάρκεια του κωλύματος, λόγω υποχρεωτι¬ 
κής από το νόμο ασφάλισης εκπίπτεται από τις οφειλόμε- 
νες αποδοχές. 

Άρθρο 59ο 

Αναγγελία κωλύματος 

Ο προσληφθείς υποχρεούται να αναγγείλει στην επιχεί¬ 
ρηση κάθε κώλυμα προς παροχή εργασίας. 

Αν το κώλυμα συνίσταται σε ασθένεια ο προσληφθείς 
υποχρεούται να προσκομίσει στην υπηρεσία βεβαίωση 
ιατρού κ.λπ. του οικείου ασφαλιστικού οργανισμού στην 
οποία θα πιστοποιείται η ικανότητα προς εργασία καθώς 
και η πιθανή διάρκεια του κωλύματος. 

Η διαδικασία που τηρείται σε κάθε περίπτωση καθώς 
επίσης και τα χρονικά όρια της απουσίας λόγω ασθένειας 
είναι τα προβλεπόμενα από την εργατική νομοθεσία. 

Όσες φορές, κατά τις κείμενες διατάξεις δεν οφείλο¬ 
νται αποδοχές, η περικοπή αυτών ενεργείται με πράξη 
του Προέδρου του Διοικητικού Συμβουλίου. Η ανωτέρω 
πράξη κοινοποιείται με απόδειξη στον ενδιαφερόμενο, 
στο γρ. προσωπικού, στο λογιστήριο και στο ταμείο. 

Άρθρο 60ο 
Άδειες 

1. Για τις άδειες (κανονική, χωρίς αποδοχές, εκπαιδευ¬ 
τική, άδεια γάμου, μητρότητας, τοκετού, γονικής μέρι¬ 
μνας και ανατροφής) και το χρόνο εργασίας ισχύουν οι 
διατάξεις της εργατικής νομοθεσίας. 

Οι ώρες έναρξης και λήξης της εργασίας ορίζονται ανά¬ 
λογα με τις συνθήκες και τον τρόπο απασχόλησης τη- 
ρουμένων των διατάξεων της εργατικής νομοθεσίας. 

2. Ο Πρόεδρος της Δ.Ε.Υ.Α.Κ.Α.Γ με εισήγηση των Δι¬ 
ευθυντών υπηρεσιών καθορίζειτην εποχή χορήγησης της 
άδειας και τη σειρά προτεραιότητας των δικαιουμένων, 
λαμβάνοντας υπόψη την ομαλή λειτουργία της επιχείρη¬ 
σης και μέσα στα χρονικά όρια που ορίζει η εργατική νο¬ 
μοθεσία. 

3. Οι κανονικές άδειες είναι υποχρεωτικές για το προ¬ 
σωπικό. 

4. Η άδεια μπορεί να ανακληθείγιαεξαιρετικούςλόγους 
που ανάγονται σε κάλυψη αναγκώντης υπηρεσίας, οπωσ¬ 
δήποτε όμως θα χορηγηθεί μέσα στο εργασιακό έτος. 

Σε εξαιρετικές περιπτώσεις χορηγείται άδεια στον ερ¬ 
γαζόμενο σύζυγο ή στη σύζυγο μέχρι και ένα χρόνο χωρίς 
αποδοχές εφόσον έχουν παιδιά που παρουσιάζουν σοβα¬ 
ρή ασθένεια διαπιστωμένη από την αρμόδια υγειονομική 
επιτροπή του Ι.Κ.Α. ή αρμόδιου φορέα. 

Σε εξαιρετικές περιπτώσεις και εφόσον οι ανάγκες της 
υπηρεσίας το επιτρέπουν μπορεί να χορηγείται στο προ¬ 
σωπικό της επιχείρησης μετά από αίτησή του άδεια άνευ 
αποδοχών μέχρι και ένδεκα (11) εργάσιμες ημέρες για κά¬ 
θε ημερολογιακό έτος. 

Στους συνδικαλιστές χορηγείται άδεια με αποδοχές 
σύμφωνα με τα όσα προβλέπονται από το Ν. 1254/82. 

Άρθρο 61ο 

Ιδιωτική Ασφάλιση προσωπικού 

Η Δημοτική Επιχείρηση Ύδρευσης - Αποχέτευσης πέρα 
από την υποχρεωτική ασφάλιση στους αρμόδιους φορείς 
είναι δυνατό με απόφαση του Διοικητικού Συμβουλίου της 
Επιχείρησης να παρέχει προς το οργανικό προσωπικό 
που ασχολείται σε εργασίες εκτός γραφείων, αλλά και 
στο λοιπό οργανικό προσωπικό ιδιωτική ασφάλιση, για 
λόγους που ανάγονται στην ασφάλεια των εργαζομένων 
αλλά και στην κάλυψη πρόσθετων αναγκών. 

Το πρόγραμμα θα επιλεγεί από κοινού μεταξύ 
Δ.Ε.Υ.Α.Κ.Α.Γ και σωματείου. Η συμμετοχή των μελών στο 
πρόγραμμα ομαδικής ασφάλισης θα είναι προαιρετική 
και ταυτόχρονα με την αποδοχή του κάθε ενδιαφερομέ¬ 
νου του προγράμματος. 

Στα στελέχη της Επιχείρησης είναι δυνατό με απόφαση 
του Διοικητικού Συμβουλίου της Επιχείρησης να παρέχε¬ 
ται πρόσθετη συνταξιοδοτική ασφάλιση σε ιδιωτική 
ασφαλιστική Εταιρία. 

Εργαζόμενος που απολύθηκε οριστικά από την 
Δ.Ε.Υ.Α.Κ.Α.Γ. για πειθαρχικό παράπτωμα και δεν επανα- 
προσλήφθηκε παύει να συμμετέχει σε πρόγραμμα ασφά¬ 
λισης των εργαζομένων της Επιχείρησης. 

ΜΕΤΑΒΟΛΕΣ ΣΤΗΝ ΚΑΤΑΣΤΑΣΗ ΤΟΥ ΥΠΑΛΛΗΛΟΥ 

Άρθρο 62ο 

Τοποθέτηση 

Η τοποθέτηση του προσωπικού στις προς πλήρωση κε¬ 
νές οργανικές θέσεις ενεργείται με απόφαση του Προέ¬ 
δρου του Διοικητικού Συμβουλίου της Επιχείρησης. 

Άρθρο 63ο 

Μετακίνηση 

Απλή μετακίνηση του προσωπικού σε άλλη θέση που 
απαιτούνται τα αυτά προσόντα γίνεται με απόφαση του 
Διευθυντή Υπηρεσιών την οποία και κοινοποιεί προς την 
υπηρεσία. 

Άρθρο 64ο 
Μετάταξη 

Μεταβολή του κλάδου ή της κατηγορίας ή της ειδικότη¬ 
τας που ανήκει ο μισθωτός γίνεται από το Διοικητικό Συμ¬ 
βούλιο της Επιχείρησης ύστερα από αίτηση του ενδιαφε¬ 
ρομένου, εφόσον υπάρχει κενή οργανική θέση και ο με¬ 
τατασσόμενος έχει τα προσόντα για την κατάληψη της 
θέσης στην οποία μετατάσσεται. 

Ο μετατασσόμενος κατατάσσεται στο αντίστοιχο εισα¬ 
γωγικό μισθολογικό κλιμάκιο του κλάδου κατηγορίας και 
ειδικότητας που μετατάσσεται. 

Άρθρο 65ο 
Ατομικοί φάκελοι 

Για κάθε υπάλληλο της Δ.Ε.Υ.Α.Κ.Α.Γ. τηρείται φάκελος 
που περιλαμβάνει όλα τα αναγκαία στοιχεία τα οποία 
αφορούν την υπηρεσιακή κατάστασή του καιτις εκθέσεις 
των ουσιαστικών προσόντων. 

Κάθε φάκελος περιέχει τους εξής υποφακέλους: 

υπηρεσιακών μεταβολών γραμματικών γνώσεων και 
λοιπών προσόντων πειθαρχικών ποινών αδειών και υπη¬ 
ρεσιακών εκθέσεων. 

3. Η φροντίδα για τη σύνταξη των φακέλων και την ενη¬ 
μέρωσή τους ανήκει στο γραφείο προσωπικού. 


Άρθρο 66ο 

Αξιολόγηση προσωπικού 

Γ ια κάθε εργαζόμενο που κατέχει οργανική θέση στη 
Δ.Ε.Υ.Α.Κ.Α.Γ τηρείται φύλλο αξιολόγησης που συντάσ- 
σεται κάθε Ιανουάριο για τον χρόνο που πέρασε. 

Το φύλλο αξιολόγησης συμπληρώνεται και βαθμολο¬ 
γείται από τον άμεσο προϊστάμενο του εργαζομένου, τον 
Διευθυντή υπηρεσιών και τον Γεν. Διευθυντή. Τα φύλλα 
αξιολόγησης των Διευθυντών υπηρεσιών συμπληρώνει ο 
Γεν. Διευθυντής. 

Η ενημέρωση των εργαζομένων επί του περιεχομένου 
του φύλλου αξιολόγησης είναι υποχρεωτική. 

Μέσα σε δεκαπέντε (15) ημέρες από την ενημέρωση ο 
εργαζόμενος έχει δικαίωμα να υποβάλλει ένσταση κατά 
του φύλλου αξιολόγησης και να εμφανισθεί ενώπιον επι¬ 
τροπής η οποία θα απαρτίζεται από δύο μέλη του Διοικη¬ 
τικού Συμβουλίου και έναν εργαζόμενο που ορίζει το Δ.Σ. 
του σωματείου, η οποία αποφαίνεται σχετικώς επί της εν- 
στάσεως του εργαζομένου. 

Η επιτροπή ενημερώνει για το αποτέλεσμα το Διοικητι¬ 
κό Συμβούλιο μέσα σε 30 ημέρες απάτην υποβολή της έν¬ 
στασης. Το Διοικητικό Συμβούλιο με απόφασή του μπορεί 
στη συνέχεια να αναβαθμολογήσει το φύλλο αξιολόγη¬ 
σης. 

Τα φύλλα αξιολόγησης προσωπικού φυλάσσονται στον 
προσωπικό φάκελο του κάθε εργαζομένου και θα λαμβά- 
νεται υπόψη σε όλες τις μετέπειτα εξελίξεις του, δηλαδή: 

για προαγωγή σε θέση υπευθύνου προϊσταμένου 

για μετάταξή του σε άλλη οργανική θέση της υπηρεσίας 
και 

για την αύξηση των αποδοχών του. 

Άρθρο 67ο 

Ηθικές και υλικές αμοιβές 

Για εξαιρετικές πράξεις κατά την εκτέλεση της υπηρε¬ 
σίας ή για την εξαίρετη επίδοση, πέρα από την επιβαλλό¬ 
μενη, μπορεί με απόφαση του Διοικητικού Συμβουλίου να 
απονέμεται στους εργαζόμενους στη Δ.Ε.Υ.Α.Κ.Α.Γ ανά¬ 
λογα της προσφερθείσης υπηρεσίας οι παρακάτω ηθικές 
αμοιβές: 

εύφημος μνεία και 

έπαινος 

Οι ηθικές αμοιβές ανακοινώνονται σε όλο το προσωπι¬ 
κό και δημοσιεύονται στον τοπικό τύπο. 

Με απόφαση του Διοικητικού Συμβουλίου η ηθική αμοι¬ 
βή μπορεί να συνοδεύεται και με υλική. Με την ίδια από¬ 
φαση καθορίζεται και το ύψος αυτής. 

Με απόφαση του Διοικητικού Συμβουλίου της επιχείρη¬ 
σης μπορεί να δοθεί πριμ παραγωγικότητας προς τους 
εργαζόμενους της Δ.Ε.Υ.Α.Κ.Α.Γ. 

ΚΑΘΗΚΟΝΤΑ ΠΡΟΣΩΠΙΚΟΥ - ΠΕΙΘΑΡΧΙΚΕΣ ΚΥΡΩΣΕΙΣ 
Άρθρο 68ο 

Υποχρεώσεις προσωπικού 

Τ ο προσωπικό της Δ. Ε. Υ. Α. Κ.Α. Γ έχειτις παρακάτω υπο¬ 
χρεώσεις: 

6. Να αναφέρει αμέσως και εγγράφως στο γραφείο 
προσωπικού κάθε μεταβολή ατομικής ή οικογενειακής 
κατάστασης. 

7. Ναεκτελείτις οδηγίεςτωνπροϊσταμένωντου με προ¬ 
θυμία και σε περίπτωση αναγκών εφόσον του ανατεθεί και 
παρεμφερή εργασία της θέσης για την οποία προσελή- 

φθη το χρονικό διάστημα της οποίας δεν θα υπερβαίνει 
τους έξι (6) μήνες κατά έτος. 

Για το διάστημα αυτό ο εργαζόμενος θα λαμβάνει την 
τυχόν προβλεπόμενη επιπλέον αμοιβή. 

8. Να συμπεριφέρεται με ευπρέπεια και τον απαιτούμε- 
νο σεβασμό προς τους συναδέλφους του και ειδικότερα 
προς τους προϊσταμένους του. 

9. Γ ενικά να είναι συνεπής προς όλες τις υποχρεώσεις, 
όπως αυτές ορίζονται στον Ο.Ε.Υ. και τον νόμο. 

Άρθρο 69ο 

Πειθαρχικά παραπτώματα 

Πειθαρχικό παράπτωμα συνιστά κάθε υπαίτια πράξη ή 
παράλειψη του εργαζομένου που αποτελεί παράβαση 
υπηρεσιακού καθήκοντος ή αντίκειται στην υπηρεσιακή 
τάξη ή είναι επιζήμια στα συμφέροντα της Δ.Ε.Υ.Α.Κ.Α.Γ 

Το υπηρεσιακό καθήκον προσδιορίζεται από τον Ο.Ε.Υ. 
τις οδηγίες και τις διατάξεις των ιεραρχικά προϊσταμένων, 
καθώς και από τη φύση της υπηρεσίας κάθε ειδικότητας 
και θέσης όπως το περιεχόμενο καθορίζεται από τους κα¬ 
νόνες της επιστήμης καιτηςτέχνης, από τους κανόνες της 
κοινωνικής πείρας και τους κανόνες της καλής πίστης και 
του κοινωνικού σκοπού που εξυπηρετεί η Δ.Ε.Υ.Α.Κ.Α.Γ 

Ενδεικτικά πειθαρχικά παραπτώματα είναι: 

Η αναξιοπρεπής και ανάρμοστη συμπεριφορά και δια¬ 
γωγή μέσα στην υπηρεσία τόσο απέναντι σε υφιστάμε¬ 
νους, προϊστάμενους όσο και σε τρίτους. 

Η αδιαφορία, η αμέλεια, η ατελής εκτέλεση, η αδικαιο¬ 
λόγητη αποχή ή και η άρνηση εκτέλεσης της εργασίας 
που έχει ανατεθεί στον εργαζόμενο. 

Η φθορά από εγκατάλειψη ή κακή χρήση, η απώλεια 
αντικειμένων (υλικά, εργαλεία, μηχανήματα κ.λπ.) που 
αποτελούν περιουσία της επιχείρησης καθώς και η μη 
έγκαιρη αναφορά στους προϊστάμενους της φθοράς ή 
της απώλειάς των. 

Η χρησιμοποίηση τρίτων προσώπων για απόκτηση εύ¬ 
νοιας υπηρεσιακής. 

Η αποσιώπηση πειθαρχικών παραπτωμάτων ή πλημμε¬ 
λούς εκτέλεσης καθηκόντων των υφισταμένων από τους 
προϊστάμενους. 

Η παράλειψη άσκησης του επιβεβλημένου υπηρεσια¬ 
κού ελέγχου. 

Η υπεξαίρεση των περιουσιακών στοιχείων της 
Δ.Ε.Υ.Α.Κ.Α.Γ 

Η χρησιμοποίηση υπηρεσιακών πληροφοριών που κα¬ 
τέχει ο εργαζόμενος για δική του ωφέλεια, ή ωφέλεια 
προσώπων που συνδέονται με αυτόν. 

Η άμεση ή η έμμεση συμμετοχή σε δημοπρασία ανάθε¬ 
σης έργου ή προμηθειών της επιχείρησης. 

Η μη τήρηση του ωραρίου εργασίας που έχει ορισθεί. 

Η άρνηση εκτέλεσης εντολής για μετακίνηση από τμή¬ 
μα σε τμήμα παρεμφερές και εφόσον δεν δημιουργείται 
βλαπτική μεταβολή των συνθηκών εργασίας για τον ερ¬ 
γαζόμενο. 

Η χρησιμοποίηση περιουσιακών στοιχείων της επιχεί¬ 
ρησης που είναι εμπιστευμένα στον εργαζόμενο για διεκ¬ 
περαίωση ξένων με την επιχείρηση έργων, ή η ιδιοποίηση 
περιουσιακών στοιχείων της Δ.Ε.Υ.Α.Κ.Α.Γ 

Άρθρο 70ο 
Ποινές 

Κάθε πειθαρχικό παράπτωμα έχει σαν άμεση συνέπεια 
την επιβολή πειθαρχικής ποινής. 


Η δίωξη και η τιμωρία κάθε πειθαρχικού παραπτώματος 
αποτελεί υπηρεσιακό καθήκον. 

Οι πειθαρχικές ποινές διακρίνονται: 

Η προφορική ή γραπτή παρατήρηση. Επιβάλλεται για 
παραπτώματα των μισθωτών μικρής σημασίας. Είναι η 
ελαφρότερη από τις πειθαρχικές ποινές (καθαρά ηθική). 

Η έγγραφη επίπληξη. Είναι η αμέσως σοβαρότερη ποι¬ 
νή. 

Το πρόστιμο μέχρι και τις αποδοχές ενός μηνός με αντί¬ 
στοιχη κράτηση των αποδοχών. 

Η προσωρινή απόλυση (αργία). 

Η οριστική απόλυση. 

Άρθρο 71ο 

Πειθαρχικές διαδικασίες 

Τα πειθαρχικά όργανα διακρίνονται σε μονομελή και 
πολυμελή. 

Μονομελή όργανα είναι: 

Ο Γ ενικός Διευθυντής για όλο το προσωπικό. 

Ο Διευθυντής υπηρεσιών για το προσωπικό που υπάγε¬ 
ται στην υπηρεσία τους. 

Ο Γενικός Διευθυντής και οι Διευθυντές υπηρεσιών δι¬ 
καιούνται να επιβάλλουν τις πειθαρχικές ποινές της προ¬ 
φορικής ή γραπτής παρατήρησης, της έγγραφης επίπλη¬ 
ξης και του προστίμου μέχρι τις αποδοχές πέντε ημερών. 
Την τελευταία ποινή μπορεί να την επιβάλλει μόνο ο Γ εν. 
Διευθυντής. 

Πολυμελές πειθαρχικό όργανο είναι το Διοικητικό Συμ¬ 
βούλιο της Επιχείρησης το οποίο μπορεί να επιβάλλει 
όλες τις ποινές που προβλέπονται από το άρθρο 70. Δη¬ 
λαδή από την προφορική παρατήρηση μέχρι και την ορι¬ 
στική απόλυση. 

Το πρόστιμο υπολογίζεται επί των τακτικών αποδοχών 
και παρακρατείται από τον πρώτο μετά την απόφαση μή¬ 
να. 

Τίθενται εκτός υπηρεσίας αμέσως μόλις τους κοινοποι¬ 
ηθεί η τελεσίδικη απόφαση. 

Οι πειθαρχικές παραβάσεις των Διευθυντών υπηρεσιών 
τιμωρούνται με απόφαση του Διοικητικού Συμβουλίου 
της Επιχείρησης ύστερα από εισήγηση του Γεν. Διευθυ¬ 
ντή. 

Οι πειθαρχικές παραβάσεις του Γεν. Διευθυντού τιμω¬ 
ρούνται με απόφαση του Διοικητικού Συμβουλίου της Επι¬ 
χείρησης ύστερα από εισήγηση του Προέδρου της 
Δ.Ε.Υ.Α.Κ.Α.Γ 

Το Διοικητικό συμβούλιο μπορεί να εξετάζει πειθαρχικά 
παραπτώματα σε πρώτο βαθμό και σε δεύτερο κατόπιν 
εφέσεως του τιμωρηθέντος. 

Άρθρο 72ο 
Απολογία 

Με εξαίρεση την προφορική ή γραπτή παρατήρηση, κα¬ 
μία πειθαρχική ποινή δεν επιβάλλεται χωρίς προηγούμε¬ 
νη έγγραφη, επί αποδείξει κλήση σε απολογία του εργα¬ 
ζομένου. 

Η απολογία επιβάλλεται μέσα σε πέντε (5) ημέρες από 
της επιδόσεως της έγκλησης. Εάν παρέλθει η προθεσμία 
χωρίς να συνταχθεί απολογία, συντάσσεται η πειθαρχική 
απόφαση η οποία κοινοποιείται με απόδειξη στον καταδι- 
κασθέντα. 

Η κλήση σε απολογία ορίζει το πειθαρχικό αδίκημα για 
το οποίο κατηγορείται ο εργαζόμενος. 

Ο εργαζόμενος μέσα σε πέντε (5) ημέρες από της κοι- 
νοποιήσεως σε αυτόν της πειθαρχικής απόφασης δικαι¬ 
ούται να ασκήσει έφεση ενώπιον του Διοικητικού Συμ¬ 
βουλίου προσκομίζοντας νέα στοιχεία. 

Οι πειθαρχικές αποφάσεις πρέπει να είναι επαρκώς δι¬ 
καιολογημένες να περιέχουν τα πραγματικά περιστατικά 
του πειθαρχικού παραπτώματος και τον χρόνο που έγινε 
αυτό. 

Το Διοικητικό Συμβούλιο μπορεί με απόφασή του να 
ορίσει σε ένα από τα μέλη του ή σε κάποιον από τους Δι¬ 
ευθυντές υπηρεσιών να αναθέτει τη διενέργεια ένορκης 
διοικητικής εξέτασης. Ο αναλαμβάνων το εν λόγω έργο 
πρέπει εντός μηνός να υποβάλλει στο Διοικητικό Συ μβού- 
λιο το πόρισμα της εξέτασης. 

Άρθρο 73ο 
Βιβλίο ποινών 

Το Γραφείο Προσωπικού της Υπηρεσίας τηρεί βιβλίο 
ποινών στο οποίο οφείλει να αναγράφει: 

α. Το ονοματεπώνυμο του μισθωτού στον οποίο επιβλή¬ 
θηκε η ποινή. 

β. Η αιτία επιβολής αυτής . 

γ. Η ημερομηνία παρακράτησης του προστίμου και ο 
αριθμός της σχετικής απόφασης. 

δ. Το είδος της ποινής. 

Άρθρο 74ο 

Παραγραφή πειθαρχικών παραπτωμάτων 

Τα πειθαρχικά παραπτώματα παραγράφονται εάν πε¬ 
ράσει ένας χρόνος από την ημέρα διάπραξης εφόσον έγι¬ 
ναν γνωστά στα όργανα που ασκούν την πειθαρχική δίω¬ 
ξη. Διαφορετικά μετά ένα έτος από την ημέρα που έλαβαν 
γνώση τα όργανα αυτά. 

Η παραγραφή προγενέστερου πειθαρχικού παραπτώ¬ 
ματος αναβάλλεται για όσο χρόνο διαρκεί η πειθαρχική 
διαδικασία που κινήθηκε για μεταγενέστερο παράπτωμα. 

Πειθαρχικό παράπτωμα που έχει παραγραφεί και δια¬ 
τυπώνεται στη διερεύνηση άλλου παραπτώματος, λαμ- 
βάνεται υπόψη στο μέγεθος της ποινής που τυχόν θα επι¬ 
βληθεί. 

Όταν ασκηθεί πειθαρχική δίωξη και κλήση σε απολογία 
το παράπτωμα παραγράφεται αν μέσα σε ένα έτος από 
την κλήση σε απολογία δεν εκδοθεί απόφαση αρμοδίου 
πειθαρχικού οργάνου. 

Το Διοικητικό Συμβούλιο μπορεί να συγκροτεί εξεταστι¬ 
κή επιτροπή για κάθε περίπτωση σοβαρού πειθαρχικού 
παραπτώματος που θα ερευνά όλες τις εκδοχές και τις 
πτυχές κατά την κρίση της. Η εξεταστική επιτροπή συ¬ 
γκροτείται από μέλη του Δ.Σ. και από υπηρεσιακούς πα¬ 
ράγοντες. Η εξεταστική επιτροπή προβαίνει σε κάθε 
ενέργεια που κρίνει απαραίτητη για τη διερεύνηση του 
πειθαρχικού παραπτώματος. Μετά το πέρας των ενεργει¬ 
ών της, υποβάλλει πόρισμα στο Διοικητικό Συμβούλιο που 
αξιολογεί και κρίνει ελεύθερα μαζί με τα υπόλοιπα στοι¬ 
χεία για την έκδοση της απόφασής του, χωρίς να δεσμεύ¬ 
εται από αυτό. 

Η κίνηση της πειθαρχικής δίωξης και η επιβολή πειθαρ¬ 
χικής ποινής καθώς και της ποινής της οριστικής απόλυ¬ 
σης είναι ανεξάρτητη από την κίνηση της ποινικής δίωξης 
ακόμα και σε περιπτώσεις που ο νόμος προαπαιτεί την 
υποβολή μήνυσης ή έγκλησης. 

Η έκδοση αμετάκλητης αθωωτικής απόφασης ποινικού 
δικαστηρίου δίνει το δικαίωμα στον εργαζόμενο που τι¬ 


μωρήθηκε με ποινή οριστικής απόλυσης να ζητήσει με αί¬ 
τησή του την επανάληψη της πειθαρχικής διαδικασίας 
από το Διοικητικό Συμβούλιο. 

ΑΠΟΔΥΣΗ ΠΡΟΣΩΠΙΚΟΥ 

Άρθρο 75ο 

Δύση της σύμβασης εργασίας 

Η εργασιακή σχέση μεταξύ εργαζομένων και επιχείρη¬ 
σης λύεται: 

α. δια του θανάτου του προσληφθέντος 
β. δια της απολύσεως 
γ. δια της καταγγελίας και 
δ. δια της συνταξιοδοτήσεως 

Άρθρο 76ο 
Απόλυση 

Το προσωπικό της Δ.Ε.Υ.Α.Κ.Α.Γ απολύεται λόγω: 
α. συνταξιοδότησης 
β. υπηρεσιακής ανεπάρκειας 
γ. ανικανότητα σωματική ή πνευματική 

Άρθρο 77ο 

Απόλυση λόγω συνταξιοδότησης 

Το προσωπικό της Δ. Ε. Υ. Α. Κ.Α. Γ με τη συμπλήρωση του 
ορίου ηλικίας προς συνταξιοδότηση απολύεται εφόσον 
υποβάλλει τα σχετικά δικαιολογητικά. 

Εάν ο εργαζόμενος επιθυμεί να εργαστεί και πέρα από 
τη συμπλήρωση του ορίου ηλικίας προς συνταξιοδότηση 
πρέπει να το δηλώσει προς την υπηρεσία δύο τουλάχι¬ 
στον μήνες πριν τη συμπλήρωση του δικαιώματος συντα- 
ξιοδότησης. 

Για τη λύση της εργασιακής σχέσης εκδίδεται διαπι- 
στωτική πράξη του Προέδρου του Διοικητικού Συμβουλί¬ 
ου. 

Άρθρο 78ο 

Απόλυση για υπηρεσιακή ανεπάρκεια 

Η ένεκα υπηρεσιακής ανεπάρκειας απόλυση αποφασί- 
ζεται αιτιολογημένα από το Διοικητικό Συμβούλιο της Επι¬ 
χείρησης, ύστερα από προηγούμενη κλήση του απασχο¬ 
λούμενου να παράσχει εγγράφως ή προφορικώς τις ανα¬ 
γκαίες διασαφήσεις. 

Η λύση της σύμβασης εργασίας επέρχεται από της κοι- 
νοποιήσεως στον εργαζόμενο της απόφασης του Διοικη¬ 
τικού Συμβουλίου. 

Άρθρο 79ο 

Απόλυση για σωματική ή πνευματική ανικανότητα 

Η λόγω σωματικής ή πνευματικής ανικανότητας απόλυ¬ 
ση αποφασίζεται από το Διοικητικό Συμβούλιο μετά από 
διαπίστωση αυτής από την αρμόδια υγειονομική επιτρο¬ 
πή στην οποία παραπέμπεται ο εργαζόμενος από την υπη¬ 
ρεσία ή κατόπιν αιτήσεώς του ή σε περίπτωση άσκησης 
έφεσης κατά αυτής από τον υπάλληλο ή στην υπηρεσία 
του από την δευτεροβάθμια υγειονομική επιτροπή του 
Ι.Κ.Α. 

Η ενώπιον της δευτεροβάθμιας υγειονομικής επιτρο¬ 
πής έφεση ασκείται εκτός ανατρεπτικής προθεσμίας δε¬ 
καπέντε ημερών από της κοινοποιήσεως στον υπάλληλο 
της πράξεως διαπιστώσεως της πρωτοβάθμιας υγειονο¬ 
μικής επιτροπής. 

Η λύση της σύμβασης εργασίας επέρχεται από της κοι¬ 
νοποίησης της απόφασης του Διοικητικού Συμβουλίου 
της Επιχείρησης. 

Άρθρο 80ο 

Καταγγελία της σύμβασης εργασίας από την 
Δ.Ε.Υ.Α.Κ.Α.Γ 

Η σύμβαση εργασίας μπορεί να καταγγελθεί από την 
Δ.Ε.Υ.Α.Κ.Α.Γ οπουδήποτε για σπουδαίο λόγο. Σπουδαίο 
λόγο συνιστούν: 

α. η αδικαιολόγητη ή αυθαίρετη απουσία του εργαζό¬ 
μενου από την εργασία του πέραν των πέντε (5) ημερών. 
Η αδικαιολόγητη και αυθαίρετη απουσία, έστω και μικρό¬ 
τερη από πέντε ημέρες, που γίνεται όμως κατ’ επανάλη¬ 
ψη, θεωρείται βασικός λόγος καταγγελίας της σύμβασης. 

β. η διάπραξη εντός έτους από τη στιγμή που τελέσθη- 
κε παράπτωμα που τιμωρήθηκε με πρόστιμο ενός μηνάς 
και άλλου δυναμένου να επισύρει την αυτή ποινή. 

γ. η συστηματική και ανάρμοστη συμπεριφορά και δια¬ 
γωγή μέσα στην υπηρεσία τόσο απέναντι στους συνα- 
δέρφους όσο και σε τρίτους. 

δ. η υπεξαίρεση περιουσιακών στοιχείων της Δ.Ε.Υ.Α. 
Κ.Α.Γ 

ε. η συστηματική αδιαφορία η αμέλεια η ατελής εκτέλε¬ 
ση και άρνηση εκτέλεσης της εργασίας που έχει ανατεθεί 
στον εργαζόμενο. 

Η καταγγελία της σύμβασης εργασίας γίνεται από το Δι¬ 
οικητικό Συμβούλιο της επιχείρησης. Η λύση της σύμβα¬ 
σης εργασίας επέρχεται από της ανακοίνωσης της από¬ 
φασης στον απασχολούμενο. 

Η επιβολή της ποινής της οριστικής απόλυσης αποτελεί 
και την καταγγελία της σύμβασης εργασίας. 

Άρθρο 81ο 

Καταγγελία της σύμβασης εργασίας 
από τον εργαζόμενο 

Ο εργαζόμενος στη Δ.Ε.Υ.Α.Κ.Α.Γ. έχει το δικαίωμα να 
καταγγείλει τη σύμβαση εργασίας κατά πάντα χρόνο. 

Η καταγγελία γίνεται με έγγραφη δήλωσή του που υπο¬ 
βάλλεται στην υπηρεσία. 

Η απαλλαγή του καταγγέλοντος τη σύμβαση εργασίας 
του γίνεται άμεσα αποδεκτή δια συντάξεως από τον Πρό¬ 
εδρο του Δ.Σ. της Δ.Ε.Υ.Α.Κ.Α.Γ. σχετικής πράξης. 

Άρθρο 82ο 
Αποζημίωση 

Τα της αποζημίωσης του προσωπικού για κάθε περί¬ 
πτωση ρυθμίζονται από την εργατική νομοθεσία. 

ΠΡΟΣΩΠΙΚΟ ΠΡΟΣ ΚΑΛΥΨΗ ΠΑΡΟΔΙΚΩΝ ΑΝΑΓΚΩΝ 
Άρθρο 83ο 

Πρόσληψη - Υπηρεσιακή κατάσταση 

Κατόπιν αποφάσεως του Διοικητικού Συμβουλίου της 
Επιχείρησης ή με εξουσιοδότηση του Δ.Σ. προς τον Πρό¬ 
εδρο μπορεί να προσλαμβάνεται προσωπικά με σύμβαση 
ιδιωτικού δικαίου ορισμένου χρόνου προς αντιμετώπιση 
κατεπειγουσών υπηρεσιακών αναγκών που εμφανίζονται 
στις περιπτώσεις. 

α. κένωσης θέσεων και μέχρι πλήρωσής τους εφόσον 
έχει κινηθεί η διαδικασία για την πλήρωσή τους. 

β. απουσίας τακτικού προσωπικού λόγου αδειών κανο¬ 
νικών, κυήσεως καιτοκετού γιατο αντίστοιχο χρονικό διά¬ 
στημα. 

γ. κάλυψη εποχιακών ή άλλων περιοδικών αναγκών που 
δεν εμπίπτουν στις με τα στοιχεία (α) και (β) περιπτώσεις 
και μέχρι πέντε μήνες κατά ανώτατο όριο το χρόνο. 


Η πρόσληψη ενεργείται με απόφαση του Προέδρου του 
Διοικητικού Συμβουλίου. Η επιλογή ενεργείται κατά την 
κρίση του Προέδρου του Διοικητικού Συμβουλίου χωρίς 
διαδικασίες. 

Η σύμβαση εργασίας λογίζεται ότι καταρτίσθηκε από 
την ανάληψη υπηρεσίας και λύεται αυτοδίκαια όταν λήξει 
ο χρόνος διάρκειας της χωρίς καταβολή καμίας αποζη¬ 
μίωσης. Γιατην αυτοδίκαιη λύση της σύμβασης εργασίας 
εκδίδεται διαπιστωτική πράξη από τον Πρόεδρο της 
Δ.Ε.Υ.Α.Κ.Α.Γ 

Οι αποδοχές του προσωπικού αυτού ρυθμίζονται κατά 
το καθεστώς που προβλέπεται και για το οργανικό προ¬ 
σωπικό της Δ.Ε.Υ.Α.Κ.Α.Γ 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 84ο 

Ένταξη υπηρετούντος προσωπικού στο Δήμο 

Το προσωπικό που υπηρετεί με σχέση εργασίας ιδιωτι¬ 
κού δικαίου αορίστου χρόνου στο Δήμο και το οποίο απα¬ 
σχολείται σε υπηρεσίες ύδρευσης - αποχέτευσης καθί¬ 
σταται προσωπικό της Δ.Ε.Υ.Α.Κ.Α.Γ. με την ίδια σχέση 
που υπηρετεί και καταλαμβάνει αντίστοιχες θέσεις από 
τις προβλεπόμενες στον παρόντα Οργανισμό Εσωτερι¬ 
κής Υπηρεσίας. 

Άρθρο 85ο 

Τακτικό προσωπικό Δήμου 

Το τακτικό διαβαθμισμένο προσωπικό του Δήμου που 
υπηρετεί σε υπηρεσίες ύδρευσης-αποχέτευσης μπορεί 
με αίτησή του και ύστερα από απόφαση του Υπηρεσιακού 
Συμβουλίου της Νομαρχίας να μετατάσσεται με τις θέ¬ 
σεις που κατέχει στην Επιχείρηση, για πέντε έτη, συν πέ¬ 
ντε, καταλαμβάνοντας αντίστοιχες οργανικές θέσεις της 
Δ.Ε.Υ.Α.Κ.Α.Γ. Το εν λόγω προσωπικό διέπεται ως προς 
τις υπηρεσιακές του μεταβολές, δικαίωμα, μισθολογική 
κατάταξη από τις εκάστοτε ειδικές διατάξεις περί του 
προσωπικού του Δήμου. 

Άρθρο 86ο 

Δάνεια - Προκαταβολές προσωπικού 

Στο οργανικό προσωπικό της Επιχείρησης και μόνο 
εφόσον συντρέχουν εξαιρετικές περιπτώσεις χορηγείται 
από το Διοικητικό Συμβούλιο ή με εξουσιοδότηση του Δ.Σ. 
από τον Πρόεδρο ύστερα από εισήγηση των Διευθυντών 
υπηρεσιών κατά περίπτωση και του Γενικού Διευθυντή, 
δάνειο-προκαταβολή που δεν μπορεί να ξεπερνά το ποσό 
του συνόλου των αποδοχών δύο (2) μηνών. Το προς δα¬ 
νειοδότηση προσωπικό δεν μπορεί να ξεπερνά το 5% του 
συνολικά απασχολούμενου προσωπικού. 

Το δάνειο-προκαταβολή επιστέφεται στην επιχείρηση 
σε άτοκες ισόποσες δόσεις το πολύ σε δώδεκα (12) μήνες 
από τη χορήγησή τους και κρατούνται από τις αποδοχές 
στην αρχή κάθε μήνα. 

Εργαζόμενος στον οποίο έχει δοθεί δάνειο-προκαταβο- 
λή δεν μπορεί να υποβάλλει αίτηση για νέα δανειοδότηση 
πριντη λήξη του προηγούμενου δανείου. 

Για την ασφάλεια του παραπάνω δανείου-προκαταβο- 
λής ο εργαζόμενος εκχωρεί στην Δ.Ε.Υ.Α.Κ.Α.Γ από την 
αποζημίωσή του, όταν φεύγει από την υπηρεσία, ποσό 
που είναι ίσο με το δάνειο-προκαταβολή που πήρε. 

Εάν για οποιοδήποτε λόγο λυθεί η σύμβαση εργασίας 
του εργαζομένου το υπόλοιπο του δανείου-προκαταβο- 
λής που οφείλει ο εργαζόμενος εξοφλείται αμέσως. 

ΤΕΛΙΚΕΣ ΔΙΑΤΑΞΕΙΣ 

Άρθρο 87ο 
Στρατιωτική θητεία 

Σε περίπτωση στράτευσης προσωπικού της επιχείρη¬ 
σης αυτό διατηρεί τη θέση του και εφαρμόζονται σ’ αυτό 
οι εκάστοτε ισχύουσες περί των στρατευομένων διατά¬ 
ξεις της εργατικής νομοθεσίας. 

Άρθρο 88ο 
Γενική Διάταξη 

Σε περίπτωση μείωσης του αριθμού των οργανικών το 
προσωπικό που είναι υπεράριθμο δεν απολύεται αλλά πα¬ 
ραμένει σαν επιπλέον προσωπικό και τοποθετείται ανά¬ 
λογα με την ειδικότητα και τα προσόντα μέχρι τη συντα- 
ξιοδότησήτου. 

Το οργανικό προσωπικό εκτός του Γενικού Διευθυντή 
και των Διευθυντών υπηρεσιών δεν προσλαμβάνεται για 
συγκεκριμένη επιχειρησιακή μονάδα αλλά έχει την υπο¬ 
χρέωση να προσφέρει τις υπηρεσίες του στην Επιχείρη¬ 
ση όπως αυτή θα κρίνει με απόφαση του διοικητικού Συμ¬ 
βουλίου της Δ.Ε.Υ.Α.Κ.Α.Γ. 

Για λόγους που δεν ανάγονται σε εργασιακά θέματα 
απαγορεύεται η υποβάθμιση των εργαζομένων από μια 
οργανική θέση σε άλλη χαμηλότερη της θέσης που κατα¬ 
λάμβανε ο εργαζόμενος. 

Άρθρο 89ο 
Μεταβολή Ο.Ε.Υ. 

Σε περίπτωση που η Δ.Ε.Υ.Α.Κ.Α.Γ. αναλάβει και άλλες 
δραστηριότητες σύμφωνα με τις δυνατότητες που δίνο¬ 
νται από το Νόμο, το Δ.Σ. συμπληρώνει καιτροποποιείτον 
Ο.Ε.Υ. με τις απαραίτητες διοικητικές ενότητες και τις 
αντίστοιχες περιγραφές αρμοδιοτήτων. Επίσης μπορεί 
να μεταβάλειτον ανώτατο βαθμό προσωπικού της Επιχεί¬ 
ρησης. Γ ια όλες τις παραπάνω μεταβολές οι αποφάσεις 
του Δ.Σ. υπόκεινται στην προβλεπόμενη από το νόμο δια¬ 
δικασία έγκρισης και δημοσιεύσεων. 

Η επίδοση αντιγράφου του Ο.Ε.Υ. σε κάθε εργαζόμενο 
που κατέχει οργανική θέση είναι υποχρεωτική και η υπο¬ 
γραφή της απόδειξης παραλαβής του αντίγραφου έχει 
την αδιαμφισβήτητη έννοια ότι ο εργαζόμενος έλαβε γνώ¬ 
ση και τον αποδέχεται σαν εργασιακή σύμβαση. 

Άρθρο 90ο 

ΣΥΜΠΛΗΡΩΜΑ ΟΡΓΑΝΙΣΜΟΥ 
ΕΣΩΤΕΡΙΚΩΝ ΥΠΗΡΕΣΙΩΝ 
ΜΕ ΤΟΝ ΤΟΜΕΑ ΤΗΣ ΚΑΘΑΡΙΟΤΗΤΑΣ 

Αρμοδιότητες του τμήματος καθαριότητας 

Ο υπεύθυνος του τμήματος έχει την ευθύνη απέναντι 
στο διευθυντή για τις δραστηριότητες που εμπίπτουν 
στους παρακάτω σκοπούς της επιχείρησης 

• Την εκτέλεση εργασιών καθαριότητας, κτιρίων, οδών, 
ακάλυπτων και κοινόχρηστων χώρων με τη συλλογή, την 
αποθήκευση και την αποκομιδή των απορριμμάτων κα¬ 


θώς και με την κατάρτιση και υλοποίηση προγραμμάτων 
διαλογής και αξιοποίησης των απορριμμάτων. 

• Την εκτέλεση εργασιών για την προστασία και την 
βελτίωση του φυσικού περιβάλλοντος 

ΘΕΣΕΙΣ ΕΡΓΑΣΙΑΣ 

Κάθε εργαζόμενος στην επιχείρηση κατέχει μια συγκε¬ 
κριμένη θέση εργασίας, ο τίτλος της οποίας αντιστοιχεί 
κατά το δυνατόν στο πραγματικό της περιεχόμενο. 

Η ανάληψη της ευθύνης από τον εργαζόμενο περισσο¬ 
τέρων από μιας θέσης εργασίας γίνεται εάν κριθεί αυτό 
σκόπιμο με εισήγηση του γενικού διευθυντή στο διοικητι¬ 
κό συμβούλιο. 

Στον τομέα της καθαριότητας προβλέπονται συγκεκρι¬ 
μένες θέσεις εργασίας με τον πίνακα της παρακάτω πα¬ 
ραγράφου. Οι θέσεις που αναφέρονται στον παρακάτω 
πίνακα, δεν είναι απαραίτητο να καλύπτονται όλες. Η κά¬ 
λυψή τους και ο αριθμός των εργαζομένων, ανά θέση ερ¬ 
γασίας, εξαρτάται από τις δραστηριότητες της επιχείρη¬ 
σης. 

Υπεύθυνος τμήματος: θέσεις 1 

Κάτοχος απολυτηρίου Γ Λυκείου (ΔΕ) 

Συντονίζει τις εργασίες του τμήματος όπως οργάνωση 
συνεργείων για την αποκομιδή των απορριμμάτων, έλεγ¬ 
χο της καλής λειτουργίας και συντήρησης των απορριμ¬ 
ματοφόρων και εν γένει φροντίδα για τον ευπρεπισμό των 
κήπων και των δενδροστοιχιών και των άλλων δραστηριο¬ 
τήτων του τμήματος. 

Οδηγοί απορριμματοφόρων - αυτοκινήτων: Θέσεις 4 
(ΥΕ). 

Κάτοχοι επαγγελματικού διπλώματος Γ', Δ' και Ε' κατη¬ 
γορίας. 

Εργάτες γενικών καθηκόντων (αποκομιδής απορριμμά¬ 
των): Θέσεις 30 (ΥΕ). 

Θα στελεχώσουνε τα συνεργεία αποκομιδής στα απορ¬ 
ριμματοφόρο, θα φροντίζουν για την καθαριότητα και τον 
ευπρεπισμό κήπων και δενδροστοιχιών, ακάλυπτων και 
κοινόχρηστων χώρων. 

Τελικές Διατάξεις 

Από την απόφαση αυτή προκαλείται δαπάνη σε βάρος 
του προϋπολογισμού της δημοτικής επιχείρησης 
ΥΔΡΕΥΣΗΣ - ΑΠΟΧΕΤΕΥΣΗΣ και ΚΑΘΑΡΙΟΤΗΤΑΣ Αγίου 
Γεωργίου ύψους 100.000.000 (εκατό εκατομμυρίων) δρχ. 
Στον υπό κατάρτιση προϋπολογισμό θα υπάρξει πρόβλε¬ 
ψη πίστωσης ανάλογης με τον αριθμό του προσωπικού 
που θα προσληφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη 24 Φεβρουάριου 2003 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΡΖΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ <3Β * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΐρ: νννννν.θί.ςΐΓ - θ-ιτιηιΙ: \λ/θ 0 ιτι 351 θγ @ βΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ ·Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 ουτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουτο για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθπίθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































